
Mica pensiune de pe faleză era invadată de 
vilegiaturişti înfometați. Clinchetul .tacâmurilor se 
auzea pe fondul difuz al râsetelor şi conversa- 


țiilor. Aşezată pe terasa inundată de soare, 
Caroline aştepta nota de plată când sesiză pre- 
zenţa unei perechi din apropiere. 

Richard şi Eleonora! Oare trecutul acesta cu 
amintirile sale dulci-amare nu va înceta nicioda- 
tă s-o mai obsedeze? 

Ei n-o observaseră, prinşi într-o discuţie ce 
aducea mai degrabă a ceartă, dacă ar fi fost 
să judeci după freamătul nervos al buzelor fe- 
meii şi după febrilitatea cu care încerca să-şi 
aprindă bricheta. Pe când Richard... 

Inima Carolinei prinse să bată cu putere, ca 
odinioară. Dar de această dată privea cu luci- 
ditate spre cel care până nu de mult încarnase 
pentru ea idealul masculin. Cum de nu putuse 
să observe mai înainte lipsa de caracter a 


acestei figuri, disimulată, e drept, de regularita- 
tea trăsăturilor? Şi totuşi Richard rămăsese a- 
celaşi, cu hainele sale impecabile, cu dinţii săi 
strălucitor de albi, cu ochii săi albaştri, corect 
până-n vârful unghiilor... Nu, nu el se schimba- 
se! Ea nu mai era aceeaşi. 

In sfârşit chelneriţa apăru: 

— Mai doriţi ceva? 

— Nu, mulţumesc. 

li răspunsese mai curând tăios grăsanei că- 
reia trebuise să-i ceară de două ori salata. ŞI 
nici „deliciul oceanului” - un amestec semilichid 
de crustacee şi. peşti greu de recunoscut - nu-i 
căzuse prea bine la stomac. Plătind, Caroline 
îşi luă geanta. Nimic n-o mai putea reţine în 
acel loc. Doar dacă... 

Fără să-şi dea seama, aproape terminase de 
traversat sala de mese. 

— Bună, Richard, se auzi pronunţând cu o 
naturaleţe perfect studiată. 

Mâna cu inel de platină se opri deasupra 
scrumierei. Pe masă se afla atât de cunoscuta 
lui tabacheră de argint cizelat. 

— Ce... Caroline! Ce surpriză! Ce mai 
faci? 

— Foarte. bine, mulţumesc. 

Se admira cât poate să fie de calmă. Dar 
nici Richard nu era dintre cei ce se zăpăcesc 
pentru multă vreme. 


Eleonora, lasă-mă să ţi-o prezint pe fosta mea 
colegă din Halifax, Caroline Travers! 

Credea că o să scape uşor.- Caroline îşi în- 
tipări pe față surâsul cel mai suav cu putinţă. 

— Oh, am fost ceva mai mult decât colegi, 
nu-i aşa, Richard? Oricum sunt încântată să vă 
întâlnesc. Păreţi în plină lună de miere! Sau 
poate în călătorie de nuntă? Vă urez din inimă 
numai fericire! 

Caroline lăsă să-i picure în vorbe un strop 
de făţărnicie, ştiind că de fapt întrerupsese o 
ceartă în toată regula. Eleonora o privea fără 
prea multă amabilitate şi afişa un surâs cam 
forţat. Nici Richard, care părea că se aşteaptă 
după aceea la un interogatoriu destul de neplă- 
cut, nu era un exemplu de naturalete. 

— Este în acelaşi timp şi o călătorie de afa- 
ceri. Ne vom reîntoarce în seara aceasta la 
Halifax. Şi tu? In vacanţă? Eşti singură? 

— Da. Aveam mare nevoie să schimb aerul, 
să uit de muncă, de griji, de atmosfera prăfuită 
de librărie. Şi apoi după cum ştii, continuă ea 
fixându-l cu insistenţă pe Richard, evenimentele 
din ultima vreme, din viaţa particulară, m-au a- 
fectat destul de mult. Sigur că distracțiile aici 
sunt liniştite: marea, soarele, plaja şi cam atât, 
dar eu simt că renasc... In sfârşit, aş vrea să 
mă întind puţin. Mi-a făcut plăcere să vă văd. 
Ah! Să nu uit: evitaţi „deliciul oceanului”... Şi 
poate ne mai vedem. 


Strecurându-se printre mese, ajunse în bătaia 
soarelui strălucitor de afară. Peisajul încântător 
compensa neajunsurile gastronomice. Restau- 
rantul domina plaja, la care se putea ajunge pe 
o potecă şerpuită în coasta abruptă a falezei. 
In depărtare, se zăreau unduirile molcome ale 
colinelor şi scânteierile argintate -ale valurilor 
Pacificului. O imagine desprinsă parcă dintr-o i- 
lustrată poştală şi care-i amintea Carolinei de 
toate acele vacanțe din copilărie, petrecute pe 
coasta canadiană. 

Işi întrerupse contemplaţia din dorinţa de a fi 
departe când Richard şi Eleonora aveau să ia- 
să din restaurant. Potrivindu-şi. geanta pe umeri, 
încălecă bicicleta. Pedalând spre hotel, îşi lăsă 
gândurile să zboare. Contrar oricăror aşteptări, 
întâlnirea cu cei doi nu-i provocase nici suferin- 
tă, nici amărăciune, nici frustrare; doar o uşu- 
rare, un sentiment curat, irezistibil, de descătu- 
şare. 

Caroline urca un drum şi o depăşi un ca- 
mion, învăluind-o într-un nor de fum urât miro- 
sitor. Ei şi! Era liberă! Era invulnerabilă de a- 
cum înainte în fața lui Richard! Idila lor i se 
părea acum artificială şi iremediabil sortită eşe- 
cului, deşi fusese prima ei dragoste adevărată. 

II întâlnise pe Richard în modul cel mai lipsit 
de romantism cu putinţă: avea nevoie de un 
contabil şi el îi fusese recomandat de agenţia la 
care apelase. Din momentul acela, totul contribuise 


la apropierea impulsivă şi pasională. Caroline 
se abandonase cu ardoare acestei idile, cu o 
naivitate şi cu un idealism de adolescentă, î 
pofida celor douăzeci şi doi de ani ai ei. Admira 
la Richard tocmai acele lucruri care o deose- 
beau atât de mult de el: pragmatismul, pedan- 
teria şi perfectul său calm, chiar dacă uneori ar 
fi dorit ca el să-şi manifeste mai explicit emo- 
tiile. 

Fiind atât de cuprinsă de fericirea acestei pri- 
me iubiri, ignorase chiar şi acele semne eviden- 
te care ar fi trebuit s-o alarmeze. Se sugestiona, 
spunându-şi că numai timiditatea îl împiedică să-i 
declare că o iubeşte, că o respectă prea mult 
pentru a-şi manifesta prea imperios dorinţele. E- 
ra oarecum mirată de vădita lui reţinere de a 
o prezenta prietenilor şi cunoştinţelor, mai ales 
că era convinsă că se vor căsători. Nu se în- 
doia de asta nici o clipă. In momentele de sin- 
gurătate, stând la birou, mâzgălea sugativa, aco- 
perind-o cu numele lor înlănţuite. Richard, 
Richard Mathieson - Caroline Travers, Caroline 
Mathieson... şi le înscria în interiorul unor inimi, 
visând deja la casa lor, la copiii pe care-i vor 
avea. Era ca şi hotărât: vor avea mai întâi un 
băiat, pe care îl vor boteza John şi apoi o fetiţă 
căreia îi vor spune Margaret... 

Şi, dintr-o dată, fericirea ei se prăbuşise ca 
un castel de cărţi de joc. Într-o seară, mergând 
cu o prietenă la teatru, Caroline îl zări pe 


Richard în compania unei tinere. A doua zi, la 
telefon, el recunoscuse că se întâlnea destul de 
des cu Eleonora Baxter, fata directorului agen- 
tiei de experţi contabili. 

— Dar Richard, e imposibil! Noi suntem prac- 
tic logodiţi. | 

— Nu îmi amintesc ca eu să-ţi fi spus vreo 
vorbă despre căsătorie. 

— Dar mi-ai spus că mă iubeşti... 

— Caroline, nu e nimic oficial între noi. Deci 
- sunt liber să fac ceea ce doresc. 

— Oh Richard! Nu poţi face asta, te iubesc. 

— Te rog Caroline! Să fim rezonabili. Am pu- 
tea foarte bine să continuăm să ne vedem... 

— Oh, nu! se indignă ea. Asta ar fi prea pu- 
țin! Trebuie să alegi. Dacă vei continua să ieşi 
cu Eleonora, între noi totul s-a sfârşit. 

— Cum doreşti. De altfel, asta ar fi de pre- 
ferat. 

Cu destulă amărăciune constată în vocea lui 
un fel de uşurare - probabil că nu se aşteptase 
să scape aşa de uşor. 

Caroline se aruncase hohotind pe pat. De alt- 
fel, şi după aceea, a avut destul de multe crize 
de plâns cu lacrimi amare. Halifax nu era o 
localitate prea mare, aşa că a avut de multe 
ori prilejul să-i zărească de departe pe cei doi. 
Deşi nu era' chiar o surpriză, anunţul de logod- 
nă apărut în ziarul local i-a provocat o stare de 
„prăbuşire interioară, vecină cu disperarea. 


În ziua căsătoriei Caroline fugise din oraş. Îşi 
vizitase părinţii şi apoi îşi luase concediu, pentru 
a fi departe de librărie, departe de Richard, de- 
parte de tot ce i-ar fi putut aminti de legătura 
lor... 

Cât de îndepărtate şi de ireale îi păreau a- 
cum toate acestea! Se lăsase furată de vraja 
dragostei, fără să observe că de fapt pasiunea 
sa se adresa unei persoane inexistente. Adevă- 
ratul Richard se născuse pentru a se căsători 
cu fata patronului: o modalitate ca oricare alta 
de a urca pe scara socială. Ce ar fi putut să-i 
ofere ea, Caroline Travers, fostă campioană de 
schi şi proprietară a unei librării prăpădite? In 
cel mai bun caz o adorare care în eventualita- 
tea că la. început l-ar fi putut emoţiona, cu si- 
guranţă ar fi sfârşit prin a-l obosi şi exaspera. 

Lecţia fusese dură, dar plină de învăţăminte. 
Va trebui să treacă multă vreme până să se 
mai poată îndrăgosti. Suferinţa i se părea că o 
făcuse mai lucidă. | 

Vântul i se juca în păr. Ce plăcere de ne- 
descris să te abandonezi senzaţiei de viteză, 
chiar dacă din acest punct de vedere o bicicletă 
nu se poate compara cu o pereche de schiuri. 
Caroline avea un temperament aventuros şi o 
înclinaţie accentuată pentru risc. In privinţa asta 
Richard n-ar fi putut să-i producă nici un fel de 
surpriză plăcută. Fie, s-a înşelat... Dar oare ce-i 
rezervă viitorul? Pedalând, bine dispusă, Caro- 


line hotărî să lase această întrebare gravă fără 
nici un răspuns. 

Ajunse la hotel, o fostă locuinţă a unui ar- 
mator bogat, care îmbina confortul cel mai mo- 
dern cu farmecul discret şi rafinat al elementelor 
de arhitectură victoriană. Proprietarii actuali ofe- 
reau o ospitalitate plină de câldură, iar bucătăria 
era excelentă, din păcate la preţuri destul de 
piperate. Dar Caroline învățase de mult că totul 
în această lume se plăteşte. Era aşa de plăcut 
să se simtă privilegiată, chiar dacă numai pen- 
tru câteva săptămâni. 

Işi legă bicicleta de un vechi stâlp, după mo- 
da veche de parcare şi străbătu sprintenă pe- 
ronul din faţa intrării. Holul şi saloanele erau 
goale în acest început de după-amiază. Turiştii 
erau împrăştiaţi probabil la plajă şi la piscină. 
ŞI ei îi plăcea să înoate. Se simţea debordând 
de energie ca şi cum ar fi vrut să sărbătoreas- 
că libertatea de curând dobândită. 

Evită ascensorul, care-i provoca o senzaţie 
neplăcută de claustrofobie şi se avântă pe trep- 
tele scării maiestuoase a hotelului. In momentul 
când ajunse la palierul etajului, uşa de la spă- 
lător se deschise. Caroline nu distinse la înce- 
put decât o siluetă estompată de razele soarelui 
ce lumina din spate, dar dintr-o dată încremeni, 
aproape în pragul leşinului. Se întrebă dacă nu 
cumva visează. Era oare posibil aşa ceva? A- 
semănarea cu fata care-i apăruse în faţă era 


halucinantă. Avea impresia că se priveşte într-o 
oglindă. Acelaşi păr, aceeaşi figură în formă de 
inimă, cu pomeţi înalţi şi nasul în vânt, aceeaşi 
siluetă. Cu voce nesigură, întrebă: 

— Nu cumva suntem rude îndepărtate? 

Fata nu-i răspunse. Se clătina ţinându-se de 
uşă. Şocul fusese şi pentru ea violent. 

Intr-un târziu reuşi să murmure: 

— Cine eşti? 

— Mă numesc Caroline Travers şi sunt din 
Halifax. Dar tu? 

— Gabrielle Cartier din Vancouver. Este de 
necrezut! 

Ca şi când ar fi vrut să alunge vraja -unui 
vis, îşi trecu mâna peste frunte. 

— Te simţi bine? o întrebă îngrijorată Caroline. 

— Eu... Cred că da, răspunse ea cu voce 
tremurătoare. l 

— Ascultă, vino. să te aşezi puțin în camera 
mea. Este chiar aici. Eşti foarte palidă. Am pu- 
tea face cunoştinţă şi, cine ştie? Ne-am putea 
descoperi legături de rudenie. 

— Cred că am să vin. Mulţumesc! 

Camera Carolinei dădea spre mare. li oferi 
invitatei un scaun, îşi aruncă sacoşa' pe jos şi 
aşezându-se pe pat îşi ridică ochelarii de soare. 
Amândouă se priveau în tăcere. 

— Parcă eşti un pic mai mare decât mine, 
murmură în sfârşit necunoscuta. Şi ochii parcă 
îți sunt mai întunecaţi. 


Profesorul de schi al Carolinei, în momentele 
sale romantice, îi compara culoarea ochilor cu 
cea a apelor unui lac, în amurg. Complimentul 
o amuzase, dar n-o împiedicase să constate în- 
că o dată puterea de seducţie a privirii sale. 
La rândul ei, o examina pe musafiră: 

— Ai vocea mai profundă, cu un uşor accent 
şi eşti mult mai elegantă decât mine, concluzi- 
onă ea râzând uşor. Intr-adevăr, Gabrielle făcea 
impresie grozavă cu bluza şi pantalonii din mă- 
tase albastră, cu sandalele scumpe şi elegante, 
cu unghiile lungi şi îngrijite. lar piatra care-i 
scânteia la inelul de pe deget părea să valore- 
ze o mică avere. 

— Eşti în vacanţă? 

Avea deodată o încordare în voce, ca şi cum 
întrebarea aceasta banală ar fi avut pentru ea 
un sens aparte. 

— Da. 

Caroline surâse la amintirea întâlnirii sale cu 
Richard şi a sentimentului de eliberare care o 
cuprinsese. 

— Pentru o lună întreagă. E nemaipomenit! 
adăugă ea. 

— Singură? 

Vocea îi era din nou încărcată de subînţelesuri. 

— Da. Dar de ce? 

— Te rog să mă ierţi. N-aş vrea să-ţi par 
indiscretă. Am totuşi un motiv. Nu prea ştiu 
cum să-ţi explic. 


Diamantul îi strălucea pe deget în timp ce-şi 
întindea mâinile, încurcată. 

— De ce n-ai încerca să-mi încredinţezi ce te 
frământă? Poate că aşa vei vedea lucrurile mai 
clar. Până la urmă semănăm atât de mult, încât 
ne putem considera surori gemene, îi spuse cu 
blândeţe Caroline. Dacă nu mă înşel, ai un ac- 
cent deosebit? 

— Da, limba mea maternă este franceza. Am 
fost crescută la Quebec... 

Degetele: Gabriellei se crispară pe rezemă- 
toarea fotoliului. 

— Am necazuri, cred că ţi-ai putut da seama, 
reluă ea. Şi văzându-te că-mi semeni atât de 
mult, am crezut că cerul te-a trimis... Cred că 
ai putea să mă ajuţi (vocea i se frânse brusc). 
Desigur, cer cam mult... In definitiv, nu suntem 
decât nişte străine, chiar dacă fizic ne asemă- 
năm... | 

Caroline era pradă unei teribile curiozităţi. Ca 
întotdeauna când adulmeca un mister oarecare, 
uita cu totul de discreţia sa naturală. Se stră- 
duia să-şi ascundă agitația nervoasă ce o cu- 
prinse. 

— Şi de ce crezi că n-ai putea să-mi spui 
totul? Lasă-mă pe mine să hotărăsc dacă pot 
sau nu să te ajut. 

— Bine, am să încerc cum pot mai bine. 

Gabrielle se concentră, încruntând sprân- 
cenele. 


— Acum doi ani, la universitate, am întâlnit 
un băiat. Martin Reilly. Era mai mic cu doi ani 
şi eram foarte fericiţi. El nu se interesa decât 
de filozofie. Era un poet, un visător. Eu îmi pre- 
găteam examenul de diplomă, în filologie. A- 
veam picioarele pe pământ şi eram tot timpul 
în acţiune... Ne-am îndrăgostit.. -Era aşa de plin 
de farmec şi era primăvară - preciză ea cu un 
surâs ironic. 

— Şi ce s-a întâmplat? 

— Timp de un an am fost fericiţi, ca doi copii 
care nu se sinchisesc de restul lumii. Până 
când l-am cunoscut pe fratele lui Martin, Sean. 
Este mai în vârstă, cu vreo unsprezece-doispre- 
zece ani. E un om rău. 

— Ţi-a fost ostil? 

— M-a urât din prima clipă, spuse ea con- 
templându-şi gânditoare mâinile. N-am putut în- 
țelege de ce... Doar dacă... Familia lor este 
bogată, Martin ar fi vrut să ne căsătorim şi poa- 
te Sean mă credea o aventurieră fără scrupule. 

— Dar este odios să presupună aşa ceva, 
strigă Caroline. 

— Nu-i aşa? Fără să se lase influenţat, Martin 
ar fi vrut să ne căsătorim cât mai curând po- 
sibil. Dar, cum îţi spuneam, începusem să-mi 
dau seama că nu suntem făcuţi unul pentru al- 
tul. Am încercat să-i explic. Degeaba. Voia să 
plecăm amândoi, în speranţa că îmi voi schimba 
părerea. L-am urmat în Sanisiana, în Florida. 


Pe măsură ce timpul trecea, înțelegeam din ce 
în ce mai bine că această căsătorie ar fi fost 
o gravă eroare, atât pentru: mine, cât şi pentru 
el. Astfel că am rupt legătura cu el... Ce altce- 
va aş mai fi putut face... Nu puteam să-l las 
să-şi facă iluzii. 

Cel puţin, îşi zise Caroline, Gabrielle a fost 
mai puţin laşă decât Richard. 

— Cred că ai avut dreptate. Deşi ţi-a trebuit 
mult curaj... 

— A fost îngrozitor! Martin era disperat. Spu- 
nea că se omoară. Eu eram răvăşită şi speria- 
tă. N-aş fi putut să-l las în starea aia. Am mai 
rămas cu el o săptămână. Mi s-a părut mai 
calm şi oarecum resemnat cu ideea rupturii 
noastre. Atunci am plecat la Vancouver. Mi-am 
găsit de lucru. Bineînţeles că Martin îmi lipsea... 
Cum ar fi putut să fie altfel? Dar, în sufletul 
meu, ştiam că făcusem cum era mai bine. 

Caroline era sigură că povestea încă nu se 
sfârşise... 

— Şi ce s-a mai întâmplat? 

— Ai o intuiţie remarcabilă! Da, s-a mai în- 
tâmplat ceva. Unul din prietenii noştri din 
Quebec a venit la Vancouver să mă vadă. El 
mi-a spus că, după plecarea mea, Martin făcu- 
se o gravă depresiune nervoasă şi că era in- 
` ternat pentru tratament într-un spital de psihi- 
atrie. 

— Oh, Doamne! 


Gabrielle gemu în fotoliu. 

— Ce aş fi putut face? Nu puteam să-mi las 
slujba şi nici bani nu aveam prea mulţi. Şi apoi, 
din moment ce nu-mi schimbasem părerea, la 
ce bun să mă fi dus să-l văd pe Martin? La’ 
spital, Andre l-a întâlnit pe Sean care fusese 
plecat într-o. lungă călătorie de afaceri şi venise 
tocmai ca să se intereseze de ceea ce se 
întâmplase în lipsa lui. A aruncat toată respon- 
sabilitatea asupra mea, afirmând că mă va face 
să plătesc scump, chiar dacă asta ar fi fost ul- 
timul lucru pe care l-ar mai putea face pe lu- 
mea asta. Andre mi-a mărturisit că nu văzuse 
încă niciodată un om aşa de plin de ură şi de 
sete de răzbunare. Ori, acum este aici! 

— Cine? 

Caroline îşi dădu imediat seama că pusese 
o întrebare prostească. 

— Sean. L-am zărit acum mai puţin o jumă- 
tate de oră lângă hotel. 

— Dar... 

— Habar n-am cum a reuşit să mă găsească. 
Acestea sunt primele mele zile libere, după ze- 
ce luni. Am visat întotdeauna să vizitez regiu- 
nea asta. Dar el n-avea cum să ghicească asta, 
doar dacă m-a urmărit. 

— Ne aflăm într-un adevărat roman de spio- 
naj... 
Caroline îşi lăsă imaginația să zboare, uitând 
de spaima Gabriellei. 


— Poate că ai dreptate. Dar faptele acestea 
sunt: Sean, care doreşte să mă omoare, se 
poate afla oriunde în hotelul ăsta. 

— Şi eu ce aş putea face? 

Caroline avea o idee, dar ar fi vrut s-o audă 
din gura Gabriellei. 

— AŞ vrea să-i distragi atenţia de la mine. 
Aşa ca... ca... 

— O dublură? îi suflă Caroline. 

— Exact. 

Gabrielle se aplecă înspre ea, ca şi cum ar 
fi vrut să-i insufle mai bine cerința ei. 

— Dacă ai putea să-l faci să te urmărească 
o oră sau două, aş avea timp să plec. M-aş 
duce direct la aeroport. Nu mai pot să stau aici 
nici o clipă! Mi-e prea teamă de el! 

— Bine, dar dacă ajunge într-adevăr să crea- 
dă că eu sunt Gabrielle, voi avea şi eu motive 
să-mi fie frică - spuse Caroline cu o voce ne- 
sigură. 

— Oh, nu te teme, înşelătoria n-o să dureze 
mult timp. Două ore îmi vor fi suficiente ca să 
dispar. Te implor, spune-mi că accepţi! 

Caroline nu ezită decât o clipă. l-ar fi făcut 
plăcere să-l pună cu botul pe labe pe acest 
Sean Reilly atât de arogant şi sigur de el şi de 
judecata lui. Cu ce drept o condamna el pe 
Gabrielle? Ca să nu mai spunem că era în- 
cântată de picanteria nostimă a aventurii. 

— Fie. Accept. 


Pentru prima oară, Gabrielle se destinse, în- 
chise ochii şi scoase un suspin de uşurare. 

— Cum aş putea să-ţi mulțumesc vreodată, 
Caroline? 

— Cu ce începem? i-o reteză Caroline. 

— Da ştiu că nu-ţi pierzi vremea! 

Râsul licări în ochii albaştri ai Gabriellei. 

— Nu prea e timp de pierdut, nu-i aşa? Cred 
că nu ti-ar plăcea să ne întâlnească împreună. 
Şi de fapt ce-ar fi să-mi spui cum arată, de 
fapt, tipul? 

— Este bărbatul cel mai seducător pe care-l 
cunosc, lăsă să-i scape Gabrielle cu o voce ciu- 
dată. 

— Ohl... | 

Răspunsul i se părea Carolinei în acelaşi timp 
neaşteptat şi insuficient. 

— Inalt, păr negru, ochi negri, ca un cer de 
furtună, e foarte atrăgător... 

— Nu vorbeşti cumva de fratele lui...? 

Nedumerită, Caroline nu glumea decât pe ju- 
mătate. 

— ... ŞI la fel de plăcut ca un şarpe cu clo- 
poţei, continuă Gabrielle cu perfidie. 

— Hm... In sfârşit. Să vedem, cum facem? 

— M-a văzut deja îmbrăcată cu hainele astea. 
Cred că ţi se potrivesc, avem cam aceeaşi ta- 
lie. 

— Să-mi dai adresa să ţi le pot trimite. Par 
foarte scumpe. 


Gabrielle îi spulberă obiecţia cu o ridicătură 
de umeri. 

— Nu sunt decât nişte cârpe! Un preţ neîn- 
semnat pentru a scăpa de Sean Reilly! 

— Mă tem că n-am nimic atât de elegant să-ți 
ofer în schimb. 

— N-are nici o importanţă! Deci, ieşind din 
hotel îmbrăcată în hainele mele, ai putea să te 
plimbi, să te uiţi la vitrine. Cu siguranţă , că te 
va urmări... El este afară şi mă pândeşte pen- 
tru că m-a văzut intrând aici. Sunt mai multe 
restaurante pe strada principală. Dacă ai să intri 
„într-unul cred că nu va lăsa să-i scape o ase- 
menea ocazie. Şi până ai să-ţi termini masa, 
eu voi fi departe. Nu cred că rişti mare lucru 
aflându-te într-un loc public! 

— Am să-mi pun ochelarii de soare. Să nu 
observe diferenţa de nuanţă a ochilor noştri. 

— Bun. Cu ce aş putea să mă îmbrac? 

— O rochie sau un pantalon? întrebă Caroline 
deschizând dulapul. 

— Poate rochia asta albastră. Mi-e teamă ca 
pantalonii. să nu-mi fie puţin prea lungi. 

Caroline se distra nemaipomenit.. Căută cele 
mai drăguţe sandale pe care le avea şi o 
geantă cu care să se asorteze. Liisând-o pe 
Gabrielle în cameră, se duse în saie să se 
schimbe. Nu-i trebui mai mult de un sfert de 
oră pentru a se îmbrăca, a-şi face unghiile, a 
se machia şi a-şi schimba coafura. In acest 


timp Gabrielle schimbă conţinutul genţilor şi îşi 
notă adresele. Când apăru Caroline scoase o 
exclamaţie de uimire: 

— Doamne! Parcă aş fi eu! 

— Domnişoara Gabrielle Cartier, la dispoziţia 
dumneavoastră! declară Caroline cu o reverență 
şăgalnică. 

— Nemaipomenit! Suntem gata? 

Aşa se pare. Şi acum, să-mi fac ieşirea. 

— Ah! Am uitat să te întreb. Ai maşină? 

— Nu. Aici n-am decât o bicicletă. Dar de 
ce? 

— Ştiu şi eu... Dacă va fi nevoie să fugi de 
Sean. Dar sunt sigură că nu va fi nevoie. 

Mai târziu, Caroline avea să-şi amintească de 
această curioasă întrebare. Dar, pe moment, se 
gândi că Gabrielle îşi face probleme exagerate. 
Se uită la ceas. 

— E trecut de patru. Cred că ar trebui să 
plec. 

— Nu ştiu cum am să-ţi pot mulţumi vreodată, 
Caroline. Îţi voi trimite hainele cât mai curând 
posibil. lar dacă ale mele îţi plac, aş fi fericită 
să le păstrezi. E puţin, te rog să mă crezi, pen- 
tru tot ce faci pentru mine. 

— Nu-mi datorezi nimic, protestă Caroline u- 
şor emoţionată. Îmi place neprevăzutul... Eu ar 
trebui să-ţi mulţumesc pentru că-mi oferi acea- 
stă aventură. Fără ea, restul vacanței mi s-ar 
fi părut plictisitor. 


— Sper să nu fie aşa. La revedere şi noroc. 
Îşi strânseră mâinile, ca şi cum ar fi pecetluit 
înțelegerea dintre ele. Coborând scările, Caro- 
line simţi o copleşitoare senzaţie de libertate. 
Să fie un simplu joc, un semn al destinului? 
Oricum, trebuia să-şi păstreze un minimum de 
luciditate. Înţelegea acum acea reacţie imperioa- 
să a actorilor care îi împinge irezistibil să urce 
pe scenă: Să uiţi de tine, să intri în pielea per- 
sonajului, de fiecare dată altul... Trebuia să-şi 
facă intrarea în scenă. Trase adânc aer în piept 
Şi traversă holul. 


Tocurile Carolinei ciocâăneau vesel pe dalele 
peronului. Cobori pe alee legănându-şi cu miş- 
cări studiate şoldurile zvelte. Elegantă şi sofis- 


ticată, această nouă Gabrielle Cartier! Din spa- 
tele ochelarilor, cercetă cu atenţie împrejurimile: 
doi copii cu mama lor revenind de la plajă, un 
adolescent cu walkmanul său, o pereche în vâr- 
stă... Dar nici urmă din bărbatul seducător, cu 
păr negru şi ochi întunecaţi ca cerul în furtu- 
nă... De la piscina din spatele hotelului se au- 
zeau zgomotele vesele ale săritorilor, ţipete şi 
râsete. Aerul era umed şi parfumat. Albinele 
Zumzăiau prin ramurile de salcie. Trecând prin 
dreptul parcării, se stăpâni cu greu să nu în- 
toarcă capul pentru a examina fiecare maşină. 
Inima îi bătea precipitat. Şi dacă şi-a imaginat 
degeaba toată această comedie? Gabrielle ar fi 
putut să se înşele; poate că Sean Reilly n-o 
văzuse şi plecase: poate că încă o mai căuta 


pe plajă sau la piscină. Toate ipotezele erau 
posibile, şi cât de simple i se păreau toate mai 
devreme, în camera ei. 

Mergând în continuare pe stradă, Caroline 
riscă o privire rapidă şi, spera ea, discretă, pe 
deasupra umărului. O maşină sport, de un roşu 
aprins, ieşea încet din parcare. Bărbatul de la 
volan purta ochelari de soare, iar părul îi era 
închis la culoare. | 

Caroline îşi impuse să nu grăbească pasul, 
adoptând, dimpotrivă, mersul nepăsător al unei 
turiste. După câteva minute se opri ca pentru 
a admira florile dintr-o grădină. Cu coada ochi- 
ului, văzu că maşina roşie se oprise şi ea cu 
cincizeci de metri mai înapoi. Dacă era Sean 
Reilly, se părea că nu voia să fie recunoscut 
prea repede. 

Ajunsese în centru. Piaţa din faţa bisericii era 
destul de animată. Se apropie de o vitrină, 
prefăcându-se absorbită în contemplarea ei, ob- 
servând ca într-o oglindă cum maşina parchea- 
ză la bordură. Şoferul coborî. Era înalt şi avea 
fără discuţie părul negru. Deşi vitrina reflecta 
neclar, Caroline fu izbită de senzaţia de forță 
aproape brutală pe care o degaja silueta masi- 
vă a bărbatului. Văzuse destul. Hotări să joace 
mai departe, cât mai bine, rolul de vânat cu 
vânătorul pe urmele sale, dând astfel timp 
Gabriellei să se pună la adăpost. 

Intră într-o prăvălie de confecţii şi încercă un 


şort de o croială masculină, care-i punea în va- 
loare picioarele lungi şi un pantalon de in, care 
se armoniza perfect cu bluza de mătase a 
Gabriellei. Le cumpără pe amândouă, fiindcă îi 
plăceau şi din grija ca în felul acesta să-şi „fa- 
că” personajul de plimbăreaţă lipsită de ocupa- 
ție cât mai verosimil. 

Atunci când ieşi, cu pachetul în mână, băr- 
batul dispăruse. O clipă, a fost cuprinsă de pa- 
nică, dar imediat zări automobilul nemişcat, la 
locul lui. Aha! Şi el se joacă de-a şoarecele şi 
pisica. Fie! Dar ea va fi cea care hotărăşte lo- 
cul şi momentul înfruntării... In acest mic res- 
taurant, de exemplu. Totuşi, era preferabil să-l 
mai ţină încă în tensiune, nefiind sigură că va 
reuşi să-l înşele mai mult timp într-o conversaţie 
între patru ochi. 

O librărie îi oferi un refugiu potrivit. Timp de 
un sfert de oră, cutreieră printre rafturile cu cărţi 
Şi reviste. 

Apoi, pentru ca totul să pară firesc, intră într-un 
restaurant. Salonul era răcoros şi decorația plă- 
cută, dacă nu chiar originală. Acvariile încrusta- 
te în zidurile de piatră aparentă, năvoadele şi 
colacii de salvare atârnaţi de plafon dădeau lo- 
cului un aer de exotism maritim. Mozaicul din pă- 
trate albe şi albastre era strălucitor de curat, iar 
muzica discretă şi plăcută. Se aşeză la o masă 
de lângă geam, pentru a avea un pretext să 
poarte în continuare ochelarii de soare şi se 


plasă cu faţa către uşa de la intrare. Să n-aibă 
cumva Surpriza să se trezească cu Sean Reilly 
răsărind în spatele ei! Comandă un cocteil şi 
începu să aştepte. 

Un grup gălăgios de tineri se aşeză la o masă 
alăturată şi consumă o cantitate incredibilă de 
cârnaţi, cartofi prăjiţi, ketchup şi coca-cola. Puțin 
mai departe, o matroană pieptoasă, cu o pălărie 
ca o grădină de zarzavaturi ceru un ceai şi chifle. 
Până la urmă, intră şi omul cu păr negru. 

Caroline ar fi vrut să pară absorbită de stu- 
diul listei de bucate, dar literele îi jucau dinai- 
ntea ochilor. Deodată, se temu că se aruncase 
cam fără judecată în această aventură. De a- 
proape, Sean Reilly arăta şi mai neliniştitor. 
„Plăcut ca un şarpe cu clopoței”, spusese 
Gabrielle. 

Totuşi, îşi reveni. Tot ce avea de făcut era 
să-l mai reţină -încă o oră şi apoi să-i mărturi- 
sească adevărul. Va fi furios, cu siguranţă, dar 
atunci Gabrielle va fi departe. Asta era tot ce 
conta. 

Chelneriţa, o fermecătoare blondă, studentă 
probabil, îi aduse cocteilul. 

— Aţi ales? se interesă ea. 

— Ei, asta-i! Gabrielle! Ce surpriză plăcută! 
Pot să mă aşez? | 

Caroline îşi ridică privirea şi îşi acordă un răgaz 
de câteva secunde până să răspundă leneş: 

— Dacă nu mă înşel eşti Sean? Sean Reilly? 


— Da. Fratele lui Martin. Poate că nu-ţi mai 
aminteşti de mine, dar pe el sunt sigur că nu 
l-ai uitat! | 

Era în vocea lui un fel de ameninţare surdă, 
care îi provocă frisoane Carolinei. Dar nu era 
în firea ei să fugă din faţa primejdiei. 

— Nu v-am uitat pe nici unul, Sean! Te rog, 
ia loc. 

— Doriţi un aperitiv, domnule? 

— Un scotch. Cu gheaţă! 

O privire, un surâs scurt şi chelneriţa se gră- 
bi, fermecată. Gabrielle nu exagerase deloc: era 
într-adevăr nemaipomenit de seducător. Trebuie 
că avea toate femeile la picioarele lui! „Toate, 
în afară de mine!” decretă Caroline, care con- 
stată cu surprindere şi ciudă, că nici ea nu e 
total insensibilă la magnetismul viril şi. flacăra 
pătrunzătoare din ochii lui. 

— Ai comandat? 

— Nu încă. Aş lua un escalop, cu piure de 
cartofi şi salată. Şi un pahar de lapte. 

— Acelaşi lucru şi pentru mine, o anunţă el 
pe chelneriță, care venise între timp cu scot- 
chul. Dar aş vrea cafea în loc de lapte... Ei 
bine, Gabrielle, ce vânt te aduce pe aici? 

— Crezi sau nu, sunt în vacanţă... Soare, pla- 
jă... Dar tu? 

— Şi eu la fel. Unul dintre prietenii mei are 
o proprietate prin împrejurimi şi am venit la el 
pentru câteva zile. Ce coincidenţă, nu-i aşa? 


Caroline simţi din nou un frison pe şira spi- 
nării. Ochii aceia cenușii erau reci ca oţelul... 

— Stau la Newport Inn. 

— Un hotel grozav. S-ar spune o locuinţă ca- 
n basme, nu-i aşa? 

ŞI ridică paharul. 

— Pentru ce. să bem? Pentru Martin? sugeră 
el. 

— Nu cred că ar fi un toast prea potrivit. 

— Ai dreptate. Trebuie să ştii asta mai bine 
decât oricine. Să bem atunci pentru vacanţa ta 
nemaipomenită! 

— Ar fi de preferat. 

Cocteilul Carolinei era straşnic. Simţi alcoolul 
alunecându-i pe gât şi răspândindu-i-se în vine. 

— N-ai vrea să-ţi dai jos ochelarii? spuse el 
cu o iritare bruscă. Nu-mi place să vorbesc cu 
cineva care se ascunde după un paravan de 
sticlă colorată. 

Era imprudent, dar pe măsură ce tensiunea 
creştea, ea începea să-şi uite rolul. Nu mai era 
Gabrielle, era ea, Caroline Travers, care-l în- 
frunta pe acest frumos străin. Îşi ridică ochelarii 
Şi îl privi în ochi cu bărbia ridicată a sfidare. 

— Eşti chiar mai frumoasă decât în amintirile 
mele. 

Işi încruntă sprâncenele. 

— lar ochii îţi sunt mai întunecaţi decât aş fi 
crezut. 

— Nu ne-am văzut decât o singură dată şi 


tu m-ai disprețuit din prima clipă! Puțin te inte- 
resează culoarea ochilor mei! 

— Ce ştii tu? murmură el. 

Ea se simţi tulburată. Avea darul s-o facă 
să-şi piardă cumpătul. 

— Să fim drepţi, Sean. Părerea ta era făcută 
dinainte. Nu mi-ai lăsat nici cea mai mică şansă. 

— Continuarea evenimentelor nu m-a contra- 
zis. Martin este victima. Nu tu! 

— Tocmai asta îţi spuneam! N-ai încercat ni- 
ciodată să mă înţelegi. 

— Aşa? Foarte bine! Avem timp destul. Ex- 
plică-mi asta, Gabrielle! Sunt numai urechi. 

— Îmi este greu să cred că eşti fratele lui 
Martin. El este atât de diferit... atât de tandru 
şi generos, pe cât de cinic şi arogant eşti tu. 

— Poate că noi semănăm mai mult, tu şi cu 
mine... 

Pentru a-şi ascunde tulburarea, Caroline în- 
cepu să-şi ungă o chiflă cu unt. 

— Sincer, Sean, sunt dezolată pentru tot ce 
i s-a întâmplat lui Martin, e tot ce pot spune.. 

ÎI iubeam, ştii asta. 

Tot jucându-se cu cuțitul, îşi spunea că. avea 
oroare de roşul lacului de unghii. 

— Dar n-am fost fericiţi împreună, reluă ea. 
Nu era decât un singur lucru de făcut... Sunt 
dezolată... 

— Dezolată mi se pare un cuvânt derizoriu 
date fiind circumstanțele. 


— Desigur, este normal să reacţionezi aşa. 

— Dar cum ai vrea să reacţionez când îl ştiu 
închis în locul acela îngrozitor? 

— Cum îi merge? reuşi să întrebe Caroline. 

— Mă emoţionezi cu atâta interes! Prefer să 
nu-ţi răspund. Din punctul meu de vedere n-ai 
nici un drept să te interesezi de Martin. 

— Înţeleg. Pentru tine, totul trebuie să fie ne- 
gru sau alb. Pentru mine, toate păcatele lumii, 
în timp ce tu şi Martin sunteţi puri şi fără pată... 
Cei buni şi cei răi! Credeam că ai destulă ex- 
periență ca să ştii că în viaţă nimic nu este 
atât de net delimitat. Există şi nuanţe, în cazul 
că n-ai ştiut. 

— Cu altcineva poate mi-ar fi făcut plăcere 
să discut despre esenţa filozofică a binelui şi 
răului. Dar nu te obosi, Gabrielle! Şi dacă aş 
trăi o sută de ani, în ochii mei nu vei fi decât 
o mică molie egoistă şi lacomă care s-a folosit 
de fratele meu cât i s-a părut convenabil şi apoi 
l-a abandonat fără nici un scrupul. 

Se întrerupse brusc. 

— lată că ne-a sosit comanda! Să lăsăm sub- 
iectul ăsta şi să mâncăm ca două persoane ci- 
vilizate. 

Incepură să mănânce în linişte. Caroline reuşi 
să-şi găsească calmul. 

— Fie. Să încheiem un armistițiu. Despre ce 
să vorbim? Despre timp? Despre posibilităţile 
turistice? 


— Avem de unde alege. Politică, religie, lite- 
ratură: ai citit ultimele succese? Cinema: ce film 
ai văzut ultima oară? 

— Să rămânem la cinema. Este pasiunea 
mea. Am visat în secret să fiu Katharine Hep- 
burn sau Liv Ulman; sau să-l am ca partener 
pe Paul Newman. Cât farmec!... Fiecare cu hi- 
merele lui... 

Pentru prima oară Sean râdea sincer, părând 
dintr-o dată mai distins şi mai tânăr... Tot 
evocând împreună ultimele succese de la Hol- 
lywood, Caroline se întrebă câţi ani ar putea să 
aibă. Treizeci, treizeci şi cinci? Greu de spus. 
In ciuda. rețelei fine de riduri din colţul ochilor 
şi a câte unui fir alb era impresionată mai ales 
de aerul său de vitalitate debordantă. Era întru- 
chiparea tipului de bărbat care trăieşte în aer 
liber, cu cămaşa desfăcută larg, lăsând să se 
ghicească muşchii puternici. Naturaleţea şi ele- 
ganţa unui sălbatic, se gândi ea. 

Uitând din ce în ce mai mult de Gabrielle, 
se lăsă antrenată în conversaţia ce devenise 
pasionantă. Niciodată n-ar fi putut să se expri- 
me atât de liber şi de impetuos faţă de Richard, 
care cu greu ar fi admis că ea poate să aibă 
vreo opinie personală despre politică sau des- 
pre problemele economice. Se simţea stimulată 
de inteligenţa, de luciditatea, de deschiderea de 
spirit a bărbatului din faţa ei. Ce păcat că se 
întâlniseră într-o astfel de împrejurare! Cu atât 


mai mult cu cât plăcerea era reciprocă, în mod 
vizibil. Inainte de sfârşitul mesei, un fel de ca-. 
maraderie complice se stabilise între ei. 

Când ieşiră din restaurant, era răcoare. Soa- 
rele apunea, poleia strada, acum aproape pus- 
tie. Umbrele lor îngemănate li se alungeau sub 
paşi. 

Sean o prinse de cot. Era prima dată când 
o atingea şi ea se simţi electrizată de acest 
contact. N-ar fi vrut să se mai despartă de 
bărbatul fascinant pe care trebuise să-l con- 
sidere ca pe un duşman. Oare nu era timpul 
să-i mărturisească adevărul? Să gonească 
umbra funestă a lui Martin care încă -stătea 
între ei? 

Dar înainte ca ea să poată rosti un cuvânt, 
el declară pe un ton ce nu putea fi contrazis: 

— Te voi conduce la hotel. Nu ţi se poate 
întâmpla nimic, desigur, dar eu sunt de modă 
veche. Nu-mi place să văd o femeie mergând 
seara singură pe stradă. 

Se preocupa de siguranţa ei... Caroline se 
simţea emoţionată. Ar fi putut să-i vorbească în 
maşină. Desigur că se va înfuria, fiindcă fusese 
înşelat... Cu toate acestea, spera în mod ne- 
desluşit că el va fi în taină fericit de această 
substituire. O privire furişă spre ceas îi spulberă 
Şi ultimele reticenţe: îşi îndeplinise misiunea. 
Gabrielle avusese timp suficient să dispară. 

Micul bolid roşu se dovedi a fi un Porsche. 


Cu o plăcere pe care nu încercă să şi-o ascundă, 
se aşeză pe scaunul jos, tapisat cu piele crem 
şi regretă că distanţa până la hotel nu e mai 
mare. Sean conducea repede şi sigur. Dar de 
ce o luase oare pe drumul ăsta? 

— Nu cred că mergem în direcţia bună, ar- 
ticulă ea nu prea convinsă. 

El nu-i răspunse. Cu coada ochiului, ea îi ob- 
servă profilul voluntar, cu buzele strânse. Sean 
privea în continuare asfaltul, fără să dea impre- 
sia că ar fi conştient de prezenţa ei. 

— Sean, ăsta nu e drumul spre hotel! Cred 
că ai greşit... 

— Nu mergem la nici un hotel! 

Caroline făcu eforturi ca să-şi reprime o tre- 
sărire de spaimă. Smulsă brutal din visul său, 
încă mai refuza să admită că fusese atât de 
imprudentă să se încreadă în el. 

— Sean, e drăguţ din partea ta că doreşti 
să-mi oferi o plimbare cu maşina. Imi place într- 
adevăr ce maşină ai. E grozavă! Dar acum aş 
vrea să ne întoarcem, te rog... 

— Nici vorbă! 

Semnaliză ca să depăşească un enorm ca- 
mion-cisternă. 

Caroline nu devenise campioană la schi fără 
să fi învăţat să-şi recapete repede cumpătul în 
momentele critice. 

— Ei bine, atunci unde mergem? 

— Vei vedea! 


Privirea scurtă pe care .i-o aruncă, era la fel 
de rece ca şi vocea. 

— Te crezi cumva erou de: serial de televi- 
ziune? Maşină roşie... Amurg romantic... Ce 
mai! Toată recuzita! 

— Ţi-aş sugera atunci să faci tu pe eroina şi 
să păstrezi o tăcere admirativă. 

— Nu văd totuşi nici un motiv de admiraţie 
în atitudinea ta! 

— lată-ne ajunşi şi aici, Gabrielle! Chiar îţi în- 
chipui că întâlnirea noastră a fost pură coinci- 
denţă? 

„M-a urmărit... Mi-e frică de el’, spusese 
Gabrielle. Caroline era hotărâtă să spună adevărul. 

— Ascultă - îi zise calmă - cred că a sosit 
timpul să avem o explicaţie sinceră. 

— Ai dreptate. Oricât de puţin flatantă ar fi 
părerea mea despre ţine, nu te-am crezut totuşi 
niciodată o femeie proastă. 

— Faci totuşi o greşeală, Sean: eu nu sunt 
Gabrielle Cartier... 

— Ah! Imi amintesc... Eşti Katharine Hepburn. 

Trebuia să rămână calmă. 

— Mă cheamă Caroline Travers şi sunt pro- 
prietară a unei librării la Halifax. Te-am întâlnit 
azi pentru prima oară şi nu l-am văzut în viaţa 
mea pe fratele tău! | 

— Oh! Ai reuşit să-mi faci o mare surpriză, 
o ironiză el, aruncându-i o privire sarcastică. ŞI 


— Am întâlnit-o pe Gabrielle din întâmplare, 
azi după-amiază, la hotel. Cum poţi constata şi 
singur, asemănarea noastră este extraordinară. 

— Asemănarea? Chiar şi că sunteţi identice 
mi se pare prea puţin spus... 

— Ai remarcat totuşi că ochii mei au o cu- 
loare mai închisă... 

— Ne-am întâlnit într-un bar de noapte şi lu- 
mina era slabă, îţi aminteşti? Aveai un machiaj 
savant, dacă mă ajută memoria. 

Gabrielle nu suflase o vorbă despre barul de 
noapte. Caroline simţea cum o cuprinde dispe- 
rarea. Abia găsi puterea să continue: 

— Această asemănare izbitoare ne-a îndem- 
nat să ne cunoaştem mai bine. Gabrielle mi-a 
vorbit de Martin... Ştia că o văzuseşi puţin mai 
devreme şi îi era teamă. Îşi închipuia că vrei 
să te răzbuni. 

— Intr-adevăr, asta intenţionez. 

— Mi-a cerut să ne schimbăm hainele între 
noi şi să te atrag pe urmele mele, pentru ca 
ea să aibă timp să plece în mod discret. Dar 
acum jocul s-a sfârşit. Vreau să mă întorc la 
hotel! i 

In loc de răspuns, el acceleră mai tare. In 
nici o împrejurare Carolinei nu-i era frică de vi- 
teză, dimpotrivă, şi nici acum nu se putu îm- 
piedica să admire măiestria cu care conducea 
Sean. 

— Eşti pilot profesionist? 


— Ştii foarte bine că da. Am mai discutat des- 
pre asta în seara aceea, în barul de noapte. 
Ţi-am spus atunci că am fost pilot de încercare 
la Porsche, în perioada cât am stat în Ger- 
mania. Aşa că nu mai face pe neştiutoarea, 
Gabrielle! 

— Nu sunt Gabrielle. 

— Te repeţi! Ai grijă să nu oboseşti prea tare! 

Sean încetini pentru a lua o curbă strânsă. 
Ea se gândi că ar putea fi ó ocazie să sară 
din maşină. Dar, parcă citindu-i gândurile, el o 
avertiză ironic: 

— E inutil. Portiera e încuiată şi comanda de 
deschidere nu îţi este la îndemână. 

Incleştându-şi mâinile cu putere, ca să le stăpâ- 
nească tremurul, ea căută cu înfrigurare noi ar- 
gumente cu care să-l poată convinge. | 

-— AŞ putea să-ţi demonstrez cine sunt! Am 
permis. de conducere şi o Carte de credit, pe 
numele Caroline Travers, în geantă. 

> Vom vedea când vom ajunge. 

— Să ajungem unde? | 

— Acolo unde mergem. Hai, încetează să te 
mai agiţi. Admiră mai bine peisajul! 

Negăsind nici o replică usturătoare, Caroline 
se întoarse şi privi, mai jos, unde se zăreau 
apele întunecate şi înspumate ale unui torent 
năvalnic. De cealaltă parte a văii, povârnişurile 
stâncoase se profilau pe cer, schimbate de ultimele 
raze “le amurgului. Orizontul era în penumbră; un 


joc de lumini reflectat de apele oceanului, tivea 
scânteietor linia țărmului. Caroline nu putea să- 
şi dea seama unde se aflau şi regreta că nu 
fusese atentă la drum. 

După vreo douăzeci de minute de mers, 
Sean coti pe un drum mai îngust ce şerpuia 
printre pomi. Caroline era fascinată de fas- 
cicolele luminoase ale farurilor care perforau în- 
tunericul neliniştitor al tufişurilor. O senzaţie a- 
păsătoare de. singurătate puse stăpânire pe ea. 
Zări un podeţ cu balustrade albe şi i se păru 
că este un ultim semn al civilizaţiei. Cu gâtul 
uscat de teamă, îşi amintea tot felul de scene 
de viol şi crimă din filmele de groază pe care 
le văzuse. Oricât de viguroasă se ştia îşi dădea 
seama că n-avea nici o şansă într-o confruntare 
în forță cu Sean Reilly, iar de când cu nefericita 
fractură de şold care pusese capăt carierei sale 
sportive, nu mai era capabilă să alerge mult 
timp. 

Deodată, o lumină clipi printre arbori. 

— Am ajuns, o anunţă Sean pe un ton neut- 
ru. 

Maşina ieşi într-un spaţiu larg. Se zărea o 
casă albă cu acoperiş de ardezie, ce părea de 
o simplitate neobişnuită în contrast cu tenebrele 
misterioase ale pădurii. Un enorm ciobănesc 
german le ieşi în întâmpinare. Sean opri moto- 
rul. 

— Doar o vorbă aş vrea să-ţi spun, înainte 


să coborâm, îi zise el. Câinele se numeşte 
Baron şi este perfect dresat. Dacă te com- 
porţi normal, n-ai de ce să te temi. Dacă 
însă vei încerca să fugi, să ştii că te prinde 
repede... i 

Coborî şi veni să-i deschidă portiera. Il urmă 
nehotărâtă până la peronul din fața casei. Pe- 
luza era umedă de stropi de apă. Incepuse să 
adie briza aducând cu ea efluvii înmiresmate de 
iarbă proaspăt tăiată... Câtă linişte! 

— Păzeşte-o, Baron! Atenţie! | 

Apoi îşi cobori braţul, ca şi cum făcuse ceva 
dezgustător. 

— De ce am venit aici? întrebă Caroline. cu 
o voce în care răzbătea neliniştea. 

— Chiar nu ştii? Ei bine, află că va trebui să 
mă ajuţi să-l scot pe Martin de acolo, indiferent 
dacă vrei sau nu asta... 

— Şi mă rog ce ar trebui să fac? Ştiu că, 
după părerea ta, numai eu sunt vinovată. Dar 
oare Martin n-are nici o responsabilitate? 

El se albi. Făcea eforturi vizibile să se 
stăpânească. 

— Pentru Dumnezeu, Gabrielle, încetează să 
mai faci pe nevinovata! L-ai folosit pentru trafi- 
cul tău murdar şi a căzut în locul tău! 

Caroline trăia un coşmar... Până şi cuvintele 
îşi pierduseră semnificaţia obişnuită. 

— Ce trafic? Habar n-am despre ce vorbeşii! 

O clipă, crezu că o va lovi şi făcu un pas 


înapoi. Sean strivi o înjurătură apăsată printre 
dinţi şi îi spuse rar: 

— Droguri, Gabrielle! Martin a fost arestat la 
granița cu Statele Unite. Avea peste două sute 
de grame de heroină în bagaje, ascunse acolo 
de tine, fără ştirea lui! Acum este la puşcărie 
şi nu va ieşi de acolo decât dacă tu vei măr- 
turisi adevărul. Aşa că nu vei pleca de aici de- 
cât dacă te hotărăşti să mergem la poliţie şi să 
dai o declaraţie care să-l disculpe definitiv! 

Caroline se clătină şocată. Niciodată nu vă- 
zuse atâta ură şi dispreţ într-o privire. 

— Dar Martin este într-un spital psihiatric, se 
bâlbâi ea. Gabrielle mi-a spus că a făcut o de- 
presiune nervoasă după ce s-au despărţit. 

— Este la puşcărie şi o ştii. Gata cu trucurile! 
să intrăm! | 

li întoarse spatele şi intră în casă. Caroline 
era prea terorizată ca să mai poată judeca. 
Pentru prima oară în viaţă, singura ei dorinţă 
era să poată fugi cât mai departe posibil, să 
scape de acest bărbat şi de acuzaţiile lui aiu- 
ritoare. In ciuda avertismentului lui Sean, Baron 
nu părea să-i acorde vreo atenţie. Cobori dintr- 
un salt scările şi se repezi în direcţia pădurii. 
Fugea din răsputeri împiedicându-se de inegali- 
tățile terenului. Auzi un strigăt scurt în spatele 
ei, dar nu se întoarse, concentrându-şi toată 
voința pentru a ajunge la adăpostul pădurii, un- 


| de nu mai putea fi văzută... Apoi simţi în urma 


ei foşnetul ierburilor şi o gâfâială ce se apropia 
nemilos. Simţi o deplasare de aer şi o masă 
enormă se abătu spre ea, trântind-o la pământ! 
Baron era într-adevăr dresat impecabil! Cuprinsă 
de disperare, închise ochii aşteptând nemişcată 
colții care o vor sfâşia... 

Dar nu se întâmplă nimic. Ca prin vis, îl auzi 
pe Baron mârâind înăbuşit şi din nou foşnetul 
ierbii călcate de nişte paşi grăbiţi. Sean înge- 
nunche lângă ea, îi trecu o mână pe sub umeri 
şi o ridică cu băgare de seamă. 

Eşti rănită? 
N... Nu. Nu cred! 

— Ţi-am spus să nu încerci să fugi. 

Caroline simţi cum îi revin forţele. In definitiv, 
la schi luase buşituri mai zdravene! Avea altce- 
va de făcut decât să se lase sfâşiată de un 
dulău... Uşurarea se transformă într-o explozie 
bruscă de furie: | 

— Să nu-ţi închipui că am să mă las dusă 
ca un miel la tăiere! 

— Baţi câmpii, Gabrielle. N-aveam intenţia să 
te omor. Ce interes aş avea? 

— Nu ştiu. Oricum, te porţi ca un nebun. Cred 
că tu, şi nu Martin ar trebui să fii dus la 
ospiciu. 

Ţinând-o în continuare de umeri, el o zgâlţâi 
şi îi spuse furios: 

— Martin este la puşcărie, o ştii prea bine! 

Caroline se obişnuise cu întunericul şi privea 


către chipul care-i era acum atât de aproape. 
O idee trăsnită îi trecu prin minte: „Nu-i place 
ceea ce vrea să facă! Este vulnerabil. Chiar el, 
care încearcă să mă convingă că ar fi neîndu- 
rător. Nu e decât o aparenţă!” Un fior o scutură 
din cap până-n picioare: „Doamne, cât de mult 
îmi place cum mă ţine aşa de strâns lângă ell” 

Dar raţiunea se revoltă. Bărbatul acesta era 
nebun. Practic, el o răpise, iar ea îi leşinase în 
braţe ca o midinetă! 

Se îndepărtă de el şi vru să se ridice. El îi 
oferi brațul s-o ajute... Piciorul stâng îi alunecă 
şi trebui să se sprijine de pieptul lui, fără să-şi 
poată reprima un geamăt de durere. 

— Ce s-a întâmplat? i 

Ce să-i fi schimbat vocea? Indoiala sau în- 
grijorarea? Lipită de el, simțea căldura liniştitoa- 
re a pieptului său larg, o stare plăcută, ciudată 
îi cuprinse inima. 

— Ce-ai păţit? insistă el nerăbdător. 

— Nu-i nimic! O rană mai veche, o fractură, 
care mă tot chinuie. Dar mă simt deja mai bine. 

De data asta, piciorul o ascultă dar tot mai 
şchiopăta uşor şi Sean o tinu de după umeri 
până ajunseră la casă. Pe urmele lor venea 
Baron, cu limba atârnând. 

Sean închise uşa şi aprinse luminile. Caroline 
se simțea ca o prizonieră. Cu toate acestea, 
murmură încântată descoperind salonul imens 
cu bârne aparente şi cu uriaşul şemineu din 


piatră masivă. Lemnul lustruit al parchetului, nuan- 
tele subtile ale covoarelor orientale, catifelele 
moi ale draperiilor şi pielea întunecată a cana- 
pelelor şi fotoliilor adânci, compuneau o armo- 
nie rafinată şi plină de căldură. 

— Cred că ar trebui să-ţi arăt unde este baia, 
declară brusc Sean, scoţând-o din contemplare. 
Ai noroi pe faţă. Este la etaj. 

In oglinda de la baia ultramodernă, cu faianţă 
în bleu-lavandă, îşi examină stricăciunile. Bucle- 
le răvăşite de păr ar fi avut nevoie de coafura 
impecabilă a Gabriellei, fără să mai vorbim de 
pământul care-i murdărise faţa şi dârele verzi 
de iarbă de pe bluza de mătase şifonată... O 
admirabilă catastrofă. Apa fierbinte i se păru un 
balsam binefăcător. Işi recăpătă încet-încet echi- 
librul şi, cu o voce mai sigură, se adresă lui 
Sean, care-i întindea un prosop: 

— Vrei să-mi aduci geanta din maşină? Tre- 
buie să lămurim odată neînţelegerea asta bles- 
temată. Şi după aceea, cred că nu va mai e- 
xista nici un inconvenient ca să mă conduci la 
hotel. Ă 

— Bine. In timpul ăsta ai putea să cobori la 
bucătărie să faci o cafea. Baron o să rămână 
cu tine, aşa că fără iniţiative hazardate, nu-i a- 
şa? 

Fără a catadicsi să-i răspundă, cobori cu el 
la parter. Bucătăria, în stil rustic, era plăcută cu 
ustensilele ei de aramă, cu rafturi pentru con- 


dimente şi mirodenii şi cu mănunchiurile de 
plante ornamentale atârnate pe pereţi. 

Caroline puse ibricul să se încălzească şi 
scoase lapte din frigiderul bine aprovizionat. 

Tresări când Sean intră în încăpere şi îi în- 
tinse fără un cuvânt geanta de piele albastră. 
Işi scoase portofelul din ea şi i-l întinse lui 
Sean, fără să-l deschidă. Nemişcată, privi cum 
el îi deschide actul de identitate... Secundele 
treceau... El zise, în fine: 

— De ce insişti să jucăm comedia asta ridi- 
colă, Gabrielle? Ne pierdem timpul amândoi. 

Incăperea începu să se învârtă cu Caroline. 

— Dă-mi portofelul, zise ea cu voce gâtuită. 
Simţi cum îi fuge sângele din vine când citi, 
năucită, numele înscris pe permisul de condu- 
cere: Gabrielle Cartier. Căută cu înfrigurare alte 
documente. Nu mai erau decât două cărţi de 
credit consumate, de asemenea pe numele Gabri- 
elle Cartier. 

Aşadar, Gabrielle îşi bătuse joc de ea de la 
început până la sfârşit! În timp ce se aranja în 
baia de la hotel, Gabrielle schimbase şi conți- 
nutul genţilor. Adresa pe care i-o dăduse, la 
Vancouver, era probabil falsă, ca de altfel toată 
povestea! 

— Deci Martin este în închisoare? 

Vocea abătută a Carolinei exprima mai puţin 
o întrebare, cât o constatare amară. Sean pre- 
gătise două ceşti de nescafe. 


— Vrei să mănânci ceva? 

— Nu, mulțumesc. 

Se aşeză ca un automat. Niciodată nu se 
simţise atât de neputincioasă. Cum să-l convin- 
gă, totuşi? 

— Ai nevoie să dormi. Vino, te voi conduce 
în camera ta. N 

Docilă, îl urmă din nou pe scară. in urma ei, 
ghearele lui Baron râcâiau lemnul lustruit. Ca- 
mera era încântătoare, cu patul ei cu baldachin, 
cu toaletă şi cu perdelele din dantelă. In alte 
împrejurări i-ar fi plăcut la nebunie să doarmă 
într-o asemenea cameră. 

— Tu unde ai să dormi? 

Aproape imediat regretă întrebarea. 

— De cealaltă parte a palierului. Dar fii liniş- 
tită, printre pasiunile mele nu se află şi violul. 
Am slăbiciunea de a împărţi patul numai cu fe- 
meile pe care le iubesc... Ei bine, noapte bună, 
Gabriefle... Îţi doresc să te gândeşti bine până 
mâine. Ai scăpat din multe situaţii periculoase, 
fără îndoială, dar cred că ţi-ai dat seama că de 
aici nu poţi scăpa, 

Caroline îl privi cum părăseşte încăperea. Nu 
era nici cheie, nici zăvor la uşă. In orice film 
serios, eroina nu ar fi avut linişte până ce nu 
s-ar fi baricadat... Dar se simţea prea istovită 
ca să mai tragă de mobile. se dezbrăcă repede 
şi se vâri în aşternut. Cum de putuse să fie 
atât de toantă încât să se arunce cu capul 


înainte în capcana întinsă de Gabrielle? Dar da- 
că n-ar fi fost atât de proastă, nu l-ar fi cunos- 
cut pe Sean Reilly... 

Acest ultim gând îi aduse un zâmbet pe bu- 
ze. Adormise deja... 


Ţipetele melancolice ale pescăruşilor o treziră 
pe Caroline. Contemplă mai întâi baldachinul de 
deasupra capului, întrebându-se ce căuta ea în 
patul ăsta ciudat. Apoi auzi un zgomot de ghe- 
are la uşă şi memoria îi reveni: Baron stă de 
pază! Era la Sean Reilly... prizonieră! 

Inutil să mai încerce să adoarmă. Ridicându- 
se, zări pe birou pachetul cu cumpărăturile pe 
care le făcuse în ajun. Le adusese probabil 
Sean, când o condusese în cameră. Era atât 
de ameţită, încât nici nu băgase de seamă. Işi 
trase pe ea pantalonii cei noi, dar trebui să-şi 
pună şi bluza albastră, cam mototolită. Cu o 
speranţă neaşteptată, se duse la fereastră. Nori 
groşi şi plumburii alergau pe cer. Vântul scutura 
pomii şi vălurea iarba înaltă, dar nu se zărea 
nici cel mai mic semn de viaţă, deci nici o spe- 
ranţă dinspre partea asta. 


Baron îşi ridică imediat capul frumos şi inteli- 
gent. Caroline riscă un pas în afara camerei, 
dar imediat se auzi un mârâit surd în gâtlejul 
câinelui. Se retrase, tremurând de furie. 

Uşa din față se deschise încet. Coada lui 
Baron începu să se mişte vesel şi Sean apăru 
într-un pantalon de velur. Caroline nu mai putea 
să-şi desprindă privirea de pe bustul gol, bron- 
zat şi puternic al bărbatului, cu muşchi puternici 
şi reliefaţi. O tulburare vicleană i se strecură în 
suflet, ceea ce nu simţise încă niciodată faţă 
de alt bărbat, nici chiar faţă de Richard, cum îi. 
trecu ei prin minte. Deodată, conştientă că-l fi- 
xează cu insistenţă, se retrase cu grabă. 

— Haide, Gabrielle, să nu ne jucăm de-a 
tulburaţii. Doar nu vrei să mă convingi că n-ai 
mai văzut un bărbat în ţinută mai lejeră!, 

— iți repet că nu sunt Gabrielle, ci Caroline, îi 
răspunse. Am voie să merg la baie, am dreptul 
să-ţi cer ceva de mâncare, sau cer prea mult? 

— Te rog! Dar Baron va rămâne cu tine până 
când pregătesc cafeaua. 

Douăzeci de minute mai târziu, după un duş 
excelent, Caroline se simțea deja mult mai bine, 
în ciuda bluzei murdare şi şifonate, pe care nu 
avea cum s-o schimbe. Ca şi când i-ar fi citit 
încă o dată gândurile, Sean îi spuse: 

— Ai putea să iei una din cămăşile mele, da- 
că vrei! Mă duc imediat în oraş şi îţi voi aduce 
ceva de îmbrăcat. | 


Caroline gustă încet din cafea. Acum, la lu- 
mina zilei, toate câte i se întâmplaseră i se pă- 
reau îngrozitor de ireale. 

— Ascultă, gluma asta proastă a durat prea 
mult. Îţi spun că nu sunt Gabrielle Cartier. Îmi 
doresc. să n-o fi întâlnit niciodată şi cred că n-o 
să mă mai amuze vreodată să trec drept altci- 
neva. Lecţia asta mi-a ajuns! Eu sunt Caroline 
Travers, proprietara legitimă a unei librării din 
Halifax. N-ai dreptul să mă ţii închisă aici, este 
complet ilegal. 

Sean îi adresă un surâs ironic în timp ce 
spărgea două ouă într-o tigaie. 

— Fii drăguță şi pune unt pe pâine... Sincer 
vorbind, nu mi-am dat seama până acum că ai 
un prea mare respect pentru lege. Mica ta a- 
facere cu droguri fiind expres sancţionată de le- 
ge, orice considerente morale nu-şi au locul. 

— Dar despre ce afacere vorbeşti? 

— Despre droguri, bineînţeles. Sigur, nu eşti 
tu chiar în fruntea bucatelor, dar nici ultima de 
pe listă. O intermediară, ca să zicem aşa. O 
meserie abjectă, dar aducătoare de profituri... 

Puse pe masă cele două farfurii cu ouă cu 
şuncă. 

— Mai sunt două porţii de suc în cană, reluă 
el. Poate te interesează cum ţi-am dat de urmă. 
l-am cerut lui Martin lista cu oraşele unde aţi 
fost împreună. Mi-am imaginat că sunt bazele 
tale de conducere a operațiunilor. Am dat greş 


de vreo trei ori, dar a patra oară am pus în 
sfârşit mâna pe tine. Ar fi trebuit să fii mai pre- 
văzătoare! 

Caroline avea impresia că juca o partidă de 
şah a cărei miză era viaţa sa. 

— Când ai să te duci în oraş, să treci pe la 
hotel. Vei vedea că o cameră este reţinută pe 
numele meu şi că bagajele mele sunt tot acolo. 
De asemenea, îmi poţi vedea bicicleta în par- 
care. Poate că toate astea te vor convinge. 

Sean îşi întindea netulburat marmeladă de por- 
tocale pe pâine. 

— Ai face mai bine dacă mi-ai da o listă cu 
hainele de care ai nevoie. Să nu uiţi să indici 
măsurile. 

— N-ai ascultat nici un cuvânt din tot ce ţi-am 
spus! 

— Gabrielle, eşti o artistă desăvârşită în me- 
seria ta! Martin ar băga mâna în foc, şi e de- 
parte de a fi imbecil! Îţi va face plăcere, fără 
îndoială, să afli că refuză să creadă că ai avea 
vreun amestec în arestarea lui. Nici măcar n-a 
pomenit numele tău la poliţie, şi a trebuit să-l hăr- 
țuiesc ca să-mi mărturisească faptul că a fost 
cu tine înainte de a trece frontiera. 

— Aş putea să ştiu pentru ce acest interoga- 
toriu? Sunt convinsă că ai fi fost bun pentru 
tribunalele Inchiziției. 

Fără să ţină seama de întrerupere, el conti- 
nuă: 


am — 


— Ar fi îngrozit să ne vadă acum. 

— Sunt fericită că cel puţin unul din voi nu 
este lipsit de sensibilitate! 

Incepu să mănânce, dar îi pieri orice chef. 
Ar fi preferat ca el să fie furios, decât să d- 
dopte atitudinea asta glacială şi calmă, care 
reducea la nimic toate argumentele pe care era 
în stare să i le aducă. Terminându-şi cafeaua, 
declară: 

— N-am prea mulţi bani la mine. N-am putut 
să trec azi pe la bancă. Cumpără-mi doar un 
tricou şi lenjerie de corp. 

— N-o să-ţi ajungă. 

— Iti închipui că te voi lăsa să-mi plăteşti hai- 
nele? ţipă ea îfulgerându-l cu privirea. 

— Te-ai schimbat, zise el gânditor. Dacă îmi 
amintesc bine, erai totdeauna gata să-i laşi pe 
alţii să plătească pentru tine. 

— Imi pasă prea puţin cum era sau cum nu 
era Gabrielle! Nu vreau să-ţi datorez nimic. 

— Incep să înțeleg de ce Martin te admira 
atât. Dacă afacerea cu drogurile o să se termi- 
ne într-o zi, ai face o carieră frumoasă de ac- 
triță. Katharine Hepburn ar trebui să se teamă. 

— Eşti îngrozitor! | 

Se ridică din fotoliu şi se duse la fereastră, 
întorcându-i spatele. 

— Mai şchiopătezi? se îngrijoră el. 

— Piciorul mă doare, îi răspunse ea scurt. 

— Vechea fractură? 


— Da. O căzătură, la schi. 

Stătea crispată, aşteptând alte întrebări. Deşi) 
se întâmplase cu multă vreme în urmă, nici a-i 
cum nu-i plăcea să discute acest subiect. Astfel 
că i-a fost recunoscătoare că n-a mai insistat. ' 

— O să strângem la bucătărie şi apoi o să 
plec. 

Tăcură amândoi şi strânseră vasele în tăcere. 
Gesturile li se completau fără nici un efort. Ce 
ciudat mi se pare totul, se gândi Caroline, omul 
ăsta îmi este duşman şi totuşi între noi se naşte 
o intimitate atât de tulburătoare, încât ne face 
să uităm diferendele dintre noi. Are mâini fru- 
moase, observă ea, puternice şi elegante toto- 
dată. 

— De ce mă priveşti astfel? 

Tresări, simțind cum roşeşte şi era cât pe ce 
să scape din mână farfuria pe care o ştergea. 

— Ințeleg că Martin ar fi vrut să se căsăto- 
rească cu tine. Eşti femeia cea mai fascinantă 
pe care am întâlnit-o vreodată... 

— Dar... 

— Nu te teme... Ştiu, de asemenea, că a- 
` ceastă înfăţişare fermecătoare ascunde un suflet 
josnic şi meschin. Acum o să plec. Mă voi în- 
toarce într-o oră sau două. Am debranşat tele- 
fonul. Nu încerca să ieşi. Baron este aici. 

Câteva minute mai târziu, Caroline auzi ma- 
şina demarând. Intră în salon, cu câinele pe 
urmele sale. Primele picături de. ploaie începură 


să bată în fereastră. Ar fi trebuit să se simtă 
singură şi speriată, dar, dimpotrivă, avea ace- 
eaşi senzaţie exaltată de odinioară, când trebuia 
să se lanseze pe pârtia înzăpezită a concursului, 
cu înverşunarea în inimă de a învinge. De ce oare 
persoana lui Sean Reilly o preocupa într-atât? 
“Intr-o nişă de lângă şemineu, descoperi nişte 
surcele, resturi de ziar şi o rezervă de buşteni. 
Aprinse focul şi inspectă discurile aranjate pe 
un raft. Alese „Aida”. Lirismul înflăcărat al tra- 
gicului poem de dragoste se acorda perfect cu 
atmosfera zilei. Se întinse pe canapea, închise 
ochii şi se lăsă cuprinsă de vraja muzicii. 

Când Sean se întoarse, actul trei era pe 
sfârşite. Afară ploaia se înteţise, îi udase părul 
Și trenciul. Ascultară în tăcere accentele sfâ- 
şietoare ale ultimului duet şi apoi finalul. 

Comuniunea produsă de muzică începu să 
se risipească puţin câte puţin. Lui Sean îi reveni 
pe chip asprimea de mai înainte. 

— A fost, într-adevăr, o oarecare Caroline 
Travers la hotel. Dar, ieri după-amiază a plătit, 
şi-a luat bagajele şi bicicleta şi a plecat. In tim- 
pul ăsta tu te aflai în oraş la cumpărături. Deci 
nu poţi fi Caroline Travers. 

„Caroline suportă destul de bine şocul. Negă- 

sind în geantă cheia de la camera sa şi nici 
pe aceea de la -antifurtul bicicletei, se cam aş- 
tepta şi la aşa ceva. Totuşi nu putea suporta 
aroganţa din glasul lui Sean. 


— Întotdeauna eşti atât de sigur de tine? Nu 
ți s-a întâmplat niciodată să te înşeli? 

— Ba da. Dar nu cred să fie cazul şi acum. 
Uite, ţi-am adus haine! adăugă el, punându-i în 

braţe două sacoşe voluminoase. 

» Caroline ar fi vrut să i le arunce cu dispreţ 
la picioare, dar curiozitatea feminină învinse şi 
începu să desfacă febril pachetele. Tricoul era 
galben pal, cu o răscroială drăguță la gât. Se 
înroşi când descoperi un sutien şi un bikini mi- 
nuscul cu garnitură de dantelă. Dar asta nu era 
tot: mai găsi şosete, o pereche de espadrile, o 
bluză, o trusă de toaletă şi în cele din urmă o 
cămaşă de noapte bleu cu bretele fine. Cu re- 
gretul că nu putea face nici o observaţie, le 
puse la loc în sacoşe. 

— Am să păstrez tricoul, lenjeria de corp şi 
periuța de dinţi. Restul trebuie să-l iei înapoi. 
N-am destui bani la mine. 

— Totuşi, trebuie să dormi îmbrăcată cu ceva. 

Ea roşi din nou violent şi murmură fără să-l 
privească: 

— Nu te preocupa de asta. 

— Mă uimeşii, Gabrielle. Aş fi gata să pariez 
că n-ai mai roşit de multă vreme! Păstrează-le 
pe toate. Eu n-am ce face cu ele. 

— Refuz să port haine cumpărate de tine! 

— Pentru numele lui Dumnezeu! Ce importan- 
tă are asta? 

— Poate nu are pentru tine, dar pentru mine are. 


— Îţi făceai mai puţine probleme ultima oară 
când ne-am văzut! Poate că relaţia cu Martin 
o fi avut efecte benefice. În. sfârşit, fă cum vrei. 
Eu am să fac un duş şi am să mă schimb. 

leşi din cameră. Baron părea adormit lângă 
foc, dar Caroline nu- şi făcea nici un fel de iluzii. 
Ar fi fost de-ajuns să facă cea mai mică miş- | 
care suspectă şi el ar fi la pândă, gata să sară. 

Masa de prânz s-a desfăşurat într-o atmos- 
feră mohorâtă şi tăcută. După ce strânse masa, 
Caroline se îndreptă spre salon. Sean o aşteptă 
şi o apucă brutal de braţ. 

— Lasă-mă! Ce doreşti? 

— Nu eşti aici în vilegiatură, Gabrielle. Ti-am 
spus că doresc de la tine o mărturie scrisă şi 
asigurarea că n-ai s-o retractezi în faţa poliţiei. 

O strângea destul de tare. 

— Şi dacă n-am să. vreau, ce ai să faci? O 
să scoţi uneltele de tortură? 

'— Ai luat-o razna! Nu. Vei rămâne pur şi sim- 
plu în camera ta. Când ai să te hotărăşti să 
scrii această declaraţie ai să poţi ieşi. Te cu- 
nosc chiar dacă nu ne-am întâlnit decât o dată. 
Ştiu că nu poţi suporta singurătatea. 

— ŞI, ca regim, pâine goală şi apă, nu-i aşa? 

— Mâncarea am să ţi-o aduc eu. Oricum, vei 
fi mai bine tratată decât Martin în celula lui. 

— Ai fost să-l vezi? 

__li păru rău că pusese o asemenea întrebare. 
Indată ce venea vorba despre fratele său, 


Sean, deşi părea un bărbat stăpân pe el, de- 
venea o fiară sălbatică. 

— Desigur! Ai prevăzut totul, nu-i aşa? Ai ales 
exact perioada când eram plecat, pentru a trece 
frontiera cu Martin. Sărmanul de el! N-avea cum 
să scape... Dacă aş fi fost aici, n-ar fi ajuns 
niciodată la închisoare... Şi probabil ai fi intrat 
tu acolo. 

Vocea îi vibra de furie. Ironia lui rece nu-i 
decât o mască, îşi spuse Caroline. Cât trebuie 
să fi suferit pentru a ajunge să se transforme 
într-un bloc de ură! Se simţi dintr-o dată inva- 
dată de compătimire... E, fără-ndoială, îngrozitor 
să asişti neputincios la agonia morală a ființei 
pe care o iubeşti cel mai mult. El îl iubea pe 
Martin şi aversiunea lui pentru Gabrielle era ex- 
plicabilă... 

— Cum îi merge? riscă ea timid. 

— Supravieţuieşte. Nimic mai mult. Este prea 
sensibil şi prea vulnerabil ca să nu fie strivit de 
sistemul ăsta inuman. A suferit întotdeauna de 
claustrofobie. De altfel, ştii prea bine... [i s-a 
întâmplat, uneori, să te gândeşti la asta? 

— Mă doare mâna. Dă-mi drumul. 

El o lăsă imediat, ca şi cum atingerea ei l-ar 
fi tulburat. 

— Urcă în camera ta. Baron, atenţie! 

Dar Caroline nu se putea da bătută. Fixân- 
du-l drept în ochi îi spuse răspicat: 

— Sean, îţi jur pe ce am mai sfânt că eu nu 


sunt Gabrielle Cartier. Fiecare oră care trece îţi 
micşorează şansele s-o mai găseşti. Este vi- 
cleană şi cinică, am simţit asta amândoi, pe 
propria piele! 

Se încumetă să-i atingă mâna. 

— Şi ţinându-mă aici, se pierde orice şansă 
de a-l elibera pe Martin. Chiar dacă aş vrea să 
te ajut, n-am cum să mărturisesc un lucru pe 
care nu l-am făcut... 

— Ştii ce este îngrozitor? spuse el cu o voce 
„fără inflexiuni, părând că nici n-o ascultase. 
Sunt aici, cu tine, şi ştiu exact cine eşti în re- 
alitate... Şi, cu toate astea, vocea şi frumuseţea 
ta mă tulbură cu totul. Urcă, te rog! Nu mai 
vreau să stau cu tine în aceeaşi cameră! 

Caroline eşuase din nou. Se simţi dintr-o da- 
tă vlăguită. Fără un cuvânt, începu să urce sca- 
ra, urmată de Baron. 

Era mai degrabă o uşurare să fie. singură, 
legănată de răpăitul monoton al ploii pe acope- 
riş. Işi scoase sandalele - sandalele Gabriellei 
şi îşi luă nişte papuci matlasaţi. Inchisoarea îi 
era aurită, dar tot închisoare era. Ințelese mai 
bine cumplita disperare a celor închişi pe ne- 
drept. O fantasmă începu să-i dea târcoale: un 
tânăr cu privirea pierdută, plimbându-se fără în- 
cetare, în celula sa cu pereţii gri. 


Trezindu-se a doua zi dimineaţa, Caroline 
simţi că-şi recăpătase întreaga combativitate. A- 
şezată în pat, cu bărbia în palme şi sprâncenele 
încruntate, începu să-şi facă planuri. 

Până acum se dovedise că Gabrielle condu- 
sese jocul cu mână de maestru: Martin era la 
închisoare, Sean nu se dăduse înapoi nici de 
la o răpire, iar ea, Caroline, victimă a propriei 
naivităţi, era ţinută prizonieră aici. Cum ar putea 
fi distrus acest angrenaj infernal? 

Desigur, nu acceptând cu resemnare condiţia 
de captivă! Aşa - cum îi spusese lui Sean - se 
va pierde orice şansă de a mai da de urma 
- Gabriellei. De altfel, ar fi pariat pe orice că a- 
ceasta îşi găsise deja o ascunzătoare sigură, o 
identitate falsă... La gândul ăsta, figura gingaşă 
a Carolinei se contractă de ură. Nu-i plăcea să 
piardă. 

Trebuia, deci, înainte de toate, să iasă de 


aici şi, într-un fel sau altul, să-l poată convinge 
pe Sean că ea nu este Gabrielle. Se gândi că 
s-ar putea folosi de maşina lui Sean! Da, dar 
pentru asta ar fi trebuit să ajungă mai întâi la 
ea. Şi nu vedea cum, cu Baron pe urmele 
sale. Şi ar mai fi trebuit ca Sean să uite che- 
ile în contact... Nu, ideea asta n-avea nici o 
şansă! 

Intrevăzu atunci o altă soluţie: dacă era im- 
posibil să scape de aici, poate că ar putea să 
ceară ajutor printr-un semnal disperat. Se duse 
mai întâi în baie şi încuie uşa după ea. Nu se 
înşelase: baia avea o lucarnă suficient de mare 
pentru a se putea strecura. Deschizând robine- 
tele ca să acopere zgomotul, se duse şi ridică 
panoul de sticlă, privind afară. Acoperişul de ți- 
glă avea o pantă destul de mică şi ar fi fost 
posibil să urce pe vârful clădirii. De acolo, va 
agita un prosop alb, şi fiindcă malul râului era 
aproape, cu puţin noroc, ar fi putut s-o zărea- 
scă cineva... Vreun pescar sau cineva aflat la 
plimbare! 

Auzi un zgomot uşor în spatele uşii. Cuprinsă 
de panică, închise lucarna, îşi dădu iute cu apă 
pe față şi pe brațe, trase zăvorul şi scoase ca- 
pul- prin crăpătura uşii. | 

— Oh, mă aşteptai? se bâlbâi ea cu o voce 
afectată. 

Sean stătea în faţa ei, cu un platou. 

— Ti-am adus micul dejun. 


— Nu trebuia să te oboseşti. Aş fi putut co- 
bori eu. 

— Ţi-am spus ieri că nu vreau să te mai văd 
la parter. 

— Atunci, dă-mi platoul. N-aş vrea să te plic- 
tisesc mai mult decât este necesar. 

— Asta îmi place mai mult decât marea scenă 
de ieri. Totuşi, parcă ai o notă forţată în parti- 
tură. Nu prea îţi iese „nevinovăția ultragiată”. Şi 
poţi fi liniştită, n-am pus arsenic în cafea... 

Fremătând de furie, Caroline se simţea totuşi 
atrasă irezistibil de el. O şuviţă de păr îi căzuse 
pe frunte şi ar fi vrut să i-o îndrepte. Când luă 
platoul, mâinile li se atinseră. Pentru ea a fost 
ca o îmbrăţişare dulce şi insuportabilă totodată, 
care o făcuse să tresară. Ridică privirea şi în- 
tâlni o figură impasibilă. El nu simţise nimic. 

— Ai hârtie şi stilou în cameră, îi spuse el. 
Îţi reamintesc că nu vei ieşi de acolo înainte 
să-ţi redactezi mărturia. 

— Ai o obsesie cu asta, te rog să mă crezi! 

— Fii atentă, Gabrielle, răbdarea mea are li- 
mite. Fiecare oră pe care o pierzi, prelungeşte 
calvarul lui Martin. N-am să.te aştept prea mult, 
o ameninţă el strângând degetele în jurul gâtului 
ei. Ochii să cenuşii aveau o strălucire metalică, 
iar buzele “i tremurau de furie. Mâna de oţel 
care-i întâlnise gâtul nu strângea prea tare, dar 
o simțea cuprinsă de un tremur ucigaş. Se sim- 
tea terorizat. Făcu un efort să-şi revină. 


— Scuză-mă. Mi se răceşte cafeaua. 

Dreaptă, intră în cameră, puse platoul pe pat 
şi închise uşa. Nu-i mai era foame. Contem- 
plând ceaşca de cafea, îşi trecu mâna peste 
gât. N-avea nici un rost să mai aştepte, trebuia 
să-şi pună planul în aplicare. Orice era mai bine 
decât să stea închisă aici, îşi zise ea, amintin- 
du-şi de mângâierea mortală a degetelor lui şi 
de lumina dementă ce-i lucise în priviri. 

După-amiaza i se păru momentul cel mai po- 
trivit pentru expediţia pe acoperiş. Când Sean 
-îi aduse mâncarea la prânz, îi spuse cu o in- 
tonaţie nepăsătoare: 

— Aş vrea să mă spăl pe păr. Presupun că 
n-ai să mă laşi să ies, ca să-l usuc la soare? 

— Ai presupus corect. 

Exact la asta se aşteptase. Mai insistă, ca 
să-i adoarmă bănuielile. 

— N-ar fi nevoie decât de: zece minute. Ce 
crezi că poate schimba asta? 

— Ar fi zece minute pe care ar trebui să le 
petrec în compania ta. Şi n-aş putea suporta! 

Era satisfăcută de felul în care îşi confec- 
ționase alibiul, dar resimţi dureros aversiunea 
din răspunsul lui. O privise ca pe o insectă 
scârboasă, pe care i-ar fi făcut plăcere s-o stri- 
vească sub călcâi. Chiar dacă o ura pe Gabri- 
elle şi nu pe ea, era clar că nu mai exista nici 
o cale de împăcare. Cu un surâs dezinvolt, în- 
chise uşa. 


Se hotărâse să intre în acţiune la orele trei. 
Minutele se scurgeau exasperant de greu până 
atunci. Baron făcea de pază la capătul scării. 
Aşadar, accesul la sala de baie era liber. Ză- 
vorul... robinetul... deschise lucarna şi îşi înfă- 
şură prosopul în jurul gâtului. Inainte de a se 
strecura afară, avu un moment de ezitare. Se 
întoarse şi închise robinetul - nu putea lăsa apa 
să curgă atâta vreme! 

Se gândise că espadrilele cumpărate de 
Sean erau mai potrivite pentru exerciţiul pe care 
urma să-l efectueze, decât sandalele sale fragi- 
le. Faptul că el îi furnizase unul din instrumen- 
tele cu ajutorul căruia încerca să se elibereze, 
nu putea decât să-i satisfacă pe deplin simţul 
umorului înnăscut. Urcă atentă pe marginea ex- 
terioară şi evită să privească în jos. N-avusese 
până atunci rău de înălţime, dar parcă poţi să 
ştii? Şi, fără mişcări bruşte, căci Baron are u- 
rechea mai fină decât Sean! 

Urcând în patru labe, pentru a-şi păstra mai 
bine echilibrul, cu genunchii martirizaţi de ţiglele 
zgrunţuroase, începu să escaladeze acoperişul. 
Era mult mai dificil şi infinit mai lung decât o 
coborâre pe schiuri! 

Ajunse totuşi la coamă gâfâind; se aşeză ca 
să se odihnească, ţinându-se de un coş. Splen- ` 
doarea peisajului o făcu să uite pentru o clipă 
de ce se cocoţase acolo. Apoi, prinseră s-o cu- 
prindă îndoielile. Era mai puţin încrezătoare în 


eficacitatea planului său decât fusese cu câteva 
momente înainte, în camera ei. 

Cu toate acestea, se ridică şi desfăşură pro- 
sopul, prinzând să-l agite... Nu vedea pe ni- 
meni! Nici pescari, nici plimbăreţi... De altfel, şi 
dacă ar fi zărit-o cineva, din întâmplare, ar fi 
zis desigur că e nebună! Dar ce mai avea de 
pierdut? Continuă să fluture prosopul. 

— Ce dracu faci acolo? 

Tresări atât de tare, că era cât pe ce să alunece. 
Chiar sub ea, Sean o privea înspăimântat, în- 
soţit, desigur, de Baron. li adresă un surâs larg 
şi îi strigă veselă: 

— Hello! E nemaipomenit aici sus! Trebuie să 
încerci şi tu într-o zi! 

— Gabrielle, coboară imediat! 

— Nu sunt Gabrielle, îi răspunse, legându-se 
cu prosopul la cap. Sunt o biată prinţesă dis- 
perată, prizoniera unui stăpân neînduplecat. 

— Pe cinstea mea, dacă nu e mai degrabă 
de plâns... Număr până la zece. Dacă nu în- 
cepi să cobori, vin după tine! 

— Minunat, îi aruncă ea. In doi vom avea mai 
multe şanse să fim văzuţi. 

— Incă o dată îţi spun: coboară! 

— Nu. 

El dispăruse. Un surâs întârzia pe buzele 
Carolinei. Era interesant de văzut cum va reac- 
iona Sean Reilly... Intr-un anume fel, ei doi se 
asemănau. Cu Richard n-ar fi putut să aibă pri- 


lejul. să se confrunte într-o astfel de situaţie! Nu 
înțelegea dorinţa cuiva de a se copilări. Şi apoi, 
era prea grijuliu cu reputaţia lui, pentru a răpi 
o femeie... i 

Suspansul n-a durat mult. In curând se au- 
ziră nişte bufnituri şi Caroline înțelese că el în- 
cearcă să deschidă uşa de la baie. După puţin 
timp, se auzi o fereastră care se deschidea. Şi, 
trăgându-se pe braţe, Sean se cățără pe aco- 
periş. Urmă acelaşi drum ca şi ea, dar îl par- 
curse mai repede. Normal, el nu trebuia să se 
ferească de a atrage atenţia câinelui! 

La câţiva metri de ea, se îndreptă, cu părul 
în vânt, dominând-o cu talia sa impresionantă. 

— Cobori singură, sau trebuie să vin să te 
iau? 

Nu părea prea amuzat de escapada ai. 

— Ce propui? Să mă porţi pe braţe? 

Am impresia că te crezi cu adevărat la 
cinema. Nu-ţi dai seama că rişti o cădere în 
cap de la zece metri! Şi dacă acolo asta se 
întâmplă pe saltele moi, aici n-ai altă şansă de- 
cât să-ți rupi gâtul! Încetează să te mai porţi 
prosteşte şi începe să cobori... Haide, o să te 
ajut. 

— Vai, mi-e rău! Nu pot să cobor, făcu ea, 
stăpânindu-şi cu greu râsul. Se uita la el printre 
degete. I| văzu cum îşi reprimă cu mare greu- 
tate un surâs. Da, nu se înşelase, erau amân- 
doi din aceeaşi categorie... 


— Foarte amuzant!... Dar tu nu eşti Katharine 
Hepburn şi nici eu Paul Newman. N-am de 
gând să-mi petrec după-amiaza pe acoperiş, fie 
el încins sau nu. Incetează cu comedia asta şi 
vino până aici. Vom coborî împreună. Sunt mai 
jos decât tine, aşa că nu rişti nimic... N-am ce 
face cu tine moartă! 

In sfârşit, ea hotărî că n-are încotro. Se lipi 
cât mai mult posibil cu spatele de ţiglele încinse 
şi începu să se mişte cu grijă. Nu era cea mai 
grațioasă metodă, dar, pe moment, i se păru 
cea mai. sigură. 

— Ţi-am spus să vii spre mine! 

— N-am nevoie de ajutorul tău! 

Cu coada ochiului, observă cum el începuse 
să urce. li admiră siguranţa şi supleţea felină a 
mişcărilor. „Desigur că nu stă toată ziua în spa- 
tele unui birou...”. Voia să ajungă la fereastră 
înainte să poată fi ajunsă! Se ridică, pentru a 
se putea deplasa mai repede. 

— Atenţie! O să cazi! 

— N-are nici o importanţă. Tot mă urâăşti! 

— Ai găsit cam prost momentul să faci re- 
marci din astea, Gabrielle. 

Jocul ăsta trebuia totuşi să se sfârşească o 
dată. Nu mai putea suporta acest prenume. 

— Dacă crezi că sunt Gabrielle, nu te mai 
apropia! Aş putea să te împing. 

— Nu te-aş sfătui să încerci! 

Amenințarea din glasul lui nu era trucată. Se 


oprise pe loc, cu toți muşchii încordaţi, ca un 
tigru care se pregăteşte să sară asupra prăzii. 
Carolinei i se făcu frică. Mai avea doar un pas 
până la lucarna sălii de baie. Se avântă, ne- 
ținând seama de faptul că toată greutatea i se 
lăsă pe piciorul stâng, care cedă brusc. Işi pier- 
du echilibrul şi se izbi cu umărul de bordura de 
piatră. [ipă de durere şi vru să se agaţe de 
acoperiş. Zadarnic. Simţi cum cade în gol. In 
acelaşi moment, o îmbrăţişare puternică o smul- 
se din hău. Deveni inertă ca o păpuşă de cârpă 
şi se abandonă acestei forţe care o copleşea. 
Cu greu, reuşi să-şi dea seama în momentele 
următoare cum Sean o trage pe fereastră şi o 
aşază pe podea. Plăcile de gresie i se păreau 
îngheţate, după țiglele încinse de soare. Tremu- 
ra ca o frunză. Ruşinată de slăbiciunea ei, se 
ridică în coate. Sean o luă de după umeri, gâfâ- 
ind. 

— Proastă mică! Puteai să ne omori pe a- 
mândoi! 

Ochii săi cenuşii aminteau de un cer în fur- 
tună, parcă mai mult ca niciodată. Apropierea 
de moarte ascuţise simţurile Carolinei. Şi putea 
să citească fără efort totul, pe faţa lui atât de 
apropiată. Paloarea i-o putea ghici uşor, chiar 
dacă era bine ars de soare, iar tremurul aproa- 
pe imperceptibil al buzelor îi spunea şi el multe. 
Nu era imun la emoţii, la trăiri omeneşti, aşa 
cum crezuse. Nu era eroul de pe afişe, care 


îşi arăta superior muşchii. Nu recursese la vio- 
lență decât constrâns şi nu era lipsit de simţ 
moral... O detesta pe Gabrielle şi contactul cu 
ea îi provoca oroare. Dar atunci, de ce uneori 
părea tulburat? Fiindcă ea nu era Gabrielle... 

El o scutură îngrijorat. 

— Mă auzi? 

Caroline îşi regăsise destul prezenţa de spirit, 
pentru a ataca prima, uitând că ea luase iniţiativa. 

— Sigur că te aud. Nu s-ar fi întâmplat nimic 
dacă m-ai fi lăsat să cobor singură. 

— Mi-a fost teamă să nu cazi. 

— Fii sincer! Nu ţi-ai făcut griji pentru ceea 
ce putea să mi se întâmple. Dar, dacă dispă- 
ream, nu-ţi mai ieşeau socotelile. 

— Sigur că da. Mai trebuie să-ţi repet că 
moartă nu mă interesezi? 

— Nu riscam nimic. Am un foarte bun simţ 
al echilibrului, sunt o excelentă schioare. 

— Ai dreptate! N-am observat să-ți fi fost fri- 
că. Cu Martin ai fost vreodată la schi? 

Ea simţi imediat cursa ce-i fusese întinsă. 

— Cum aş fi putut merge la schi cu cineva 
cu care nu m-am întâlnit niciodată? 

Sean îşi miji ochii şi îşi apropie faţa de ea 
până într-atât încât putu să-i distingă cu claritate 
punctişoarele ce-i pătau irişii cenuşii. 

— Mă întreb de ce mă aştept întotdeauna să- 
mi spui adevărul. Cred că e o naivitate din par- 
tea mea, nu? 


— Ţi-am spus adevărul! 

„De ce îmi pasă atât de părerea lui despre 
mine?”, se gândi Caroline. O durea umărul. 

— Lasă-mă să mă ridic, murmură ea. 

In loc de răspuns, el o strânse mai tare în 
braţe. 

— Eşti atât de frumoasă, că ai putea scoate 
şi un sfânt din minţi. Ai putea înnebuni un băr- 
bat cu aceşti ochi mari, de nepătruns şi această 
gură fermecătoare. 

— Ajunge! 

Dar el n-o mai asculta. Buzele i se apăsară 
pe gura Carolinei, care se încordă şi închise 
ochii. O ţinea îmbrăţişată strâns, dar nu era ni- 
mic brutal în acest sărut tandru şi arzător. Sim- 
țea cum nepăsarea i se topeşte ca zăpada sub 
razele soarelui. Gura i se întredeschise şi o mo- 
liciune delicioasă îi cuprinse întreaga ființă. Mai 
fusese sărutată şi înainte, dar niciodată nu sim- 
tise o asemenea stare de beatitudine. 

Sean se ridică încet, cu privirea plină de ne- 
siguranţă, fixând insistent chipul întors înspre el, 
ca şi cum ar fi sperat să găsească acolo răs- 
punsul la o enigmă de nepătruns. 

— Dacă ochii îți scânteiază aşa ori de câte 
ori te sărută cineva, nu mă miră că Martin şi-a 
pierdut capul după tine. 

Caroline era încă ameţită de acel sărut, ce 
rupsese în ea zăgazul unor dorinţi, până atunci 
neîncercate. Aşa că tonul sarcastic cu care 


Sean pronunţase aceste cuvinte, avu asupra ei 
efectul unui duş rece. Lacrimi calde îi împăien- 
jeniră privirea. El adăugă, cu răutate: 

— Scumpa mea, te autodepăşeşti pur şi sim- 
plu... Dar, cred că ai depăşit măsura. 

Ea ar fi preferat să fie furios şi încrâncenat, 
decât să aibă atâta decepţia amară în glas. Se 
ridică cu greu şi constată că avea coatele julite. 
Sean îi urmări privirea. 

— Cred că ar trebui dezinfectate. Mă duc să 
caut ceva în trusa farmaceutică. 

Avea acelaşi ton impersonal, care începuse 
să-i facă rău. Un simplu sărut fusese mai 
tulburător decât o posibilă .cădere de pe acope- 
riş... Ce ironie a soartei! 

— Inutil. Mă descurc singură. Mulţumesc, 
Sean! 

El păru surprins. 

— Neîndoielnic, te-ai schimbat în bine de 
când ne-am văzut ultima oară... Atunci făceai 
pe fragila... 

— Nu m-am schimbat deloc! Nu mi-a plăcut 
niciodată genul de femeie neajutorată şi sofisti- 
cată! 

— O bilă albă pentru tine, Gabrielle... Totuşi, 
nu e de-ajuns ca să mă convingă. 

— Discuţia asta absurdă m-a obosit. Hai s-o 
sfârşim! Aş vrea să mă spăl. 

— Sper că nu ţi se pare amuzant să umbli 
din nou pe acoperiş? 


— Fii fără grijă. O dată mi-a ajuns. 

— Perfect. Iti mărturisesc că n-am nici cea 
mai slabă vocaţie de Superman, ca să te pes- 
cuiesc din zbor, oricând ai chef să pici de pe 
undeva! 

Era evident că acum trăia o stare normală, 
conciliantă chiar. 

— A fost o prostie din partea mea. Nu mi-am 
dat seama de pericol... Oricum, trebuie să-ţi mul- 
țumesc. 

Fiindcă tocmai ieşea, el se întoarse cu sprân- 
cenele încruntate, cu o ciudată expresie de sur- 
prindere întipărită pe figură. 

— Eşti Gabrielle... Şi totuşi, câteodată, te 
porţi de parcă n-ai fi ea. Nu mi te-am imaginat 
cerând vreodată iertare sau gândindu-te să mul- 
țtumeşti pentru ceva. 

Era prima fisură în zidul lui de certitudine! 
Caroline aşteptă, cu inima bătând puternic... 

— Trebuie să te amuze grozav, Gabrielle, văzân- 
du-mă gata să cred povestea asta neverosimilă, 
cu Caroline Travers, pe care ai elaborat-o, spe- 
cial pentru mine. Chiar îţi par la fel de credul 
ca Martin? 

La ce bun să mai repete la infinit aceleaşi 
proteste? De altfel, nici el nu aştepta răspuns. 

— Este o trusă de prim ajutor în dulăpior. Mă 
duc jos, dacă ai nevoie de ceva... 

De cum se închise uşa în urma lui, Caroline 
începu să plângă fără reţinere. Nu plânsese de 


multe ori în viaţa ei, nu fusese niciodată prea 
slabă de înger... Oare ce putere misterioasă a- 
vea sean Reilly asupra ei? O îmbrăţişase, ei 
şi? li plăcuse sărutul... şi apoi? Dar, în acelaşi 
timp, fiindcă niciodată nu se amăgise, trebui să 
recunoască faptul că plăcere era prea puţin 
pentru a descrie ceea ce simţise atunci când 
buzele i se atinseseră de ale lui, acea arsură 
gingaşă şi de neuitat, pe care întregul ei corp 
o păstrase. 

Işi şterse ochii. Gata cu văicărelile. La urma- 
urmei, nu era decât un bărbat ca oricare altul! 
Dar, nu la fel ca Richard... i se păru că-i şop- 
teşte cineva. Scoase trusa farmaceutică din dulă- 
pior. Usturimea arzătoare a alcoolului pe piele, 
o ajută să uite pe moment de Sean Reilly. 


Trecuseră patru zile de când Caroline nu ie- 
şise practic din camera ei. O singură dată fă- 
cuse o incursiune rapidă în bibliotecă şi se în- 
torsese aproape imediat, cu braţele pline de 
cărţi. Erau dintre acelea care de multă vreme 
îşi propusese să le citească, dar pentru care 
nu găsise timp până acum s-o facă. 

Unele din ele o captivaseră cu adevărat. 
Poate că pentru alţii, aşa ceva ar fi fost o so- 
luţie să-şi petreacă timpul! Dar pe ea inactivi- 
tatea fizică o apăsa, ca şi singurătatea. Se plic- 
tisea îngrozitor, dar nu-i mai era frică. 

Deşi, poate că ar fi trebuit să-i fie. Era, la 
urma-urmei, prizoniera unui bărbat obsedat de 
dorinţa de a se răzbuna, şi care n-ar fi ezitat 
să folosească forţa fizică, pentru a-şi impune 
punctul de vedere. Intr-un mod ciudat şi din niş- 
te cauze pe care nu mai stătuse să le anali- 
zeze, după expediţia pe acoperiş, îi pierise orice 


dorință de evadare. Îşi acceptase soarta cu lu- 
ciditate, fără resemnare şi fără revoltă. Sean 
Reilly căpăta din ce în ce mai multă importanţă 
în viaţa ei. Nu-şi mai făcea planuri, dar avea o 
încredere nemărturisită în viitor. Sean era la fel 
ca ea, avea şi el gustul aventurii. N-ar fi putut 
să aştepte la nesfârşit. 

Şi totuşi, suferea închisă în casă. Măcar de 
ar fi putut să alerge prin pădurea umedă de 
roua dimineţii, să se întindă pe peluză la soare, 
sau să viseze pe malul râului. Bogăția cărţilor 
şi confortul camerei n-o puteau face să uite că 
este prizonieră. Petrecea ore întregi la fereastră, 
contemplând peisajul pe care i se părea că-l 
ştie pe dinafară, până la ultimul fir de iarbă. 
Atunci, se gândi la Martin. Şi el suferea de 
claustrofobie... 

In a treia noapte dormi prost. Cu capul greu 
de atâta citit şi membrele chircite de nemişcare. 
In a patra noapte, se chinui zadarnic să adoar- 
“mă, neputând să-şi alunge gândurile şi negăsin- 
du-şi locul ore întregi, în patul mare. In cele din 
urmă, aprinse lumina şi deschise o carte. Abia 
spre dimineaţă căzu, în sfârşit, într-un somn a- 
gitat. 

Nu-l auzi pe Sean bătând la uşă, ca să-i a- 
ducă micul dejun. Cu capul înfundat în pernă, 
pentru a se feri de lumina puternică a zilei, mai 
dormea încă atunci când el intră în cameră. [i- 
nându-şi răsuflarea, o contemplă în patul cu 


baldachin şi aşternuturi de mătase albă. Razele 
soarelui de dimineață mângâiau spatele gol al 
Carolinei şi îi subliniau curbele graţioase ale 
brațelor. Nu purta cămaşa de noapte bleu cum- 
părată de el, ci sutienul şi bikinii pe care insis- 
tase să-i plătească cu ultimii ei bani... Dintr-o 
privire, Sean înregistră semnele grăitoare ale in- 
somniei: lampa rămasă aprinsă pe noptieră, 
cartea deschisă pe cuvertura în dezordine. Cu 
voce scăzută, o chemă: 

— Gabrielle, trezeşte-te. 

Nici un răspuns. 

— Gabrielle, ţi-am adus micul dejun. 

De data asta, ea se mişcă puţin. Dar numai 
pentru a se adânci şi mai adânc în pernă. El 
puse platoul pe birou şi se apropie de pat. O 
secundă, mâna îi rămase suspendată deasupra 
umărului de culoarea mierii, apoi mângâie pie- 
lea caldă şi parfumată. 

Cu un murmur nedesluşit, ea se întoarse şi, 
cu ochii în continuare închişi, se întinse leneş, 
reliefându-şi sânii tineri în sipetele lor de dan- 
telă albă. li repetă încetişor: 

— Trezeşte-te. 

Caroline deschise pleoapele, cu gura umflată 
de somn. Incă mai visa un bărbat cu părul ne- 
gru, cu privirea cenuşie, impenetrabilă... Acelaşi 
chip care se înclina încet spre ea. Cuprinsă de 
ameţeală, nu mai voia să ştie dacă s-a trezit 
sau îşi continuă visul... Ceea ce dorise cu atâta 


pasiune, cu fiecare fibră a trupului ei, se împli- 
nea. 

Buzele, atât de ferm conturate, a căror amin- 
tire o tulbura, le luaseră din nou în stăpânire 
pe ale ei. Suspinând de fericire, îşi înlănţui bra- 
tele în jurul bustului puternic al bărbatului, într- 
un gest atât de firesc, încât se întresbase cum 
putuse să trăiască acest sentiment de plenitu- 
dine încrezătoare. 

Se abandonă sărutului. Lângă pieptul ei simţi 
cum bate inima lui Sean, cu o violență surdă 
şi fiecare din acele pulsaţii îi trezea în vine o 
flacără clocotitoare, nepotolită. Timpul se oprise. 
Nu mai exista decât această gură imperioasă 
şi tandră pe gura ei, şi aceste mâini flămânde, 
incredibil de dulci şi uşoare, pe carnea ei ar- 
zătoare. 

Se pierdu cu totul când el îi mângâie sânii. 
Neconcepând o dăruire altfel decât totală, făcu 
să alunece uşoara armură a lenjeriei... Tulburat 
de ofrandă, Sean îi contemplă bustul ispititor. 
Privirea îi mângâia linia pură a umerilor, curbura 
gâtului, ochii strălucitori pe figura cu trăsături 
delicate. 

— Cât de frumoasă eşti... 

Caroline se oglindea în ochii lui cenușii. Era 
toată numai aşteptare şi dorinţă. 

— Cât de frumoasă eşti, Gabrielle... 

Un spasm îi încordă trupul. Se ridică furtu- 
No$. 


— Sunt Caroline! strigă ca un copil rănit, 
Caroline. Nu Gabrielle! Cum poţi să-mi spui 
Gabrielle într-un asemenea moment? 

Sean. se ridicase într-un cot. Descumpănit 
pentru o clipă, îşi recăpătă puţin câte puţin ră- 
ceala arogantă. 

— Pur şi simplu pentru că eşti Gabrielle. 

— Nu! Nu! 

Înnebunită, încercă să-şi acopere goliciunea. 

— Îţi spun sincer că nu s-ar fi întâmplat nimic 
fără să doreşti şi tu. De ce n-ai spus-o, fără 
să joci comedia asta grotescă? 

Brutalitatea cinică a întrebării o sfâşie ca o 
gheară. 

— Oh, Sean, dar ştii bine că am dorit la fel 
de mult, ca şi tine, murmură ea. Şi este prima 
dată când mi se întâmplă asta. Dar, vroiam să 
fiu dorită pentru mine însămi. Eu, Caroline! Şi 
nu drept alta, care-mi este tot atât de odioasă 
ca şi ţie! Nu poţi, cel puţin, să înţelegi? 

Ochii ei albaştri şi frumoşi îl fixau rugător... 
Când se hotărî în fine să răspundă, fiecare cuvânt 
al lui căzu ca un ac de gheaţă în inima Carolinei. 

— Ajunge. Cred că eşti pe cale să pierzi 
socoteala bărbaţilor ce s-au bucurat de. grațiile 
tale... Aşa că te rog, Gabrielle, nu mai lua aerul 
ăsta de fecioară neprihănită! Nu te prinde. 

Ea se chirci sub insultă. 

— Şi atunci, ce ai vrut? Să mai adaugi un 
nume pe listă? 


— Nu te nelinişti! N-am aşa ceva. Pur şi sim- 
plu mi-am pierdut capul, e adevărat. In tirnp ce 
dormeai, arătai ca un înger... Dar n-o să se 
mai repete. Ai mâncarea acolo, concluzionă el, 
arătându-i platoul. 

Uşa se închise în urma lui. Caroline se arun- 
că pe pat hohotind, bătând cu pumnii strânşi 
de ciudă în pernă. Il ura! Doamne, cât de mult 
îl ura! 

Sean îşi făcu apariţia patru ore mai târziu. 
Caroline nu se atinsese de mâncare şi adormi- 
se plângând. Avusese un coşmar îngrozitor. Se 
făcea că era la schi şi se îndrepta inevitabil 
spre o prăpastie ameţitoare. Trăi o senzaţie in- 
terminabilă de cădere şi se trezi din somn, tre- 
sărind, cu inima bătându-i să-i spargă pieptul şi 
obrajii încă umezi de lacrimi. Se duse la baie 
şi timp de o oră încercă să şteargă, atât cât 
se putea, urmările dimineţii dezastruoase. 

Acum stătea în pat şi fixa de o jumătate de 
oră, fără s-o vadă, prima pagină a unei cărţi. 

Imediat ce el deschise uşa, îl întrebă: 

— Ce vrei? 

El rămase în prag, cu mâinile în buzunare, 
fără a părea nici emoționat, nici iritat. Cum poa- 
te fi atât de detaşat? Deoarece, fără îndoială, 
pentru el nu fusese decât o aventură banală, 
în care îşi- încercase şansa în fața unei femei 
care-i era indiferentă. Cu atât mai mult îi era 


de dorința care spulberase totul. Îşi aminti cu 
amărăciune că dispreţuise pe anumite colege 
din echipa de schi, care treceau dintr-un pat în 
altul cu uşurinţa cu care-şi schimbau hainele... 
Valora ea mai mult? Era ea mai bună? Un lu- 
cru era sigur: aşa ceva nu se va mai repeta! 
Pierdută în gânduri, nu auzi decât după ce el 
repetă: 

— Masa e servită... 

— Nu mi-e foame. 

Ignorându-i întreruperea, el continuă: 

— Ce-ar fi să cobori şi să mănânci cu mine, 
la bucătărie? 

— Nu, mulţumesc, îi răspunse ea tăios. 

— Nu te mai preface, Gabrielle. Ştiu că abia 
aştepţi să ieşi din cameră. 

— Sigur că da. Dar nu împreună cu tine. 

— Mi se pare corect. Nu te poţi compromite 
cu un tip cu un caracter josnic. 

O strălucire maliţioasă se aprinsese în ochii 
cenuşii. 

— Du-te naibii... Şi eu doream asta. Vin. 

Dându-şi capul pe spate, el izbucni într-un 
nohot de râs contagios. Acelaşi râs pe care ea 
îl remarcase şi la restaurant şi care-l întinerea 
dintr-o dată şi-l făcea periculos de atrăgător. 
Simţi că surâde şi ea, fără să vrea. 

— Sper ca meniul să merite deranjul. 

— Pui cu ciuperci, salată şi brânză rocfort. 

— Mă las ademenită... 


Sean se dădu într-o parte, făcându-i loc. Tre- 
când pe lângă el, îi simţi mirosul proaspăt şi 
subtil al apei de colonie... mirosul acela bărbă- 
tesc, care o încurajase în acea dimineaţă. Işi 
întoarse capul, ca să n-o vadă roşind şi începu 
să coboare scara. Masa era pusă pentru două 
persoane. 

— După cum văd, eşti întotdeauna sigur de tine! 

— Câteodată, da, câteodată, nu, îi răspunse 
el enigmatic. Aşază-te. Am să aduc puiul. 

Caroline examină bucătăria însorită, cu tigăile 
strălucitoare de aramă şi cu ghivecele de bego- 
nii înflorite pe marginea ferestrei... Un decor in- 
tim şi primitor, de unde părea că ura şi nefe- 
ricirea fuseseră definitiv izgonite. „Cimbrişorul, 
laurul, salcia şi rozmarinul...”, începu ea să re- 
cite, cuprinsă de o sfâşietoare nostalgie, fără 
să bage de seamă că Sean o observa pe furiș. 
Dintr-o dată, el o scoase din visare: 

— Am pus pe hârtie desfăşurarea evenimen- 
telor ce au precedat arestarea lui Martin, aşa 
cum o ştiu eu. Semnează şi să sfârşim cu me- 
lodrama asta ridicolă, Gabrielle. N-are haz ca 
eu să-ţi fiu temnicer şi nici tu să rămâi prizo- 
niera mea. 

Armistițiul fusese rupt! Fie. Furia crispă faţa 
Carolinei. 

— Să-ţi spun ceva, Sean Reilly! Am decis în 
dimineaţa asta să nu-ţi mai răspund, dacă îmi 
mai adresezi numele de Gabrielle. 


— Şi cum ai vrea să-ţi spun? 

— De ce nu, Caroline? Se întâmplă să fie 
chiar numele meu. 

— Trebuie să-ţi recunosc perseverenţa, în lip- 
sa altor calităţi... 

Ea îşi plecă fruntea pentru a-şi ascunde la- 
crimile din colţurile ochilor... Gabrielle era vi- 
cleană şi mincinoasă, dar nu chiar o criminală... 
şi el nu găsea nici o diferenţă între ele. Pentru 
a-şi găsi o ocupaţie, Caroline trase spre ea far- 
furia aburindă. Era neatentă la ce făcea, preo- 
cupată, mai ales, să-şi reţină plânsul. 

ŞI, deodată, îi scăpă farfuria. Sosul fierbinte 
îi curse pe mână. Scoase un strigăt, care se 
pierdu în zgomotul de faianţă spartă. Sean se 
repezi spre ea. li şterse delicat cu şervetul pie- 
lea moale, deja înroşită şi umflată. 

Era în genunchi lângă scaunul ei, înconju- 
rând-o compătimitor cu braţele. Caroline auzea 
ca prin vis pe cineva gemând sfâşietor şi îi tre- 
bui aproape un minut ca să înțeleagă că ea 
scotea acele sunete. Suferinţa era insuportabilă, 
ca şi cum ar fi avut braţul vârât în cărbuni a- 
prinşi, în timp ce restul corpului îi tremura, în- 
ghețat. Se încordă şi îşi îndreptă capul, vag 
conştientă de mâna lui Sean pe ceafă. 

— Mă simt mai bine. 

— Lasă-mă să văd. 

Ea îi întinse ascultătoare mâna şi această 
mişcare simplă îi provocă un val de durere ce 


i se propagă până-n umăr, atât de vie, încât 
pe frunte îi apărură broboane de sudoare. 

— Nu cred că o să se infecteze. Arsura este 
întinsă, dar nu este profundă, din fericire. Nu te 
mişca, am să-ţi pregătesc o compresă rece. „Nu 
te mişca”, spuse el! Parcă mai era în stare. Era 
sigură că dacă s-ar fi ridicat, n-ar fi putut să 
se ţină pe picioare... Işi muşca buzele ca să 
nu tipe de durere. 

Următoarele câteva minute i se părură lungi 
ca nişte secole. Işi înfipse unghiile de la mâna 
sănătoasă în palmă, şi buza începu să-i sân- 
gereze, dar nu lăsă să-i scape nici un vaiet. 
Era prea preocupată de lupta pe care o ducea 
cu durerea, ca să mai poată observa expresia 
de pe chipul lui Sean. Dacă ar fi făcut-o, ar fi 
fost, fără îndoială, surprinsă de amestecul de 
compasiune şi nedumerire care se citea în ochii 
lui. Părea surprins, ca şi cum îi fuseseră spul- 
berate toate certitudinile. 

— Poţi să mergi? 

Ea se mulţumi să aprobe din cap. O conduse 
la chiuvetă, unde udă un prosop şi apoi, cu 
infinită precauţie, îi înfăşură braţul în el. O ajută 
să se aşeze din nou. 

La primul contact cu țesătura umedă, crezu 
că va leşina. Totuşi, încet-încet, suferinţa i se 
mai calmă sub efectul apei reci. Caroline tre- 
mura de-a binelea. 

Nu mai ştia de când se află acolo, cocoţată 


incomod pe un taburet înalt, când Sean se a- 
plecă spre ea: 

— Acum, hai să te întinzi puţin în salon. Am 
să-ţi schimb compresa şi am să-ţi fac o ceaşcă 
de ceai. 

Se abandonă cu totul voinţei lui, simțind că nu 
mai are putere nici cât un copil. Braţele puternice 
o ridicară şi o purtară pe sus. işi lăsă capul pe 
umărul lui musculos şi se gândi, destul de confuz, 
că n-ar mai fi vrut s-o lase jos niciodată. 

Când ajunseră în salon, o întinse pe cana- 
peaua mare, îi puse o pernă sub cap şi o înveli 
cu o pătură. Apoi aprinse focul şi se reîntoarse 
la bucătărie. Caroline simţea cum o cuprinde o 
dulce şi binefăcătoare căldură. Durerea i se a- 
tenua. Privea flăcările jucând în vatra căminului 
şi surâse visătoare. Când Sean se întoarse cu 
ceaiul, îi spuse încet. 

— Sean, vino aici, te rog. 

El se apropie şi se aplecă spre ea. 

— Te simţi la fel de rău? 

Cu mâna sănătoasă, îl apucă de cămaşă şi 
îl trase spre ea. 

— Vino mai aproape, şopti ea. 

Se înclină mai mult, nedumerit. Ea îşi puse 
buzele pe ale lui. 

— iți mulţumesc, Sean. 

Era stupefiat, iritat sau emoţionat? Nu-l mai - 
văzuse niciodată astfel, zbătându-se între senti- 
mente contradictorii. 


— Gabr... 

Se întrerupse brusc şi îşi trecu mâna peste 
frunte, cu un aer rătăcit. 

— La dracu! Nu mai ştiu nici cum să-ți spun, 
nici cine eşti... Dacă aş putea să ştiu. 

Ea îi întinse mâna. 

— Eu sunt Caroline, nu ştii? 

— Dacă aş fi ştiut, nu te-aş fi hărțuit şi nu 
te-ai mai fi opărit... 

— Te rog, nu-ţi reproşa nimic! Eu am fost 
neîndemânatică. 

El o privi insistent în ochi. 

— Cine eşti? 

„Nu sunt decât femeia care te iubeşte”. 
Caroline crezu o secundă că vorbise cu voce 
tare. 

— Eu... Dar tu, cine eşti, Sean? 

— Putem şti oare cu adevărat cine suntem, 
noi sau ceilalţi? răspunse el, gânditor. 

— Sean, eşti căsătorit? 

Surprins, el îi aruncă o privire pătrunzătoare. 

— Nu, de ce mă întrebi? 

— Nu ştiu... 

— Ei bine, nu, n-am simţit niciodată nevoia. 
Fără îndoială, nu m-am simţit pregătit. Sau, n- 
am întâlnit încă femeia vieţii mele. 

„Ai întâlnit-o”, ar fi vrut să strige Caroline. 
„Dar, nu vrei să înţelegi. Şi o iei drept alta, pe 
care o urăşti”. 

— Dar tu... 


— Oh, nu! 

— De ce? 

Ochii lui Sean se întunecară. Umbra amenin- 
tătoare a lui Martin pluti o clipă între ei. 

— La drept vorbind, nu mi-am pus niciodată pro- 
blema, reluă grăbită Caroline. Se răceşte ceaiul. 

— Intr-adevăr. Şi cum aflu cine eşti? 

— Poate că ar trebui să te decizi. Trebuie să 
alegi. Sunt ori Gabrielle, ori Caroline. Nu pot fi 
amândouă. 

— O femeie poate avea mai multe înfăţişări. 
ŞI cine ar putea spune care este cea adevăra- 
tă? Mă duc să aduc ceaiul. 

Caroline se întinse, cu un suspin. Cum să-l 
convingă? Privi din nou flăcările jucăuşe. Ple- 
oapele îi deveniseră grele de somn. Când Sean 
se întoarse, o găsi adormită. Rămase nemişcat 
câteva clipe, privindu-i chipul cu trăsături fine, 
palid de suferinţă, cearcănele de sub ochi, gura 
delicată şi vulnerabilă... Caroline adormise cu 
pumnii strânşi... 

Un buştean trosni în cămin, împrăştiind scân- 
tei... Luând o carte, se instală într-un fotoliu, la 
fereastră, cu fața spre canapea. 

Caroline se trezi abia spre seară. Clipi din 
ochi, orbită de lumina electrică. 

— Ai dormit o mulţime. Te simţi mai bine? 

Tresări şi îl descoperi pe Sean aşezat lângă 
lampadar. 

— Am o migrenă îngrozitoare... 


Încercă să se ridice, uitând de braţul rănit şi, 
imediat scoase un țipăt de durere. 

— Cred că cel mai bine ar fi să mergi în pat! 
decise el calm. 

O ajută să urce scările. Baron încheia alaiul. 
Când ajunseră în cameră, Caroline se aşeză pe 
marginea patului. 

— Îți mulțumesc. Am să mă descurc singură. 

— Unde îţi este cămaşa de noapte? o întrebă 
Sean, uitându-se în jurul lui, cu sprâncenele 
încruntate. 

— Este tot în pachet. N-am... îmbrăcat-o încă... 
şi obrajii i se înroşiră, amintindu-şi de ţinuta în 
care o găsise el de dimineaţă. 

El găsise deja sacoşa, în spatele biroului şi, 
tocmai o scotea din pachet. 

— Dar ai să ţi-o pui, nu-i aşa? 

Era suficient de lucidă ca să observe că e- 
vită cu grijă să pronunţe vreun nume. Nici Ga- 
brielle, nici Caroline. Dar, se simţea prea epui- 
zată ca să-i poată face faţă. 

— Da... Vrei să te-ntorci, te rog? 

— Nu te prosti. Închipuieşte-ţi că îţi sunt tată, 
frate sau ce doreşti! 

— N-aş putea niciodată... 

— Ai drepiate! Cred că nici um dintre noi 
n-ar putea... 

O sărută uşor pe colţul gurii. 

— Să scoatem mai întâi mâna sănătoasă din 
mânecă. 


Tremura oare numai de durere când Sean 
isprăvi să-i scoată tricoul? Şi mâinile lui tremu- 
rau acum, ajutând-o să dea jos pantalonii. Îi 
desfăcu sutienul... Stătu nemişcat câteva clipe 
în faţa ei, părând că se luptă cu o dorinţă mai 
puternică decât el... În fine, cu un geamăt ră- 
guşit, îşi înfundă faţa în scobitura gâtului ce i 
se oferea. 

Caroline crezu că-şi va pierde cunoştinţa. Îşi 
cufundase mâna în părul negru şi mătăsos, do- 
rind ca mângâierea lui înnebunitoare să nu se 
sfârşească vreodată. Dar, el se ridică deodată 
ca un somnambul, o îmbrăţişă din nou şi, fără 
un cuvânt, îi trase cămaşa pe ea. O privi înde- 
lung Şi zise, cu un surâs: 

— Eşti atât de frumoasă. Frumoasă şi obosi- 
tă. Culcă-te! 

Ascultătoare, ea se întinse. O înveli până sub 
bărbie. 

— Am să las uşa deschisă. Cheamă-mă, da- 
că ai nevoie de mine. 

Ea închisese deja ochii, cu inima plină de 
cuvintele pe care ar fi vrut să i le strige: „Am 
nevoie de tine, Sean. Nu pot trăi fără tine! 
N-am iubit pe nimeni aşa cum te iubesc”. 


Trezindu-se a doua zi de dimineaţă, Caroline 
se simţi renăscută. „Nimic nu valorează mai 
mult ca o noapte de somn bun”, reflectă ea, 
cu o oarecare ironie... Braţul îi mai era sensibil 
la atingere, dar roşeaţa se atenuase. Cu toate 
acestea, cea mai mică mişcare îi provoca du- 
reri. | 

Făcu un duş şi se îmbrăcă destul de greu. 
Dar uscarea părului se dovedi peste puterile ei. 
Se întoarse în cameră, aruncând o privire de 
regret cerului luminos de afară. Ce mult i-ar fi 
plăcut să alerge prin iarbă, cu faţa în soare! 

Nici Sean, nici Baron nu se arătaseră de 
când se trezise. Ciudat. Dar, imediat, auzi paşii 
familiari ai amândurora pe scară. 

— Ei, cum îţi merge în dimineaţa asta? 

Sean nu purta decât un şort de pânză. A- 
proape că nu-şi putea desprinde privirea din o- 
Chii lui. Jenată, îi răspunse maşina: 


— Foarte bine, mulţumesc. 
— Arată-mi braţul. 


~ 


Apucând-o de încheietură, îi examină atent 


arsura. 

— Arată mai bine. Işi ridică ochii: N-ai reuşit 
să-ți usuci părul? 

— Oh! N-are nici o importanță... 

— Hai afară. O să te ajut... 

Din nou evita să-i rostească numele. Dar 
Caroline nu ştia cum să interpreteze această 
omisiune. Să fie, oare, semn bun? 

— Ai vrut să spui că pot ieşi afară? 

Ochii lui cenuşii rămaseră de nepătruns. 

— Eşti palidă. [i-ar face bine o plimbare la 
soare. 

O încercă deodată dorinţa de a-l provoca. - 
„ Trebuia să ştie ce gândeşte. | 

— Şi nu te temi că aş putea încerca să 
fug? 

_— N-ai ajunge mai departe decât ultima dată. 

Avea dreptate, desigur. Il precedă pe scară 
şi în hol, hotărâtă să fie distantă. li era ruşine 
de cum se purtase în ajun. Trebuia să recu- 
noască faptul că-l încurajase... dar asta nu în- 
seamnă că şi astăzi se va întâmpla la fel! Dar, 
îndată ce simţi primele mângâieri ale soarelui, 
se alese praful de toate hotărârile solemne. 

— Ce zi minunată! 

li venea să sară într-un picior, ca o fetiţă. 
Sean îi arătă un pavilion din fier forjat. 


— Aşază-te. Mă duc să caut un prosop şi o 
perie. 

larba moale îi gâdila plăcut talpa picioarelor. 
Trecu un stol de pescăruşi, întunecând pentru 
o clipă lumina soarelui. Totul i se părea nou şi 
neobişnuit. Admiră forma delicată a unui smoc 
de păpădie, ca şi când ar fi fost prima oară 
când vedea aşa ceva. Şi poate că aşa şi era. 
O săptămână de încarcerare era suficientă pen- 
tru a da savoare şi relief chiar şi celor mai ne- 
însemnate senzaţii. 

Sean se întoarse. Işi pusese pe umăr proso- 
pul alb, ce contrasta puternic cu corpul său 
foarte bronzat şi cu negrul părului său. Caroline 
îşi spuse că nu mai văzuse până atunci un băr- 
bat atât de extraordinar. O mândrie nemăsurată 
o cuprinse, amintindu-şi că mâinile acelea o 
cuprinseseră arzând de dorinţă, că fruntea lui i 
se odihnise pe piept. Ar fi vrut ca timpul să-şi 
oprească mersul pentru totdeauna, în clipa ace- 
ea magnifică: el venind către ea, care-l aştepta. 

— De ce mă priveşti aşa? Mi-am lăsat, cum- 
va, pastă de ras pe faţă? 

— Nu... Pur şi simplu, totul mi se pare mi- 
nunat, după ce am stat închisă atâta vreme. 

Roşi puţin, dându-şi seama că-l inclusese 
printre subiectele ei de admiraţie, dar el nu pă- 
ru să fi observat. 

— Apleacă-te puţin. 

II ascultă, mai degrabă pentru a-şi ascunde 


roşeaţa obrajilor. Se abandonă degetelor lui 
nervoase, care-i electrizau pielea capului. Ce se 
întâmplă cu ea? Işi aminti de revederea cu 
Richard şi simți că una din paginile vieţii sale 
fusese întoarsă definitiv. Şi totuşi, cât de depar- 
te era acea senzaţie de eliberare pe care o 
simţise când se întorcea la hotel! Acum se sim- 
tea ca altădată pe pârtia de schi, alunecând 
vertiginos, fascinată de linia de sosire, neştiind 
dacă va fi câştigătoare sau va pierde... Sean 
o scoase din visare. 

— Perfect. Acum, întoarce-te. Ridică fruntea. 

Stătea cu fața spre el, în timp ce îi peria 
buclele umede ale părului ce nu mai voiau - 
ah, ce bine! - să se aşeze în coafura sofisticată 
a Gabriellei. 

Sean puse prosopul şi peria pe bancă şi se 
aşeză pe iarbă, la picioarele ei, contemplând-o 
în tăcere. 

— Vorbeşte-mi despre această Caroline Travers, 
zise el în fine. Unde stă? Cu ce se ocupă? Are 
familie? Fraţi, surori? Vreau să ştiu totul despre 
ea. 

„Pentru ce? Oh, pentru ce?” Cu gâtul strâns 
de o emoție de nedescris, Caroline nu îndrăzni 
să-şi formuleze întrebarea, pentru a nu rupe le- 
găturile fragile ce se ţesuseră între ei. Cu ochii 
fixaţi spre râu, începu încet: 

— Caroline... S-a născut acum douăzeci şi 
doi de ani... Mama şi tatăl, medici. O soră puţin 

mai tânără şi doi fraţi gemeni, de şaptesprezece 
ani, teribili, ca toţi ceilalţi la vârsta asta, acum 
studenţi la universitate. Revenind la Caroline... 
nu i-a plăcut la colegiu, unde trebuia să stea 
închisă ore întregi, aplecată asupra cărţilor, în 
timp ce vremea de afară era atât de minunată. 
S-a dovedit că avea talent la patinajul artistic... 
dar dorința ei ascunsă era să se realizeze mai 
intens... îi trebuiau senzaţii mai puternice, mai 
periculoase... şi atunci, a descoperit schiul. A 
fost ca o dragoste la prima vedere... 

Privirea i se încețoşă. In locul râului, vedea 
panta imaculată unde luase prima lecţie... con- 
tinuă, fără să observe, că de acum înainte vor- 
bea la persoana întâi: 

— Din acel moment, mi-am petrecut toate mo- 
mentele libere pe pârtie, şi colegiul mi s-a părut 
deodată mai suportabil. De altfel, părinţii nu mi- 
ar fi permis să mă antrenez, dacă notele nu 
erau cel puţin acceptabile. Nu mi-au înţeles ni- 
„ciodată fascinația pentru viteză, pentru pantele 
vertiginoase, dar au avut cel puţin înțelepciunea 
să nu-mi împiedice vocaţia. 

Prinsă de filmul amintirilor, uită de prezenţa 
lui Sean. Dealtfel, acesta nici n-avea intenţia s- 
o întrerupă, ci o privea cu interes şi uimire cum 
îşi trăieşte povestirea. 

— Am început să câştig competiţii. La început, 
mai mici, apoi din ce în ce mai importante, pâ- 
nă la nivel naţional. La nouăsprezece ani, am 


fost selecționată prima oară pentru Olimpiadă. 
Eram încă destul de modest clasificată, dar e- 
ram din ce în ce mai în formă: mai întâi a ze- 
cea, apoi a şaptea, a patra... Puteam să sper 
la o medalie. Am învins-o chiar şi pe campioa- 
na austriacă. De două ori. Ah, n-am să uit ni- 
ciodată clipele acelea îmbătătoare de după vic- 
torie... 

— ŞI, ce s-a întâmplat mai departe? 

— Eram în Elveţia, acum doi ani. O cursă de 
slalom uriaş. Terenul era dificil, periculos. Con- 
diţiile meteo, aproape imposibile... Ziariştii spor- 
tivi vorbeau despre iadul pe pământ... Mai spu- 
neau că Travers, canadianca, îşi asumă adesea 
prea multe riscuri... Era adevărat. Dar era sin- 
gurul mijloc de a câştiga. Austriaca obținuse un 
timp mai bun la antrenamente şi nu mă gân- 
deam decât cum s-o înving din nou. La jumă- 
tatea cursei oficiale, aveam cel mai bun timp... 
Apoi, nu mai ştiu ce s-a întâmplat. Presupun 
că o porţiune de zăpadă îngheţată m-a făcut 
să pierd controlul schiurilor. Am derapat şi m- 
am izbit de o barieră. Fracturi multiple la coap- 
sa stângă. Patru luni de recuperare. ŞI, la sfâr- 
Şit, verdictul: nu mă mai puteam bizui pe picior. 

— Deci, adio schi, nu? 

— İn orice caz, nu mai putea fi vorba de per- 
formanţă. Am trecut prin momente groaznice... 
Trebuia să renunţ la tot ce până atunci însem- 
nase viața mea... Simţeam un gol imens în suflet. 


Deşi ştiusem de la început ce risc... În acel 
sezon, austriaca a câştigat mai multe curse, ur- 
mă ea, cu o mică strâmbătură. Dacă nu s-ar fi 
întâmplat accidentul acela, probabil că aş fi fost 
în locul ei. 

- Sunt sigur! 

— Părinţii mei s-au purtat minunat. Au înţeles 
că cel mai bun mijloc de a mă ajuta, era acela 
de a-mi oferi o nouă provocare... Mi-au avansat 
fondurile pentru a porni o mică afacere... Eu 
trebuia să o fac să aibă succes... Mi-a plăcut 
întotdeauna să citesc, aşa că mi s-a părut po- 
trivit să cumpăr o mică librărie la Halifax. Până 
acum, am reuşit să-mi achit jumătate din dato- 
rie. Asta e povestea Carolinei! 

* — E măritată sau logodită cumva, această 
Caroline Travers? 

— Nici una, nici alta. 

— Nici măcar îndrăgostită? 

— Nici. 

Işi coborî privirea în iarbă. 

— Să fie un gen de sfidare care nu te inte- 
resează? 

— Să zicem, mai degrabă, că este un risc pe 
care nu am fost dispusă să mi-l asum, îi replică 
ea, acordându-şi mental medalia pentru ipocrizie! 

— Imi este greu să cred, spuse Sean, că mai 
este posibil în ziua de azi, ca o fată cu înclinații 
evidente pentru risc şi aventură, să fie mândră 
de faptul că e virgină. 


— N-a fost vorba de asta. ŞI, oricum, nu te 
priveşte! 

— Ba, într-un fel, da. Căci Gabrielle a renun- 
tat de mult să mai facă pe fecioara. 

— Eu nu sunt Gabrielle. Eu sunt Ca-ro-li-ne! 

— Adevărat? 

Cu buzele crispate, îi adresă în franceză un 
cuvânt de argou. Ea îl auzise adesea pronunţat 
de antrenorul 8ău, care era din Québec. Toată 
ființa ei se revoltă. 

— N-ai dreptul să mă insulţi! 

O linişte de moarte se lăsă între ei. Sean se 
ridicase, cu o mască dispreţuitoare şi ostilă. Ce 
ispravă mai făcuse? 

— Nu mă mir că îţi este familiar acest cuvânt, 
Gabrielle. Corespunde, de fapt, cu originea ta. 
Franceza este limba ta maternă, nu-i aşa? 

Aşadar, îi întinsese o cursă. 

— Antrenorul meu de schi era canadian, din 
partea franceză. Şi nu e nimic de mirare că am 
învăţat de la el o mulţime de înjurături sucu- 
lente. Antrenamentele de schi sunt altceva de- 
cât orele de religie... 

— Ai răspuns la toate... Eu am să intru. Tu 
poţi să faci ce vrei! Baron, ai grijă! 

Caroline îl privi cum se îndepărtează, cu ini- 
ma înecată de disperare şi furie neputincioasă. 
Câinele o urmărea cu ochii lui inteligenţi. 

— Oh, Baron, este îngrozitor! Credeam că în- 
cepuse să mă accepte, cel puţin admitea că 


e 


sunt diferită de Gabrielle. Şi acum totul s-a sfâr- 
Şit. Of, Doamne! Dar şi tu eşti împotriva mea, 
Baron... Eşti de partea lui, nu-i aşa? 

Coada stufoasă bătea pământul în semn de 
încuviinţare. 

Descurajată, puse prosopul pe iarbă şi se în- 
tinse la soare, încercând să-şi pună ordine în 
gânduri. La amiază, Sean veni s-o anunţe pe 
un ton glacial: 

— Masa este gata. Urcă în camera ta. 

O trata ca pe un copil neascultător, ce merită 
să fie pedepsit! Fără să îndrăznească să-i răs- 
pundă, îl urmă în interior. Işi luă platoul de 
mâncare şi urcă în cameră, închizând uşa în 
urma ei. Ce ar mai fi putut să încerce? Cu sin- 
ceritatea nu obținuse nimic! Refuză să asculte 
de o voce interioară, care-i şoptea: „Dăruieşte- 
i-te, şi aşa .va înţelege că nu eşti Gabrielle!” Pe 
patul ăsta, îşi aminti, el o mângâiase şi o să- 
rutase, făcând-o să descopere în ea o altă 
Caroline, înflăcărată şi pasionată. „Te-a crezut 
o femeie uşoară!”, îi şopti cu brutalitate o altă 
voce, pe care, de asemeni, nu voi s-o asculte. 

N-avea chef să mai citească. La ce bun? Tot 
n-ar fi găsit răspuns, în nici o carte, la ce o 
preocupa. Până la urmă, adormi. 

Se trezi cuprinsă de frisoane, tristă şi descu- 
rajată. Soarele apunea. Un surâs cinic îi apăru 
pe buze. Işi scoase tricoul şi îmbrăcă bluza de 
mătase a Gabriellei, pe care o spălase. Lăsă 


primii nasturi descheiaţi, în aşa fel încât să i se 
zărească începutul sânilor. In faţa oglinzii din 
baie îşi făcu un machiaj afectat. Pe Richard l-ar 
fi dat gata! Işi pieptănă părul şi-l strânse într-o 
coadă la spate. Găsi nişte cercei mari în 
geantă, uitaţi probabil de Gabrielle, şi îi puse la 
urechi. Se gândi că îi lipsea un parfum cu e- 
fluvii insinuante... Tocmai îşi terminase de dat 
cu ojă unghiile de la picioare, când îl auzi pe 
Sean bătând la uşă: 

— Vrei să cobori la masă? 

li deschise, cu un surâs strălucitor pe buze, 
pozând în stilul manechinelor. Inainte ca el 
să-şi poată reveni din surpriză, îi aruncă într-o 
doară: 

— Vrei într-adevăr să cobor? N-o să-ţi piară 
pofta de mâncare? 

— Ce motive aş avea? îi răspunse el tărăgă- 
nat, examinând-o de sus până jos şi oprindu-şi 
privirea în deschizătura decolteului îndrăzneţ. 

De data aceasta, fardul cu care-şi subliniase 
pomeții o ajută să-şi ascundă roşeaţa. li ripostă 
cu o înjurătură în franţuzeşte, căreia nu-i cunoş- 
tea semnificaţia. 

— Aşadar, ai dezgropat securea războiului... 

— Dacă te încăpăţânezi să mă iei în conti- 
nuare drept Gabrielle, n-am încotro! Trebuie să 
învăţ să mă comport ca ea. 

Era totuşi, dezorientată de privirea lui amu- 
zată. Părea furios, dar în acelaşi timp era clar 


că acceptase provocarea. Fie! Meciul se anunţa 
strâns. 

Masa era pusă. Nonşalant, Sean aprinse 
lumânările din nişte sfeşnice de aramă patinată 
şi se dădu înapoi să observe efectul. 

— Cred că nu mai lipseşte decât o muzică 
de atmosferă. Dacă vrei, te las pe tine să alegi. 

Ea îi aruncă o privire sfidătoare printre gene- 
le date cu rimel. 

— Desigur. 

In .salon, trecu în revistă raftul cu discuri: Be- 
ethoven? Brahms? Nu! Carmen: iată ceva po- 
trivit pentru seara asta! Găsi pasajul pe care îl 
căuta şi se întoarse în bucătărie. Se auzea clar 
fiecare cuvânt: „Dacă tu nu mă iubeşii, eu te 
iubesc. Şi dacă te iubesc, să te fereşti...” 

— Am ales bine? 

— Nici eu n-aş fi putut mai bine. 

Aveau înfăţişarea a doi adversari care se stu- 
diază cu atenţie, aşezaţi de o parte şi de alta 
a mesei, pe care apăruseră două pahare de 
cristal, cu picior şi o sticlă de şampanie. 

Masa era excelentă: friptură cu sos picant de 
tomate, salată de lăptuci şi fructe proaspete şi 
răcoroase! Trecându-i coşul cu pâine, Sean pre- 
luă iniţiativa. 

— Martin îţi vorbea des de mine? 

Ea ezită o secundă: 

— Ce aş putea să-ţi răspund? Nu l-am văzut 
niciodată pe Martin. 


— Atunci să pun altfel întrebarea. Ce ştii des- 
pre mine? 

Stătu un timp să reflecteze. Când ridică pri- 
virea, flacăra lumânărilor îi lumină ochii cenuşii. 

— Cred că ai un temperament de aventurier. 
Eşti ca mine. Iti place riscul, competiţia, pariul... 
Nu mi te pot închipui stând la birou, opt ore 
pe zi, cinci zile pe săptămână. 

— Deci ţi-a vorbit de mine... 

— N-aveam nevoie să vorbesc cu nimeni ca 
să-mi dau seama. 

— Continuă. 

Caroline îşi tăia cu atenţie exagerată friptura 
Şi se întreba de unde îi venea această cunoa- 
ştere instinctivă. 

— Poţi fi neîndurător, dar nu crud, fără raţiu- 
ne. Fierbând de nerăbdare, dar controlându-te 
tot timpul. Pasionat, dar tandru, mai spuse abia 
auzit. 

In salon, muzica murise. O picătură de ceară 
alunecă de-a lungul lumânării... 

— Se pare că m-ai descris corect. Nu te-am 
cunoscut aşa de sensibilă şi perspicace... 

Caroline frământă, nervoasă, o bucată de 
pâine între degete. 

— Am ghicit, pur şi simplu, Sean. 

— Nu cred. 

La ce bun să încerce să-l mai convingă? Era 
mai convins ca niciodată că ea e Gabrielle Car- 
tier. 


— Ei, dacă nu-ți plac ghicitorile, de ce nu în- 
cerci să-mi expui versiunea ta asupra faptelor? 

— Oh, faptele... E simplu. Sean Jonatan Reil- 
ly, treizeci şi patru de ani, născut în Canada, 
din părinţi irlandezi. Un frate, Martin. Fără su- 
rori, necăsătorit, fără copii, fără domiciliu, fără 
cămin (ridică paharul). Beau pentru independen- 
tă, ca şi tine. 

— Eu am avut norocul să am nişte părinţi 
iubitori şi înţelegători, care mi-au lăsat libertatea 
de a face ce vreau. Le voi fi întotdeauna recu- 
noscătoare. Dar ai tăi? 

— Până să ajungă în Canada, părinţii mei au 
fost săraci. Aici au făcut avere. Din nefericire, 
banii au devenit singura lor motivaţie. Şi îmi a- 
mintesc că lucrul ăsta n-a încetat să mă chinuie 
din momentul când am început să cresc şi să- 
mi dau seama. Am fost pilot de automobile; am 
lucrat într-o agenţie de detectivi; am navigat; am 
avut o mică companie aeriană... In ultima vre- 
me, am simţit nevoia să mă stabilesc undeva, 
să prind rădăcini, să contruiesc ceva durabil... 
Cum ar fi casa asta, de exemplu. Aparține 
unor amici care acum fac o croazieră cu iah- 
tul meu. 

— Mi te închipuiam mai degrabă pe mare, de- 
cât proprietar funciar... 

— Ai dreptate. Totuşi, visez să îmi creez pro- 
priul meu şantier naval. Am navigat destul ca 
să cunosc aproape totul despre vapoare. Nu voi 


face, probabil, avere, dar voi fi propriul meu 
stăpân şi asta contează cel mai mult. 

Caroline se simţi mai apropiată de el ca ni- 
ciodată. Ridică la rândul ei paharul: 

— Pentru viitorul armator Sean Reilly. 

— Mulţumesc, Gabrielle. 

Nu-şi putu stăpâni o tresărire. Uitase de re- 
gula jocului! Cu un surâs forţat îi spuse: 

— N-ai pentru ce. 

Atmosfera de complicitate intimă dintre ei dis- 
păru într-o clipă. Nu mai schimbară decât câte- 
va banalităţi până la sfârşitul mesei, după care, 
luându-şi ceştile, trecură în salon. 

Cufundată în pernele fotoliului, Caroline se 
gândi că ar fi mai bine să urce în cameră. Sin- 
gurătatea era preferabilă acestei ostilităţi sâcâi- 
toare. Sean pusese un disc cu muzică de dans. 
Se apropie ceremonios şi se înclină în faţa ei. 

— N-am chef de dans. 

Fără să ţină seama de refuz, o atrase înspre el. 

— Nu, Sean. 

Cu precauţie exagerată, el îi puse cu delica- 
tete mâna bronzată pe umăr şi îi cuprinse talia. 

— De ce? Nu facem nimic rău. 

Caroline privea vena care-i palpita la gâtul 
puternic şi se întrebă de ce trebuie să se teamă 
mai mult: de reacţiile lui Sean sau de ale sale? 
incepea deja să simtă cum i se topeşte toată 
voinţa între braţele acelea care o cuprindeau. 
Incepură să danseze. 


Îmbrăţişarea lui Sean deveni mai insistentă. 
Caroline simţi o gură arzătoare mângâindu-i 
tâmpla. Torente de foc îi curgeau prin vine. A- 
proape cu timiditate îşi puse buzele pe gâtul lui 
bronzat şi închise ochii, cuprinsă de o senzaţie ne- 
maiîntâlnită. 

Discul se sfârşi fără să-şi dea seama. Dege- 
te tremurând de nerăbdare îi desfăceau nasturii 
bluzei de mătase, încurcându-se în butoniere. 
Intr-un foşnet de mătase şi dantelă, uşoarele 
veşminte îi alunecară de pe umeri la podea. 

— Nu, Sean, nu. 

Departe de a-l opri, rugămintea ei stinsă îl 
aprinse mai tare. li luă mâinile şi i le trase spre 
piept. | 

— Scoate-mi cămaşa, mormăi el. 

Neîndemânatică, se înverşună asupra nasturilor, 
fremătând la contractul cu pielea lui caldă. Apoi 
el o strânse din nou în braţe şi o sărută pe gură. 

Caroline gemu de plăcere, simțind cum i se 
strivesc sânii de pieptul lui gol. Ca o floare care 
se deschide, gura i se desfâcu sub sărutare. 

Depărtându-se puțin, Sean sorbea cu privirea 
fața tânără ce i se abandona cu atâta nevino- 
văţie încrezătoare. 

— Cât de mult te doresc... Te doresc cum 
n-am dorit niciodată o altă femeie. ŞI, cu toate 
acestea, nu ştiu ce nume să-ţi dau. Mi-e martor 
Dumnezeu că aş vrea să te strig Caroline! Dar, 
de fir care dată, un presentiment mă reţine. 


— Sunt a ta cu totul, Sean, murmură ea, cu 
pudoarea şi mândria învinse. Caroline este fe- 
cioară, iar Gabrielle nu, mi-ai spus. 

— Nu ştiu! O femeie cu experienţă, Gabrielle 
asta, dar mă îndoiesc că este capabilă să dea 
vreodată cuiva ceva ce îi aparţine. 

— Dar eu nu sunt aşa! 

Brusc, el se întoarse şi se duse să-şi sprijine 
fruntea de fereastră, bătând nervos cu degetele 
în geam. 

— E mai mult decât pot să suport! Dacă eşti 
Gabrielle, probabil că eşti satisfăcută, văzându- 
mă sfâşiat între impulsuri contradictorii. Aş vrea 
să te cred! Aş vrea să cred că eşti într-adevăr 
aşa cum pari: pură,. dreaptă şi inocentă... Dar, 
atunci mă gândesc la Martin, închis în celula lui 
şi umbra lui se ridică între noi. 

Caroline îşi ridică bluza de pe covor: 

— Cred că înţeleg, Sean. Îmi doream ca totul 
să fie altfel, asta-i tot. 

Mirat de vocea ei ciudat de calmă, se întoar- 
se şi ea îşi pierdu răsuflarea, văzându-i expre- 
sia dureroasă de pe față. Se apropie de el şi 
îi mângâie braţul cu muşchii crispaţi. 

— Aş vrea să te pot ajuta, murmură ea, cu 
ochii plini de lacrimi. Dar nu pot fi decât eu 
însămi. Aş vrea să ştii că.eu sunt Caroline. Să 
fii absolut convins de asta, fără nici o umbră 
de îndoială. 

— Caroline, eşti atât de diferită de Gabrielle... 


Părea că îşi vorbeşte lui însuşi, ca prin vis. 

— Eşti mândră, independentă şi curajoasă. Îţi 
doreşti totul de la viaţă, ca şi prima floare a 
primăverii care se înalță spre soare... 

Făcu un pas înspre ea şi se opri, cu o cută 
amară în colţul buzelor. 

— Dacă te mai ating o dată, nu mai răspund 
de mine. i 

Caroline se îmbrăcase. li întinse şi lui, în tă- 
cere, cămaşa. 

— Mulţumesc... Caroline... (părea că pronun- 
tă numele acesta pentru prima oară, ca şi cum 
îi încerca rezonanţa). Este un nume frumos. 

— Tata îmi spune întotdeauna Caro... 

El râse şi tensiunea se risipi. 

— Îmi dai voie să-ţi spun la fel? Asta-mi pare 
un compromis onorabil. Ca să nu mai spun că 
sună mai bine decât Gaby! 

— Intr-adevăr, exclamă ea, râzând la rândul 
ei.. 

— Ei bine, se pare că acordul este semnat... 
„Cred că am să mă plimb puţin. Simt nevoia să 
fiu singur. Ne vedem mâine. 

— Bună seara, Sean. 

— Bună seara... Caro. 


Plimbarea solitară a lui Sean n-a avut efec- 
tele sperate de Caroline. Părea pornit cu înver- 
şunare să păstreze distanţa dintre ei, atâta vre- 
me cât nu avea dovada indubitabilă că ea nu 
era Gabrielle. i | 

Se purta curtenitor. In timpul meselor, flecă- 
rea cu uşurinţă, sărind de la un subiect la altul, 
dar evitând cu grijă tot ce ar putea să devină 
intim. In restul timpului, făcea pe omul invizibil, 
lăsându-l pe Baron de pază. Ea citea. Asculta 
muzică, uneori, făcea exerciţii de gimnastică. ŞI 
zilele verii se scurgeau încet, zile cenuşii şi plo- 
ioase, sau zile însorite, în timp ce, dincolo de 
perdeaua de arbori, se auzea murmurul mono- 
ton al râului. 

Caroline nu era, cu siguranţă, răbdătoare, de 
altfel nici n-ar fi fost o calitate recomandabilă 
unei campioane de schi - dar niciodată nervii 
Nu-i fuseseră întinşi în asemenea măsură. li era 


greu să spună ce o necăjea mai mult: prezenţa 
sau absenţa lui Sean. El evita cu grijă orice 
contact fizic între ei, chiar şi cel mai anodin, şi 
era imposibil de ştiut, după expresia lui impe- 
netrabilă, dacă prezenţa fetei îi era plăcută sau 
nesuferită. 

Când sosi sfârşitul săptămânii, ea se simţi 
incapabilă să-i mai suporte această politeţe in- 
diferentă. Dacă era Gabrielle în locul meu, îşi 
spunea ea, ar fi semnat orice... Nu-i rămânea 
decât să provoace o nouă confruntare, indife- 
rent sub ce motiv. In aşa fel, încât Sean să 
vadă în sfârşit în ea, o ființă omenească în car- 
ne şi oase, care purta un nume şi un prenume. 

Era, mai mult sau mai puţin tacit, stabilit ca 
ea să stea mai mult în interior. ŞI, până acum, 
respectase această convenţie. Dar, de aici îna- 
inte, era gata să sfideze pe oricine. După micul 
dejun, Sean ieşi. Baron era întins pe covorul 
din hol. Caroline strânse masa, ascultând radi- 
oul. Buletinul meteo anunţa un uragan puternic 
pentru ziua următoare. Işi ridică bărbia cu un 
surâs decis pe buze. Afară, soarele strălucea... 
Pe toţi dracii, n-o să mai stea închisă aici! Chiar 
dacă asta îi plăcea sau nu lui Sean Reilly. 

Cel mai greu era să înşele vigilenţa lui 
Baron. Acesta dormea, sau părea că doarme, 
în dreptul uşii de la intrare, interzicând orice 
acces. li rămânea ieşirea din spate, de la bu- 
cătărie. Pentru a-l păcăli, deschise şi închise cu 


zgomot uşile de la dulapuri, strecurându-se 
spre ieşire. Păşi afară şi închise iute uşa du- 
pă ea. 

Nu mai ieşise niciodată pe aici. Se găsea pe 
o terasă pardosită cu dale - aceleaşi dale de 
care fusese gata să se zdrobească, dacă ar fi 
căzut de pe acoperiş - mărginită de arbuşti 
înfloriţi. Mai jos de terasă, peluza în pantă lină 
se întindea până la râu. Sean îi spusese că 
avea o şalupă ancorată prin împrejurimi. Nu pă- 
rea să fie foarte greu de găsit. 

O încerca un sentiment de vinovăţie față de 
Baron, pe care-l păcălise atât de puţin sportiv. 
Prinsese drag de el, cu toate că-i era un paznic 
incoruptibil. Dar, toate reproşurile i se estompa- 
ră repede, cuprinsă de bucuria de a se simţi 
liberă sau, mă rog, aproape liberă. Poate că 
Sean era pe malul râului. Cât de surprins ar fi 
să se trezească deodată cu ea acolo! Pe mo- 
ment, nu-şi pusese problema dacă surpriza va 
fi plăcută sau nu... 

Pe neaşteptate, auzi un lătrat în spatele ei. 
Alarmată, întoarse capul: Baron dădea colţul ca- 
sei şi o zări imediat. Se repezi înspre ea..Cu- 
prinsă de panică, Caroline se şi vedea sfâşiată 
şi târâtă înapoi, spre casă, dar îşi reveni repe- 
de. Nu se va întoarce cu nici un pret înapoi în 
casă! Nu mai putea sta închisă! Ighorând cu 
bună ştiinţă câinele, continuă să înainteze. 
Baron îi bară calea, cu colții rânjiţi. Incercă să-l 


ocolească. În zadar, orice ar fi făcut, se inter- 
punea între ea şi râu. 

— Baron, îi ordonă, lasă-mă să trec! 

El nu se mişcă. Incercă încă o dată să-l e- 
vite, dar urmă un mârâit ameninţător. Râul era 
atât de aproape, atât de ademenitor şi să nu 
poţi ajunge la el din cauza unui câine! Caroline 
simţea că fierbe de furie. Cu mâinile pâlnie la 
gură, strigă cu toată puterea: 

— Sean Reilly, cheamă-ţi câinele! 

li răspunse doar un botgros şi briza uşoară ca- 
re agita crengile pomilor. Dar Caroline nu avea 
nici un chef să admire natura. Bătu cu piciorul în 
pământ, strigând încă o dată, şi mai puternic: 

— Sean, cheamă-l pe Baron! 

— Nu mai urla! sosesc. 

Nu-l auzise apropiindu-se şi tresări violent. 
Răsărise în dreapta ei, venind pe poteca de la 
râu. lritată de ironia liniştită cu care o privea, 
îi repetă cu acreală. | 

— Cheamă-ţi câinele! 

— Există în limba noastră un cuvânt magic: 
te rog. 

|| privi cu dispreț. 

— Vreau să mă plimb pe malul râului. Şi, n-ai 
să mă poţi împiedica, nici tu, nici Baron! 

— Eşti mai frumoasă când eşti furioasă. 

Unghiile i se înfipseră în palme. Regreta că 
nu sunt în bucătărie, să-i arunce o farfurie în 
cap... 


— Vino, Baron, ordonă el câinelui, care veni 
să-i lingă mâna. N-ai vrea să vii să vezi şalu- 
pa? 

— Mi-ar plăcea! Poate o să am ocazia să vă 
arunc peste bord pe amândoi. 

— E o zi splendidă pentru scăldat... 

Nu făcea decât s-o provoace cu râsul care 
i se simţea în voce. 

— Pe unde o luăm? 

- Dacă o iau înainte, îmi promiţi că n-ai să- 
mi tragi una după ceafă? 

— Nu promit nimic! 

El o examină cu o gravitate dornică, clipind 
din ochi din cauza soarelui. | 

— Ai, într-adevăr, aerul că eşti gata să-mi tai 
gâtul la prima ocazie! 

— Nu mai pot sta închisă în cameră! 

— Nu credeam că poţi să te prefaci atâta vre- 
me, zise el gânditor. 

— Mergem sau nu? 

Caroline încercă o ieşire, neavând chef să se 
vadă din nou comparată cu Gabrielle. 

— Urmează-mă. 

Poteca şerpuia printre arbori. Botgrosul era 
prin apropiere. Razele soarelui qădeau pieziş 
printre frunze. Ajunseră pe mal. Caroline scoase 
o exclamaţie de încântare la vedea undelor 
scânteietoare şi se repezi să-şi răcorească pi- 
cioarele goale. Răsturnându-şi capul pe spate, 
pentru a-şi oferi faţa mângâlierii soarelui şi brizei 


parfumate, respiră adânc. Tensiunea şi neliniş- 
tea zilelor precedente dispăruseră ca prin far- 
mec. 

Sean se întoarse spre ea, ca s-o privească, 
şi ea îi surâse cu recunoştinţă. Işi ridicase şi 
el manşetele pantalonilor şi îşi scosese pantofii 
de pânză. Tricoul alb i se mula pe tors, relie- 
fându-i pectoralii puternici. 

- Barca este pe aici. Va trebui să vâslim 
până la şalupă, care este ancorată de partea 
cealaltă a râului. 

Caroline examină mica ambarcaţiune cu fund 
plat, pictată într-un galben intens. 

— Nu rişti s-o pierzi în întuneric, spuse ea cu 
ironie. 

— Galbenul este culoarea mea preferată. Ai 
fi putut s-o ghiceşti şi după tricoul pe care ţi 
l-am ales. 

Preferând să schimbe subiectul, ea îl întrebă, 
arătând spre o canoe trasă pe mal. 

- E tot a ta? 

— Nu, este a lui lan. Proprietarul care mi-a 
împrumutat casa. 

Intre timp, Sean trăsese barca în apă şi îi 
fixase vâslele. Caroline se aşeză pe bancheta 
îngustă din faţa lui şi îl privi cum vâsleşte, ad- 
mirându-i armonia mişcărilor. 

Zece minute mai târziu, sosiseră lângă mica 
şi eleganta şalupă ce se balansa uşor pe va- 
lurile râului. Râul era aici mai larg şi malurile 


mai abrupte. Sean se apucă de flancul ambar- 
cațiunii şi apropie barca. O ajută să urce la 
bord. O dată ajunsă sus, Caroline privi împrejur 
Gu curiozitate. 

— Cum se numeşte vasul tău? 

— La Jonquille. (Narcisa galbenă). 

Un nume cam prea grațios, prea feminin 
pentru un bărbat aşa de viril. Lăsă să i se vadă 
surpriza. 

— [i-am spus că am o slăbiciune pentru gal- 
ben. 

Luând-o de braţ, îi arătă domeniul său, nes- 
cutind-o de nici un termen tehnic. Caroline era 
complet nepricepută în materie, dar era impre- 
sionată de puritatea liniilor, de mahonul lustruit 
şi alămurile strălucitoare, de o curăţenie imacu- 
lată. Fascinată de cabina minusculă, admiră in- 
geniozitatea amenajărilor care nu lăsaseră ne- 
folosit nici cel mai mic spaţiu. 

— N-am navigat niciodată, suspină ea. Cât de 
pasionant trebuie să fie! 

— Da! Dar nu prea ai timp de odihnă! Pe râu 
este o joacă de copil: nu sunt maree, nici fur- 
tuni... Pe mare, însă, fiecare secundă este o 
luptă cu elementele naturii... 

Ea auzi parcă din nou chemarea nostalgică 
a pericolului. Murmură visătoare: 

— Mi-ar plăcea să încerc într-o zi... 

Sean era foarte aproape de ea, în cabina 
îngustă. Rupse, dintr-o dată, vraja: 


— Ar fi mai bine să plecăm. Aştept un telefon 
de la prietenii mei, proprietarii casei - azi sau 
mâine. 

Era un pretext, fără îndoială. Se vedea că 
suportă greu intruziunea cuiva în intimitatea sa. 
Fără să-i accepte ajutorul, ea cobori în barcă 
şi nu-şi descleştă dinţii până la celălalt mal. 

Sean mergea înaintea ei pe cărare. Cufun- 
dată în gânduri melancolice, nu observă că el 
se oprise brusc, cu toate simţurile la pândă. 
Când a ajuns în dreptul lui, o opri apucând-o 
de braţ. 

— Sst!... Priveşte într-acolo, în frunziş. E un 
grangur! 

La început, ea nu desluşi decât o mişcare 
de frunze şi o pată de culoare. Apoi reuşi să 
zărească fugitiv pasărea cu pene de foc şi um- 
bră. O secundă mai târziu, nu mai erau decât 
câteva ramuri care tremurau. 

— Devin din ce în ce mai rari. Ştiu că există 
o pereche care-şi face cuibul prin zona asta. 
Dar n-am putut descoperi unde. L-ai văzut, nu-i 
aşa”? 

- Da... 

Se întoarse spre el, intrigată de emoția din 
vocea lui. Rămase fascinată de strălucirea in- 
suportabilă din ochii lui. Ca într-o rugăciune, el 
îi cuprinse în cupa palmelor chipul tulburat. Gu- 
ra fierbinte îi atinse fruntea, pleoapele neliniştite 
şi puse stăpânire pe buzele ei moi. Caroline se 


Land eero 


lipi de el într-un elan irezistibil, topindu-se sub 
mângâierea mâinilor lacome şi nemaiputând re- 
zista dorinţei. 

Fulgerată de uimitoarea forță a acestui sărut, 
nu-şi dădu seama că se rostogoliseră, strâns 
înlănţuiţi, în iarbă. Deasupra lor, rămurişul foş- 
nitor trăsese o mantie de un verde splendid, 
străbătută pe alocuri de razele soarelui. Trun- 
chiurile netede urcau spre cer ca stâlpii unei 
catedrale. 

Imbrăţişarea lui Sean deveni mai pasionată. 
Ca ieşit din minţi, îi desfăcu hainele subţiri, dez- 
velindu-i pielea mătăsoasă. Caroline se abando- 
nă fericirii de a se dărui cu totul. In acelaşi 
timp, corpul i se cabra, ca de o teamă miste- 
rioasă şi imemorială. 

— Oh, Sean, suspină ea, cât de mult te do- 
resc! Şi, în acelaşi timp, ce frică îmi e... Este 
prima oară... 

Uitase complet de existența Gabriellei. Nu 
mai erau decât el şi ea în această comuniune 
înflăcărată. De aceea, nu înţelese imediat de ce 
el se îndepărtă brusc de ea, ca cineva care se 
retrage de pe marginea prăpastiei, cu ochii în- 
tunecaţi, ca două pietre reci care-i apăsau su- 
fletul. 

— Uitasem, murmură el. Dumnezeule din cer! 
Uitasem... 

— Uitaseşi ce? bâlbâi ea. 

Ea se ridică, într-o tresărire disperată. 


— Trebuie să-mi spui! 

Evitându-i ochii imploratori, Sean îi răspunse 
sumbru: 

— Am uitat că nimic nu e posibil între noi, 
atâta timp cât nu voi şti cine eşti. 
= Nu se putea aştepta să audă altceva. Şi to- 
tuşi, cuvintele o izbiseră ca o lovitură de pum- 
nal care-i sfâşia pieptul. Izbucni în hohote: 

— Ce se va întâmpla cu noi? Oh, ce se va 
întâmpla cu noi? Nu poţi să mă laşi aşa, 
Sean! Mă simt groaznic. De ce te joci cu mi- 
ne? Mă atragi ca să mă poţi respinge cu mai 
multă duritate... E mai mult decât pot să su- 
port! | 

— Vino, articulă el cu o voce mată. Să intrăm! 

— Mă urâăşti? 

El o apucă de umeri. 

— Nu înţelegi că nu reuşesc să mă împac cu 
mine însumi? Sunt distrus. Doresc din tot su- 
fletul să cred că eşti Caroline aşa de pură, aşa 
de frumoasă cum o simte inima mea. Dar min- 
tea îşi reaminteşte cât de vicleană, cât de lip- 
sită de scrupule poate fi Gabrielle, şi mă simt 
paralizat. Nu vreau să mă las înşelat de tine. 

Degetele lui o strângeau puternic de umăr. 
O scutura atât de tare, încât îi clănţăneau dinţii. 

— Mă doare... 

El îi dădu drumul, recăpătându-şi cu încetul 
stăpânirea de sine. 

— lartă-mă, spuse el cu acea cută amară în 


colţul gurii, pe care i-o mai văzuse. Nu mai ştiu 
ce fac... Mai bine să intrăm. 

Fără s-o mai aştepte, se îndreptă spre casă. 
Ea îl urmă, cu picioarele tremurând şi cu lacrimi 
în ochi. Urcă scările ca un automat şi se închi- 
se în cameră. „Trebuie să fug din locul ăsta, îi 
spunea obsedant o voce interioară. Trebuie să 
fug de Sean Reilly. Il iubesc prea mult pentru 
a mai rămâne singură aici, cu el...” 


Uraganul se dezlănţui în timpul nopţii, trezind- 
o brutal pe Caroline din somn. Draperiile de la 
fereastră făceau zgomot, bătute de vânt. Infri- 


gurată, se ridică să le închidă. Primii zori înce- 
peau să împrâştie tenebrele luminând şiroaiele 
strălucitoare ale ploii. Işi înfundă capul în aşter- 
nut, simțindu-se, în mod nelămurit, ameninţată 
de furia elementelor dezlănţuite. 
Tocmai se lumina, când se trezi din nou; o 
zi plumburie şi mohorâtă, care se potrivea cu 
mugetul furtunii şi cu răpăitul ploii în ferestre. 
Aruncând o privire pe noptieră, văzu că ceasul 
electric se oprise. Curentul era întrerupt. Nici nu 
era de mirare, pe o asemenea furtună... 
inchise ochii şi încercă să mai doarmă... 
Dintr-o dată, tresări... Nu se înşelase, auzise 
un lătrat... Baron! In sfârşit, nu era treaba ei, 
ci a stăpânului! Se cuibări liniştită în aşternut, 
închizând ochii. Sean era ultima persoană pe 


care ar fi vrut s-o vadă. Încă de ieri se străduia 
să găsească un mijloc de a evada şi, prin ur- 
mare, încerca să uite până şi de existenţa lui. 
Afară, lătrăturile se înteţeau, mai apropiate, 
ca şi cum Baron s-ar fi aflat acum sub fereastra 
ei. Îşi dădu seama că de fapt, din cauza 
câinelui se trezise. Cât timp trecuse oare de 
atunci? ÎI auzi scoțând un urlet sfâşietor, ca şi 
cum era la capătul puterilor. Sări din pat şi fugi 
la uşă, cu inima strânsă de o spaimă ciudată. 
Un instinct tainic îi spuse că nu era nimeni 
în casă. Bubuitul furtunii îi făcea şi mai apăsător 
sentimentul de singurătate... De partea cealaltă 
a palierului, uşa de la camera lui Sean era în- 
tredeschisă. Se îndreptă într-acolo, ştiind dinai- 
nte că o va găsi goală. Patul era nedesfăcut. 
Se îmbrăcă în viteză, cobori scările în fugă 
şi deschise uşa de la intrare. Se clătină sub 
rafala de vânt care pătrunse în hol. N-a fost 
nevoie să mai strige. Baron sărise deja înăuntru. 
Caroline trebui să se opintească din toate 
puterile ca să închidă uşa la loc. Câinele scânci 
uşor; cu blana udă şi răvăşită, avea un aer 
neobişnuit. Oare ce încerca s-o facă să înțelea- 
gă? O împingea insistent cu botul. 
— Ce se întâmplă, Baron? Unde este Sean? 
În loc de răspuns, el se îndreptă spre bucă- 
tărie, încredinţându-se că-l urmează şi lăsând 
urme umede pe dalele de gresie. Se opri în 
faţa uşii ce dădea pe terasă şi, aşezându-se 


pe labele dinapoi, scoase un urlet prelung, fă- 
când-o să simtă un fior de frig. 

— Sean este afară, Baron? Ce i s-a întâmplat? 

Câinele scânci. Dacă ar fi putut să vorbea- 
scă! Caroline luă din cuier pelerina lui Sean şi 
îi ridică gluga peste cap. Deschise uşa. 

— Hai, Baron, îl îndemnă ea. Arată-mi drumul. 

Baron se avântă pe terasă, în direcţia râului. 
Caroline ezită o clipă, sufocată de violenţa ura- 
ganului ce îndoia copacii, cu zgomote sinistre. 
larba era acoperită de frunze şi ramuri rupte. 
Câinele o încurajă cu un lătrat scurt. Cu capul 
plecat şi pe jumătate orbită de ploaie, îl urmă. 

Baron nu se îndreptase spre cărarea pe care 
o cunoştea Caroline. Tăind pieziş peluza, se în- 
dreptă spre josul râului: spre La Jonquille, îşi 
spuse Caroline îngrozită... Se împleticea prin 
iarba udă şi apa îi intra pe piele, dar mintea îi 
rămânea limpede la un singur gând: i se întâm- 
plase ceva rău lui Sean! 

După puţin timp, zări catargul şalupei osci- 
lând periculos. Ţinându-se de arbuştii care-i 
biciuiau puternic obrajii, cobori malul alunecos. 
Primul lucru pe care-l remarcă, fu mica barcă 
galbenă, dansând lângă corpul şalupei... Deci 
Sean era acolo, rănit şi poate chiar muribund! 
privea cu disperare râul umflat, apele gălbui ca- 
re cărau rămăşiţele smulse din maluri... Nu va 
reuşi niciodată să ajungă înot până la şalupă! 

Atunci îşi aminti de canoe. Fusese trasă des- 


tul de departe de țărm, ca să nu fie luată de 
ape. Era singura ei şansă! Se întoarse spre 
Baron, care scoase un schelălăit neliniştit şi a- 
poi o urmă îndeaproape: părea că înţelesese că 
vrea să-l ajute pe Sean. 

Cu sufletul la gură, ajunse în sfârşit la micul 
debarcader. Slavă Domnului, canoea era acolo, 
neatinsă! 

— Rămâi aici, Baron, ordonă ea punând pe 
apă fragila ambarcaţiune. 

De nenumărate ori crezu că se va răsturna! 
Condusă de instinctul de supravieţuire, nu în- 
cercă nici măcar să vâslească, atentă doar să- 
şi menţină echilibrul în curentul rapid. In sfârşit, 
ajunse lângă La Jonquille. Legă canoea lângă 
bărcuţă şi se urcă la bord. 

|| zări imediat pe Sean. Era căzut în cabină, 
într-o baltă de apă şi sânge. Se lăsă în genunchi 
Şi îi examină cu spaimă chipul palid ca de moarte, 
cu ochii închişi. Avea o lovitură la frunte, din ca- 
re-i curgea sânge. Grăbită, îi căută pulsul şi ră- 
suflă uşurată când îi simţi zvâcnirea slabă. Pipăi- 
ndu-i braţele şi picioarele, se asigură că n-are 
fracturi, gândind în acelaşi timp cu febrilitate. 

Telefonul nu funcţiona şi nici nu ştia unde 
ține Sean siguranţele: i-ar fi luat prea mult timp 
să le caute. Rămânea posibilitatea să meargă 
să ceară ajutor cu maşina. Dar ar fi trebuit să 
parcurgă mai mult de douăzeci de kilometri cu 
un vehicul pe care nu-l cunoştea, puternic şi 


sensibil, foarte greu de stăpânit, fără a mai men- 
ționa şi şoseaua alunecoasă, acum poate între- 
ruptă de surpări sau blocată de arbori căzuţi... 

Timpul presa. Sean suferise o comoţie puter- 
nică. Mâinile şi obrajii îi erau înghețaţi. In cabină 
nu erau nici haine uscate, nici pături. Singura 
soluţie era să-l ducă înapoi în casă. Lacrimi de 
neputinţă i se amestecară pe obraji cu picăturile 
de ploaie... N-ar fi reuşit niciodată să facă asta! 
Trebuia să aştepte ca el să-şi recapete cunoştinţa. 

Palpându-i din nou încheietura, i se păru că 
pulsul devenise mai slab. O hotărâre imediată 
îi înăspri trăsăturile. Nu se va putea spune că 
ea, Caroline Travers, a renunţat înainte să în- 
cerce totul. 

Ridicând din umeri, îl trase pe punte. Slavă 
Domnului, şalupa nu avea balustradă! Va încerca 
să-l coboare în barcă. Mult mai târziu, amintindu-și 
această scenă, se întreba prin ce miracol nu se 
prăbuşiseră amândoi în valuri. Corpul inert al lui 
Sean atârna teribil de greu în braţele ei slabe şi 
balansul şalupei, conjugat cu cel al bărcuţei, 
făcuseră de multe ori să-şi piardă echilibrul. 

În sfârşit, reuşi să-l întindă pe fundul ambar- 
caţiei şi să desfacă legătura. Nici nu se punea 
problema să încerce să vâslească împotriva cu- 
rentului. Nu putea decât să încerce să ajungă 
pe drumul cel mai scurt la celălalt mal. Şi, dacă 
aveau norocul să nu se izbească de vreo stân- 
că, îl putea scoate la uscat. 


Cu palmele albite de încleştare, trăgea cu 
disperare de vâsle. Descurajată, simțea cum 
puterile o părăsesc... lar malul părea că nu se 
va apropia niciodată. Atunci, auzi un lătrat. 
Baron era pe mal, ca şi cum ar fi ghicit ce voia 
să facă. Instinctul de animal credincios îl adu- 
sese în apropierea stăpânului său. Incurajată, 
îşi dublă eforturile... 

Fundul bărcii hârjâi malul. Sărind pe pământ, 
îl târî pe Sean cât putu mai sus, pe malul 
alunecos şi se prăbuşi alături de el, istovită. Un 
bot rece o atinse pe faţă: era Baron, care-i mul- 
țumea în felul lui şi care se repezi apoi la Sean, 
lingându-i mâinile şi faţa şi scoțând schelălăituri 
neputincioase. 

Caroline se odihni câteva minute şi apoi se 
ridică, hotărâtă să nu ia în seamă cât de tare 
o dureau braţele. Incepu să-l târască pe Sean 
spre casă. Pentru a-şi mai atenua starea de 
oboseală, îşi impuse să numere: un pas, doi 
paşi, trei paşi... o tufă de margarete, altă tufă... 
un metru, doi metri, patru metri... zece metri 
câştigaţi. 

In sfârşit, peluza luă locul ierburilor înalte. Se 
apropiau. | se păru că i-a trebuit o eternitate 
pentru a parcurge ultimii metri. Apoi se poticni 
de dalele terasei. Calvarul era aproape sfârşit. 


simţi că nu mai este în stare nici să se mişte. 
Nici unul dintre concursurile la care participase 


nu fusese atât de epuizant... Baron. era întins 
pe dalele de gresie, cu botul pe labe. 

— Mulţumesc, Baron... N-aş fi reuşit fără tine. 

Câinele îşi agită coada cu un scâncet. 
Caroline se chinuia să-şi revină... Incă nu ter- 
minase. Dându-şi jos impermeabilul ud şi încăl- 
țările scâlciate, se îndreptă spre scară. Luă din 
cameră pături, două perne şi, după © scurtă 
ezitare, o pereche de ciorapi călduroşi. Intrând 
apoi în baie, luă două prosoape şi coborî. Puse 
păturile şi pernele pe canapeaua din salon şi 
reveni în bucătărie. 
= Sean zăcea tot în locul în care îl lăsase. 
Incercând să-şi amintească de cursurile de 
prim-ajutor, îi ridică o pleoapă. El avu o tresă- 
rire şi mişcă uşor capul, murmurând câteva cu- 
vinte de neînțeles, apoi căzu din nou în starea 
de inconştienţă. 

Lacrimi. de îngrijorare apărură în ochii Caro- 
linei. Mai găsi suficientă forță să-l tragă până-n 
salon şi să-l ridice pe canapea. Cu degetele 
înțepenite, îi trase de pe el veşmintele ude, îl 
înveli în pături şi aprinse focul, înainte să pună 
ceainicul pe foc. 

O jumătate de oră mai târziu, o căldură plă- 
cută se instalase în salon. Baron mârâia uşor, 
întins în faţa căminului şi blana-i aburindă răs- 
pândea un miros puternic de câine ud. Caroline 
nici nu se sinchisi. Câinele merita din plin să 
se încălzească! li spălase lui Sean, cu apă caldă, 


fruntea, mâinile şi picioarele, şi acum i le simţea 
mai puţin îngheţate. El deschisese de vreo câteva 
ori ochii, clipind dureros din pleoape din cauza 
luminii. Avea nevoie de linişte şi de odihnă. 

Ea n-avusese încă vreme să-şi schimbe haine- 
le ude şi acum dârdâia. Asigurându-se că Sean 
era aşezat confortabil, închise grătarul căminului, 
pentru a preveni orice risc de incendiu şi urcă. 

Un duş fierbinte îi mai risipi într-o oarecare 
măsură oboseala profundă şi îi destinse muşchii 
dureroşi. Infăşurându-se într-un prosop moale 
de baie, intră în camera lui Sean, în căutarea 
a ceva de îmbrăcat. Nu putea să-şi pună că- 
maşa de noapte la ora aceea! 

De altfel, nu îi propusese el în prima zi să 
îmbrace una dintre cămăşile sale? 

Se simţi profund tulburată când deșchise uşa 
dulapului, câ şi cum un fel de intimitate se sta- 
bilea între ei. Recunoscu cea mai mare parte 
din veşminte, atârnate pe umeraşe... Alegerea 
ei se opri asupra unui halat bordo din caşmir, 
cu ornamente din şnur. li era prea mare, desi- 
gur, dar îi ţinea cald până să i se usuce hai- 
nele. Suflecându-i mânecile, Caroline îşi înfăşu- 
ră de două ori cordonul în jurul taliei şi se 
contemplă cu o strâmbătură comică în oglindă. 
Nu putu să se împiedice să constate, cu satis- 
facţie, că pliurile ample îi puneau în evidenţă 
supleţea siluetei, iar culoarea caldă îi conferea 
o luminozitate perlată tenului. 


Când deschise uşa salonului, o voce şovăi- 
toare întrebă: 

— Cine-i acolo? 

Se îndreptă repede spre canapea şi îngenun- 
che în faţa lui Sean, cu.o uşurare în suflet. 
“Ochii lui mari priveau năuciţi împrejur. 

— Ce caut aici? 

— Ai avut un accident pe şalupă, îți aminteşti 
de, asta? 

— Pe şalupă? Dar... 

Caroline îi luă mâna şi şi-o apăsă uşor pe 
obraz, cu ochii inundaţi de lacrimi. 

— Sst... Nu te agita. Iti este mai bine acum 
şi asta e cel mai important. 

Râzând şi plângând în acelaşi timp, îşi as- 
cunse faţa în cuvertură, lângă umărul lui. Sean 
îşi eliberă mâna şi o mângâie timid pe ceafă. 

— Părul îţi este ud, se miră el. 

— Ei bine, afară cam plouă, printre altele... 

— Nu... nu înţeleg. 

Mâna îi căzu la loc pe cuvertură, respiraţia 
îi deveni mai profundă, mai regulată... Dormea. 
Un somn firesc, de data asta. Caroline se a- 
propie de cămin pentru a-şi usca buclele, amin- 
tindu-şi de ziua când el o ajutase să facă ace- 
laşi lucru. Trecuseră parcă secole de atunci, i 
se părea. 

Orele treceau cu încetineală. Afară, furtuna 
continua să facă prăpăd, suflând rafale de ploa- 
ie în geamul ferestrelor, dar în salon era cald 


şi bine. Caroline făcu o expediţie în pivniţă, 
pentru a reînnoi provizia de lemne, îşi prepară 
ceva rece de mâncare, în bucătărie, apoi se 
întoarse şi se instală în faţa focului, cu o carte. 
De vreo două ori, Sean se mai ridică de pe 
pernă, pentru a readormi aproape imediat. In- 
călzită de căldură, îşi simțea şi ea pleoapele 
grele. Curând, ochii i se închiseră de- a binelea 
şi cartea îi căzu din mână, fără s-o trezească. 


Cineva o striga pe nume: 

— Caroline, Caroline. 

Deschise ochii. Sean se ridicase într-un cot, 
cu umerii goi ieşindu-i din cuvertură. El era cel 
care o strigase... Se simţi anchilozată din cauza 
poziţiei incomode. Intinzându-se cu convingere, 
îl privi cu neîncredere: 

— M-ai strigat Caroline? 

— Dacă n-ai vrut să răspunzi, când te-am 
chemat Gabrielle... 

Ochii cer.uşii rămâneau de nepătruns. Ea se 
ridică şi aşeză un butuc în cămin, privind jer- 
bele de scântei, ca şi cum n-ar mai fi văzut 
până atunci ceva mai fascinant. 


În spatele său, vocea reluă: 

— Vino aici, Caroline. 

Ea se întoarse, strângându-şi pudic cordonul 
halatului. 

— Ce mai doreşti de la mine? 

El lovi uşor cu mâna pătura, alături de el. 

— Aşază-te. 

— Arăţi mult mai bine, spuse ea, supunându-se 
cu circumspecţie. Ce mai pot face pentru tine? 

— Pentru a rămâne într-un domeniu strict 
practic: să-mi dai nişte haine! Văd că tu ţi-ai 
pus halatul meu. 

— Toate hainele ţi s-au udat. 

El îi săltă cu un deget bărbia. 

— Îţi vine mai bine decât mie! Uită-te în du- 
lapul din baie. Trebuie să fie acolo altul mai 
vechi, albastru, al lui lan. Sunt sigur că n-ar 
avea nimic împotrivă să i-l port. Aştept cu ne- 
răbdare să te întorci şi să-mi povesteşti ultimele 
evenimente, în special de: ce am impresia că 
mi-a căzut un meteorit în cap. 

— Linişteşte-te. Ai un cap mai mult decât ta- 
re. Aşa că n-ai păţit nimic. Mă întorc imediat. 

Găsi fără dificultate halatul. În timp ce el se 
ridică din pat, se apucă să aţâţe preocupată 
focul, deşi nu era nevoie. 

— Poţi să te întorci. Acum arăt perfect decent. 

Clătinându-se, se ținea de canapea, foarte 
palid şi cu ochii încercănaţi. 

— Te simţi bine? îl întrebă ea nelinişitită. 


— La fel de neajutorat ca un nou-născut. Vi- 
no, te rog! 

Îi simţi cât este de greu, când îl ajută să se 
întindă din nou. 

— Vino mai aproape de mine şi povesteşte-mi tot. 

Îi reţinuse o mână între ale sale. Coborându-şi 
privirea, ea privi degetele lui înmănuncheate şi 
inima i se umplu de o bucurie inefabilă. Dorea 
să-şi petreacă tot restul vieţii stând aşa, alături 
de el. Era bărbatul pe care-l aşteptase toată 
viața, cel pe care îl căutase fără succes în 
Richard... 

Cu moderație, minimalizându-şi în mod con- 
ştient rolul, îi povesti cum fusese trezită de 
lătrăturile lui Baron, cum îl urmase până la râu 
şi cum, în cele din urmă, reuşise să-l aducă 
până în casă. 

— Poate că ar fi trebuit să te duc la un doc- 
tor, dar nu m-am simţit în stare să-ţi conduc 
maşina, prin pădure, pe o astfel de furtună, în- 
cheie ea necăjită. 

— Vrei să spui că m-ai transportat singură din 
şalupă în barcă şi apoi, de la râu până aici? 
= Ea nu-i mai văzuse expresia asta până a- 
tunci. 

— Oh, m-a ajutat şi Baron, în felul lui. Fără 
el, n-aş fi ajuns niciodată. 

Se tulbură sub privirea lui. 

— Nu aveam de ales, Sean. Nu erau nici pă- 
turi, nici haine uscate la bord. Şi nici telefon 


aici, pentru a cere ajutor, mai adăugă ea, nu 
fără viclenie. 

— Şi iată mingea în terenul meu. De ce n-ai 
profitat pur şi simplu ca să evadezi? Era ocazia 
visată! 

— N-aş fi putut... erai rănit şi... puteai să mori. 

- Era suficient să telefonezi, o dată ajunsă 
în siguranţă, pentru a mi se acorda ajutor. 

— Nu mi-a venit ideea... Şi tu ai fi procedat 
la fel în locul meu. 

— Cred că da, spuse el cu un surâs. Eşti o 
fată curajoasă, ai făcut lucruri extraordinare. Iți 
mulţumesc, Caro... 

Ochii ei albaştri se iluminară de bucurie, au- 
zindu-şi porecla afectuoasă. 

— Nu cine ştie ce curajoasă. Mai degrabă, 
normală. Totuşi, trebuie să-ţi mărturisesc că eşti 
foarte greu de cărait. 

— Eşti nemaipomenită. M-ai salvat. Vino, în- 
tinde-te lângă mine. Mă simt atât de recunos- 
cător, că aş vrea să te strâng în braţe. 

— Nu cred că... 

- N-avea nici o grijă. Nu voi atenta la virtu- 
tea ta. Hai, vino, nu te mai opune. 

Asta este cel mai îngrozitor, se gândi ea. Ea 
nu dorea să se apere, dar o făcea tocmai pen- 
tru că el i-o ceruse... Docilă, se strecură sub 
pătură. El o cuprinse uşor cu o mână, de după 
umeri, şi cu alta în jurul mijlocului. Caroline se 
destinse, cuprinsă de căldura acestei îmbrăţi- 


şări. Nu peste mult timp, el murmură cu voce 
somnoroasă: 

— Te simţi bine? 

Ea aprobă. Niciodată nu mai încercase o a- 
semenea senzăâţie de siguranţă. Somnul îi dă- 
dea târcoale, dar nu avea nici cea mai mică 
dorinţă să-l părăsească. Nu risca nimic dacă în- 
chidea puţin ochii... Când îi redeschise, întune- 
ricul cuprinsese salonul. In cămin nu mai rămă- 
sese decât o grămăjoară de jar şi se făcuse 
frig. Sean dormea profund. Fu surprinsă de li- 
niştea înconjurătoare. Nici o adiere de vânt, 
ploaia încetase. Furtuna trecuse. 

Uşor, cu infinite precauţii, se desfăcu din îm- 
brăţişarea bărbatului ce-i mai ţinea mijlocul. In 
vârful picioarelor, se îndreptă spre cămin. Trebui 
să se încline în faţa evidenţei: era imposibil să 
reaprinzi un foc, fără să faci zgomot. ŞI, cul- 
mea, foalele scârțâiau: îngrozitor. 

— Ar trebui unse, auzi din spatele ei. 

Dar flăcările începuseră deja să danseze ve- 
sel, aprinzând reflexe aurii în părul Carolinei. 

— Am încercat. să nu fac zgomot. Imi pare 
rău că te-am trezit. 

— N-are nici o importanţă. Vino înapoi în pat, 
adăugă el, cu un căscat. 

Tipul acela de frază banală, pe care o schim- 
bă între ei cei căsătoriţi. „Doamne, cât de mult 
aş vrea să-i fiu soţie”. In loc de aceste cuvinte, 
Caroline se auzi spunând cu voce slabă: 


— Aş face mai bine să mă duc în camera 
mea. 

— Nu mă poţi abandona, după ce m-ai răpit 
stihiilor dezlănţuite. Mi-ar fi prea frig singur... ŞI 
apoi, îţi mai reamintesc că aproape toate aşter- 
nuturile îţi sunt aici. 

La asta nu mai avea nici un răspuns. Ca 
pentru a obţine o amânare, se interesă: 

— Şi cum te mai simţi acum? 

Căscă din nou şi îi răspunse nepăsător: 

— Nemaipomenit de bine. Capul, la fel de 
mare ca un balon. Vino să te culci. 

Ce putea fi mai minunat, decât să se supună 
unui asemenea ordin! Caroline se strecură aproa- 
pe de el. Era, fără îndoială, mai uşor să te ţi la 
distanţă într-un pat mare, decât pe o canapea. 
Ca şi cum n-ar fi făcut decât asta toată viaţa, el 
îşi închise braţele în jurul ei, cu un mormăit înce- 
tişor de plăcere, care i se păru mai tulburător de- 
cât o adevărată declaraţie de dragoste. 

Stătea complet nemişcată, cu ochii larg des- 
chişi. Flăcările îşi aruncau umbrele fantastice pe 
plafon. Căldura lor mângâietoare se transformă 
uneori în incendii violente... Ca cel care i se 
cuibărea acum ei în vine, la atingerea acestui 
trup bărbătesc. 

Ca şi cum ar fi vrut să-i confirme aceste te- 
meri, Sean îi mângâia încet gâtul, strecurându-şi 
mâna în deschizătura halatului. Caroline rămase 
fără suflare, cu viaţa parcă suspendată de de- 


getele acelea uşoare, obsedante, care trezeau 
în ea, încet-încet, dorinţa chinuitoare a unei 
împliniri mai intense. 

Trebuia să fugă... să urce în camera ei. Făcu 
un gest de retragere şi prin aceasta, halatul i se 
deschise complet, lăsând privirilor lui Sean pieptul 
gol, aureolat de lumina focului din cămin. 

Citi în ochii lui o irezistibilă dorinţă şi se a- 
bandonă destinului ei... 

Mult, foarte mult după aceea, stătea să as- 
culte în ea refluxul valului imens ce o ridicase 
atât de sus. Niciodată, nici în visele cele mai 
nebune, nu şi-a imaginat această unire atât de to- 
tală, această explozie de bucurie aproape sfântă. 
Era atât de fericită că-şi refuzase categoric alte 
îmbrăţişări facile, că îi păstrase lui Sean darul ne- 
vinovăţiei sale, binecuvântat de dragoste. 

Capul bărbatului i se odihnea pe umăr.ili 
mângâie fruntea cu tandrete şi o descoperi fier- 
binte şi umedă. Alarmată dintr-o dată, murmură: 

— Te simţi bine? 

Râsul lui ciudat îi dădu fiori. 

— N-aş mai fi putut rezista multă vreme far- 


mecelor tale adorabile. Te doresc de atâta timp... 

— Sean! 

El îi apăsă buzele pe gât, un sărut fără 
pasiune, îşi zise ea, şi se retrase. Ghemuită 
lângă el, îl privi cum adoarme. De ce o gheară 
îngheţată îi strângea inima? Un sentiment inex- 
plicabil de singurătate o cuprinse. 

De ce? „Fiindcă nu m-a chemat nici măcar 
o dată cu numele meu, de când m-am dăruit 
lui”. Răspunsul Í se relevă brusc. Nici Caro- 
line... nici Caro... nici măcar Gabrielle. Nimic. 
Ce putea să creadă? Că fusese pentru el doar 
o femeie pe care o dorise şi, în consecinţă, ce 
importanță mai avea identitatea sa? Refuză 
înspăimântată această explicaţie. 

Sean se arătase delicat şi prevenitor. El nu 
putea să se fi servit de ea ca de un obiect de 
plăcere. De asta era sigură, în ciuda lipsei sale 
de experienţă... O dorise pe Caroline, cea ca- 
re-l salvase şi căreia îi admirase curajul. Voise 
să-şi manifeste în felul acesta recunoştinţa? 

Dar, nici unul dintre argumente nu putu să-i 
ascundă sfâşietoarea realitate: în momentul ce- 
lui mai intim abandon, el nu-i pronunţase nici- 
odată numele. El o posedase, dar ea, ea fuse- 
se amăâăgită de o iluzie. 

Tocmai aţipise, când o voce scrâşnită o 
scoase brusc din coşmar. Se făcea că îl ridica 
pe Sean până în vârful unui munte abrupt şi 
constata cu groază că el n-avea faţă. N-avea 


identitate. Sean, cel pe care-l ţinuse în braţe, 
nu exista... 

Vocea nu aparţinea visului său. Şi repeta cu 
răutate: 

— Ce i-ai făcut? 

O mână nemiloasă îi tortura umărul. Deschi- 
zând ochii, văzu aplecată deasupra ei o față 
schimonosită de ură. 

— Martin. Ce i-ai făcut lui Martin, Gabrielle?. 

Caroline fu îngrozită. Bărbatul pe care îl 
smulsese râului, se transformase într-un mon- 
stru. Coşmarul continua. Şi nu avea nici o spe- 
ranţă să se trezească. 

— Eu nu sunt Gabrielle... 

— Bineînţeles că eşti. Cine altcineva ai putea 
fi? 

Privirea îi alunecă pe corpurile lor goale şi 
ura i se transformase în orare. 

— Ce am făcut, Doamne, ce am făcut? 

Infăşurându-se în halatul albastru, se repezi 
împleticindu-se, afară din salon. Caroline îi auzi 
paşii pe scară. O uşă trântindu-se. Apoi se făcu 
linişte. Căzu pe pernă şi lăsă lacrimile să-i curgă 
în voie. 


Caroline se trezi tremurând de frig. Strân- 
gându-şi halatul pe ea, văzu raze de soare 
jucând pe parchet. Perna era încă udă. Plângea 
cam mult în ultima vreme! Şi, de data aceasta, 
lacrimile nu-i procuraseră nici o uşurare. Nu pu- 
tea să scape de imaginea obsedantă a lui 
Sean, convulsionat de ură. 

Işi stăpâni un suspin. La ce bun să plângă? 
Nu putea să-şi păstreze nici o iluzie. lubea un 
bărbat care refuza să vadă cine era ea şi care 
era incapabil să răspundă dragostei ce i-o pur- 
ta. li dăruise câteva clipe de dragoste înălţătoa- 
re, dar trebuia să plătească acum o suferință 
tot atât de sfâşietoare pe cât fusese fericirea 
de totală. Trebuia să plece din casa asta şi să 
nu se mai întoarcă niciodată. Poate că, într-o 
Zi, va reuşi să uite? inchise ochii şi, amintindu- 
şi beţia delicioasă în care se scufundase cu 
trup şi suflet, ştiu că uitarea era imposibilă. 


Fără a mai arunca nici o privire înapoi, spre 
canapea, urcă în cameră şi îşi puse costumul 
albastru al Gabriellei. Va pleca aşa cum a venit, 
lăsând aici hainele pe care i le cumpărase 
Sean. 

Cu sandalele în mână, intră în baie şi se 
spălă pe ochi cu apă rece, dându-şi silința să 
nu facă zgomot. leşind, văzu că uşa de la ca- 
mera lui Sean era închisă. O auzise trântindu- 
se aseară. El era acolo. 

„Puțin mă interesează unde este! Singurul lu- 
cru care contează este să ies de aici”. 

„Nu pot să-l părăsesc dacă este bolnav...” 

„De ce îmi fac griji? Doar mă urăște!” 

Incetişor, apăsă clanţa şi strecură o privire 
prin uşa întredeschisă; inima îi bătea cu putere, 
crezând că el se va trezi la cel mai mic zgo- 
mot. Era aşezat pe burtă, de-a curmezişul pa- 
tului şi spatele i se ridica regulat, în ritmul 
respirației. 

Caroline trebui să-şi reprime un elan drâgăs- 
tos ce o îndemna să se ducă să-l învelească. 
| se va face frig, cu siguranţă. Dar riscul era 
prea mare. Strângând din pumni, privi în jur. 

In dreapta uşii, zări un birou din lemn de tec, 
cu linii pure şi sobre, pe care era aşezat un 
superb vas chinezesc. Şi acolo, lângă vas, do- 
uă obiecte îi atraseră atenţia: un portchei de 
maşină şi un portofel. 

Maşina! Era singurul mijloc cu care putea să 


enoia aa O O 20000 aievea ace serie „otita ERR 
s0ntei 000 0o EOE ERER EA 
A a m EEEE EORR 
OROORO EEEE EEO pe poedepo po pe) 
ORE 
CEE 


evadeze... Pe pat, Sean se agită şi scoase un 
murmur neclar. Caroline simți cum ‘ĵi îngheaţă 
sângele în vine. Dar el dormea înainte, fără să 
fie conştient de prezenţa ei. Stătu să se gân- 
dească. Ar putea să ia maşina şi să ajungă în 
localitatea cea mai apropiată, unde o va aban- 
dona într-un parcaj, lăsându-i cheile în interior. 
De acolo, va lua trenul sau autobuzul, până la 
Halifax. 

Dar pentru asta avea nevoie de bani! Cât de 
mult detesta ce era obligată să facă... 

Luă cheile şi portofelul şi, în vârful picioare- 
lor, părăsi încăperea. Tocmai începea să coboa- 
re scara, când auzi un zgomot de motor. A- 
proape imediat auzi portiere trântite. Apoi nişte 
voci, una de femeie, alta de bărbat şi lătrăturile 
bucuroase ale lui Baron. 

O bătaie uşoară în uşa de la intrare şi după 
aceea cheia se răsuci în broască şi bărbatul 
intră. Apoi, reţinu o clipă uşa să intre şi femeia 
care pătrunse cu dezinvoltură în salon, ca şi 

cum locul îi era foarte cunoscut. 

— Mă întreb unde ar putea fi Sean? 

Vocea necunoscutei era gravă şi plăcută. Se 
opri, zărind-o pe Caroline. 

— Cine eşti dumneata? 

— Eu... O prietenă a lui Sean. Dar dumnea- 
voastră? 

— Desigur că ţi-a vorbit despre noi... Este 
casa noastră. 


Caroline îşi revenise în fire. 

— Da... Dar nu mi-a spus numele dumnea- 
voastră. 

— Eu sunt lan Samers şi iat-o pe soţia mea, 
Joan. 

Bărbatul era simpatic, cu faţa pătrată, părul ră- 
văşit de vânt şi o privire cordială. Soţia lui, mai 
înaltă decât el, părea mai afectată. Pieptănătura 
părului ei blond închis arăta că merge des la coa- 
for. Amândoi purtau costume sport discrete, cu 
siguranţă făcute de un croitor de clasă. 

— Sper că nu v-am deranjat venind aşa, pe 
neaşteptate, mai spuse lan. 

— Eu sunt Caroline Travers. Incântată să vă 
cunosc. Sean vă aştepta să sosiți? Nu mi-a 
spus nimic... 

— Nu ne-am fi întors înainte de două săptă- 
mâni. Dar am sunat ieri şi am fost neliniştiţi, 
fiindcă nu răspundea nimeni. Atunci am hotărât 
să ne întoarcem ca să verificăm dacă totul e 
în ordine. 

— Sean unde e? se nelinişti Joan Samers, 
cu o uşoară notă de neîncredere. 

Caroline, care-şi imaginase rapid mai multe 
versiuni asupra faptelor, optă pentru un ames- 
tec abil de adevăr şi ficţiune. 

— Este bolnav. A avut un accident pe şalupă 
şi a răcit. Acum are febră. Tocmai mă duceam 
să iau maşina şi să caut un doctor, când aţi 
sosit. 


— E sus? întrebă lan. 

— Da. Vin de acolo. Doarme. N-a avut o 
noapte prea grozavă. Poate că ar dori să fie 
lăsat să se odihnească deocamdată. 

Simţea că roşeşte. 

— Desigur. Ce-ar fi să ne facem câte o ca- 
fea? După aceea, dacă vrei, am să te conduc 
în oraş. Cred că ar fi bine să iei legătura cu 
doctorul Richards. Nu-i aşa, dragă? 

— Da. Aş vrea să-ți dau adresa şi numărul lui 
de telefon. De fapt, de ce era întrerupt telefonul? 

Din nou Caroline răspunse cu o jumătate de 
adevăr. 

— Sean voia să fie absolut liniştit... Doctorul 
Richards aţi spus? Dacă îmi permitejţi, n-o să 
mai aştept cafeaua. Pot foarte bine să ajung şi 
singură... Ah, domnule Samers, puteţi să-l ţineţi 
închis pe Baron, până voi fi plecată? N-aş vrea 
să încerce să mă urmeze. 

— Fiţi liniştită! 

— Cât de mulţumită sunt că v-aţi întors! spu- 
se cu un surâs călduros. Mi-ar fi fost frică să-l 
las singur pe Sean. Pe curând. 

— Fiţi prudentă, drumul este alunecos după 
ploaie. 

— Promit! 

O dată ajunsă pe peron, o luă la fugă până 
la maşină. Nu-i venea să creadă că e liberă... 
Dacă Sean se trezeşte?... Dacă nu va reuşi să 
pornească maşina?... 


Dar, îndată ce râsuci cheia în contact, moto- 
rul începu să toarcă ascultător şi schimbătorul 
de viteză o ascultă de la prima încercare. 
Aşteptându-se din clipă-n clipă să apară lan 
Samers, gesticulând şi strigând: „Hoţii, hoţii”, 
apăsă cu putere pe acceleraţie şi porni cu 
roțile scrâşnind. Până acum totul mergea bi- 
ne. Era o plăcere să conduci bolidul acela 
nou; singura dificultate era să respecţi limitele 
de viteză! 

Se opri pe strada principală, chiar în faţa 
postului de poliţie. Spera că Sean o să fie sen- 
sibil la această ultimă notă de umor. Luă din 
portofel o hârtie de douăzeci de dolari, pe care 
o înlocui cu un bilet: „[i-i voi trimite imediat ce 
va fi posibil. Caroline.”, şi apoi, strecură totul 
sub banchetă, împreună cu cheile. 

Printr-un noroc, autobuzul de Halifax pleca 
peste o jumătate de oră. Cumpără biletul şi se 
refugie în sala de aşteptare, unde stătu tot tim- 
pul cu nasul într-un ziar. Plecarea fu întârziată 
cu zece minute, ce i se părură ore întregi lui 
Caroline. Se aştepta. în fiecare clipă să-i vadă 
apărând, pe Sean ori pe lan, acuzatori şi însoţiţi 
de poliţişti: furtul unei maşini şi a douăzeci de 
dolari! Uzurpare de identitate! O mană cerească 
pentru ziarele locale, mai ales dacă ea, în re- 
plică, îl denunța pe Sean de răpire! 

In sfârşit, autobuzul trase la peron. Lăsând 
ziarul, Caroline aruncă o privire rapidă împrejur 


Şi se urcă la locul ei. Nu se linişti pe deplin 
decât atunci când ultimele case ale oraşului dis- 
părură la orizont. Reuşise. Se întorcea înapoi 
acasă... 

Se amuză copios,. încercând să-şi imagineze 
pe lan şi pe Joan cum o aşteaptă răbdători să 
se întoarcă şi cum Sean coboară de-odată şi 
înţelege că de fapt fugise cu maşina... şi cu 
portofelul. Oare ce le va spune? In nici un caz 
adevărul, era sigură... 

ŞI mai trebuie, de asemenea, să le explice 
prezenţa celor două perne pe canapeaua din 
salon şi lipsa oricăror bagaje ale Carolinei! 

Dar, umorul răzbunător o părăsi curând, fi- 
ind înlocuit de o tristeţe copleşitoare. Işi du- 
sese la bun sfârşit evadarea, dar ce câştiga 
cu asta? orice contact cu Sean fusese rupt. 
Nu-i cunoştea adresa şi nici el pe a ei. Poate 
nu-l va mai revedea niciodată... Niciodată: a- 
cest cuvânt răsună ca un dangăt lugubru în 
inima ei. 

Abia stăpânindu-şi lacrimile, se întoarse spre 
fereastră şi se calmă încet-încet, privind câmpia 
înverzită, cu mărăcini şi boscheţi, cu râuleţe 
mărginite de răchită. Ştia totuşi, că acest peisaj 
de o frumuseţe rustică fusese modelat, anotimp 
după anotimp, an după an, de munca dură a 
oamenilor. Şi asta îi reamintea indirect de Sean, 
fără care va trebui să înveţe să trăiască restul 
verii, apoi toamna, iarna şi primăvara... 


Dacă i-ar fi stat în putere, ar fi întors auto- 
buzul... dar pneurile late alergau impasibile pe 
asfalt şi kilometrii treceau, fiecare învârtitură de 
roată mărind distanţa ce o despărțea de bărba- 
tul iubit... De bărbatul cu păr negru şi ochi ce- 
Nuşii, care-i răpise inima. 

Dar călătoria se sfârşi, ca orice călătorie! 
Autobuzul se opri în staţia din Halifax şi 
Caroline folosi restul de la cei douăzeci de 
dolari, pentru a lua un taxi. Locuia într-un i- 
mobil vechi, din partea sudică a oraşului, în 
apropierea unui parc. Printr-un noroc, vecina, 
la care lăsa întotdeauna dublura cheii de la 
intrare, era acasă. Caroline o părăsi cât putu 
de repede, căci doamna Manders, care trăia 
singură şi era lipsită de distracţii, deborda de 
solicitudine şi curiozitate insaţiabilă, ori 
Caroline n-avea dispoziţie să-i suporte nici u- 
na, nici alta. 

Inchizând uşa apartamentului, aruncă furioasă 
sandalele Gabriellei într-un colţ, hotărâtă să nu 
le mai încalţe niciodată şi îşi lăsă sacoşa jos. 
De-abia după aceea privi în jur, ca şi cum ar 
fi fost o străină... 

Când se mutase, Caroline vopsise pereţii în 
alb, pentru a accentua impresia de spaţiu vast, 
dată de tavanele înalte. In anul precedent, 
sacrificase o sumă scandalos de mare pentru 
cumpărarea unei mici tapiserii de Ispahan, cu 
motive albastre şi aurii, constituind, împreună cu 


OOOOAOGADOAADBOADOOADEA 
000 00 0utetar 00000 0e%00a etate taas0u4%p 
E atenta O 


acuarelele agăţate pe pereţi, singurul ornament 
al holului. 

O colecţie abundentă de plante, îmbogăţită 
constant la sfârşitul fiecărei luni şi mobilierul 
gingaş de răchită, transformau antreul într-o gră- 
dină încântătoare. Pe rafturile bibliotecii, coper- 
tile multicolore ale cărților dădeau un aer de 
veselie şi singurul obiect de lux din încăpere 
era o combină muzicală, cadoul părinţilor pentru 
cea de-a douăzecea aniversare. 

„Doamna Manders n-a uitat să ude florile”, 
constată ea distrată, trecând în bucătăria colo- 
rată, în contrast cu restul apartamentului.. Gândi- 
toare, trecea dintr-o cameră în alta, întrebându- 
se de ce o încearcă o atât de mică bucurie 
reîntoarcerea acasă. 

După masă, trebui să-şi mărturisească faptul 
că Sean îi lipsea. Fără el, nu era întreagă, se 
simţea tristă şi însingurată, iar viaţa îşi pierduse 
orice sens... Incă o dată, adormi plângând. 

-~ A doua zi dimineaţă, era deja mai lucidă. Nu- 

i păsa dacă fuga ei îl întărise pe Sean în con- 
vingerea că este Gabrielle sau dacă, dimpotrivă, 
se va apuca s-o caute pe o anume Caroline 
Travers, librar în Halifax. Ştia doar că nu mai 
putea să suporte acea crudă alternanță de aş- 
teptare pasionată şi disperată. Ridică telefonul, 
stând încă în pat, şi o sună pe vânzătoarea de 
la librărie. 

— Alo, Marian?... Aici Caroline..: Foarte bine, 


mulţumesc... Da, m-am reîntors mai devreme, 
dar aş vrea să plec mâine din nou. Cum merge 
vânzarea?... Intr-adevăr? 

Conversaţia continua pe un ton impersonal. 

— Oh, apropo, Marian, spuse deodată Caro- 
line. Este posibil ca un bărbat să întrebe de 
mine. Un anume Sean Reilly. Să nu-i dai a- 
dresa mea. Te rog să-i laşi un mesaj şi 
Elisei, în sensul ăsta! Mulţumesc!... Te voi 
vedea la întoarcere, peste zece zile. La reve- 
dere. 

inchise, cu un surâs şăgalnic, fiind sigură că 
Marian murea de curiozitate. Era, de acum îna- 
inte, de negăsit, numărul de telefon nefiind tre- 
cut în carte. 

Următorul apel îl făcu la părinţi. O voce de 
fată îi răspunse: 

— Bună ziua! Cabinetul doctoriței Frances 
Travers, vă rog... 

— Alo, Jeanice? Caroline la telefon. Mama 
este acolo? 

— Cred că tocmai termină o consultaţie. Nu 
închideţi. 

Câteva minute mai târziu, auzi vocea caldă 
şi iubitoare a mamei sale: 

— Caroline, draga mea! Ce mai faci? 

Caroline se simțea iar copilul de şapte ani, 
cu genunchii juliţi, care alerga acasă pentru a 
fi mângâiat şi consolat. Dar acum îi era mai 
greu să spună totul de-a dreptul. 

— Îmi merge bine! Aş putea să vin vreo câ- 
teva zile pe la voi? 

— Sigur că da. Ştii foarte bine că suntem o- 
ricând fericiți să te avem aici. Gemenii sunt în 
excursie, iar Alison este la o prietenă... Deci 
ne simțim cam singuri... Vii astăzi? 

— Aş vrea, dacă se poate. 

— Te aşteptăm la masă. Am fugit! Toată lu- 
mea a decis să se îmbolnăvească azi! pe cu- 
rând. 

Caroline se simțea deja mult mai bine, ca- 
fetița de altădată... Se apucă să dea telefoane, 
pentru a rezolva pierderea actelor de identitate, 
a permisului de conducere şi a cărţilor de cre- 
dit. Serviabila doamnă Manders, de ale cărei 
întrebări abia putu scăpa, a fost însărcinată să-i 
mai ude florile şi-n următoarele două săptămâni. 
In sfârşit, îşi făcu valiza, cu hainele ei, nu cu 
cele ale Gabriellei. 

Era aproape ora şapte când îşi parcă maşina 
Sub pomi, în fața proprietăţii părinţilor. Mamei 
sale îi plăcuse dintotdeauna vila ultramodernă 
unde pădurea de cedri se armoniza greu cu 
cărămizile aparente, dar tatăl său privea proble- 
ma cu un fel de precauţie amuzată. Işi păstra- 
se, de altfel, un refugiu ocrotitor în mijlocul a- 
cestor unghiuri geometrice agresive şi a acestor 
panouri imense de sticlă fumurie. In biroul său 
erau stăpâne perdelele înflorate, pielea uşor pa- 
tinată a canapelei şi fotoliilor, de culoarea 


opalului şi trofeele de vânătoare, totul impregnat 
de mirosul sănătos de tabac blond. 

Caroline ştia că-l găseşte acolo, cu o halbă 
de bere brună la îndemână, considerat de el 
drept singurul aperitiv acceptabil. Aparenţa 
comună a doctorului Frederick Travers ar fi putu 
să înşele un ochi neavizat: talie medie, corpo- 
lenţă obişnuită, părând că priveşte ființele şi lu- 
crurile din jurul său cu o indulgență liniştită. Ti- 
pul exemplar de bărbat care trece neobservat 
în mulţime. Dar, îndărătul ochilor de un albastru 
senin, se ascunde o minte pătrunzătoare, cali- 
tăţile sale strălucite de practician nu mai erau 
puse în discuţie de nimeni. In felul său, era la 
fel de voluntar ca şi mama Carolinei: îi trebuia 
mult să se hotărască, dar era de neclintit când 
lua o decizie. Se înfuria greu, dar în rarele sale 
izbucniri era de temut. 

Işi primi fiica liniştit, ca şi cum de când se 
văzuseră ultima oară, trecuseră câteva ore şi 
nu câteva săptămâni. 

— Bună, draga mea. la-ţi un pahar şi vino să 
stai. Eşti în vacanţă? 

— Da. Incepusem să mă plictisesc singură. 

Ridică o sprânceană, privind-o cum îşi toarnă 
ceva de băut. 

— ŞI nici o dragoste în perspectivă? 

— Eu... Nu. In sănătatea ta! spuse ea, ridi- 
când paharul de Manhattan, un cocteil cu ver- 
mut. 


— N-am putut să înţeleg niciodată ce plăcere 
poţi găsi în amestecul ăsta, bombăni el cu bo- 
nomie. Şi ce poate fi mai devastator pentru tu- 
bul digestiv, decât el. Unde ai fost? 

— Am fost câteva zile la plajă, m-am întors 
la Halifax şi... iată-mă-s aici! Dar voi, când ple- 
caţi în vacanţă? | 

Se auzi un zgomot de tocuri pe coridor. 
Frances Travers intră şi o îmbrăţişă pe Caro- 
line, examinând-o, în acelaşi timp, cu ochi ager 
şi necruţător. 

— Ce plăcere să te văd! Dar ce ţi s-a întâm- 
plat? Nu pari prea fericită. Arăţi ca o fantomă. 

Frederick Travers n-o forţa niciodată pe Caro- 
line să-i facă mărturisiri, ştiind să aştepte mo- 
mentul potrivit. Dar Frances nu cultiva deloc 
răbdarea, şi o recunoştea şi singură. Părul său 
negru, în care începuseră să apară primele fire 
albe, era strâns în coc. Machiajul îi era, după 
o zi dură de muncă, impecabil, iar ţinuta, ca 
de obicei, de un gust desăvârşit. Hainele fru- 
moase - după cum, de asemenea, mărturisea - 
erau una din slăbiciunile ei. Cu bluza de mă- 
tase verde topaz şi cerceii de jad din urechi, 
era fascinantă prin maturitatea înfloritoare pe 
care o degaja: o femeie care-şi iubea meseria, 
soțul şi familia. 

Lăsându-se într-un fotoliu, îi surâse lui Fre- 
derick, care-i întindea un pahar cu whisky. 

— Mulţumesc, dragule. Ce zi ai avut? 


— Un infern! Dar tu? 

— Infiorătoare! Stai să-ţi povestesc... 

Nervii întinşi ai Carolinei se calmară, în timp 
ce îşi observa părinţii. Stima reciprocă ce şi-o 
purtau pentru capacitatea profesională, îi antre- 
na adesea în lungi discuţii de specialitate, ce 
plăceau şi unuia şi altuia, în ciuda temperamen- 
tului lor diferit: ea tranşantă şi dinamică, el în- 
totdeauna ponderat. După treizeci de ani de 
căsnicie, era între ei aceeaşi afecţiune profundă 
şi atracţie puternică dintotdeauna şi o mare do- 
rinţă de a se înţelege. Dacă era să rezume într- 
un cuvânt relaţiile dintre ei, Caroline ar fi spus 
că încă le mai plăcea să râdă împreună. 

Scoţându-şi pantofii şi aşezându-se într-un fo- 
toliu, Frances îi ceru fiicei: 

— Povesteşte-mi tot ce s-a întâmplat. 

Era o rugăminte şi un ordin, în acelaşi timp. 
O formulă de interogaţie, căreia Caroline-nu se 
putuse sustrage niciodată. 

— Este o poveste lungă şi ciudată, începu ea, 
ezitând. 

— Avem la dispoziţie cel puţin o jumătate de 
oră, până ca Sue să ne servească masa. 

Fidelă şi intransigentă, Sue îşi exercita de 
douăzeci de ani tirania afectuoasă şi ursuză a- 
supra familiei Travers. 

Caroline îşi începu deci povestirea despre în- 
tâlnirea cu Gabrielle, pactul pe care-l încheiase- 
ră şi despre schimbul de haine. Povesti despre 


prima întâlnire cu Sean şi despre răpirea care 
a urmat-o, despre lungile zile de recluziune pe- 
trecute. în reşedinţa familiei Samers, până la e- 
liberarea sa neaşteptată. Aminti de arsura de la 
mână şi de dramatica aventură de la râu, dar 
„trecu sub tăcere evenimentele ultimei nopţi. A- 
dăugă doar cu o voce ciudată: 

— Şi ce e mai grav e că... sunt îndrăgostită 
de el. Nu mă întrebaţi de ce. Nu e nimic de 
făcut şi sunt sigură că până-n ultimul moment 
m-a: luat drept Gabrielle. 

— Cum arată? 

Era prima dată că Frances intervenea. Ra- 
reori rămânea tăcută atât de mult timp. Caroline 
se concentră, vorbind cu voce scăzută, ca pen- 
tru ea însăşi: 

— E înalt, frumos şi trist! Are părul negru ca 
smoala, ochii cenuşii, schimbători ca cerul în 
furtună, o figură energică, inteligentă, rasată. 
Ah! De ce a trebuit să mă îndrăgostesc de el? 

— Contrariul ar fi fost de mirare, după des- 
crierea pe care i-ai făcut-o! spuse Frances. 

Gongul din sufragerie răsuna solemn. Disci- 
plinaţi, trecură la masă. Sue catadicsi să se mai 
însenineze în onoarea lui Caroline, care fusese 
întotdeauna favorita ei. După masă - salată, lan- 
guste cu orez şi fragi cu frişcă - reveniră toţi 
trei în biroul lui Frederick şi Frances o întrebă: 

— Ce ai să faci? Nu poţi să te ascunzi aici 
la nesfârşit... 


— Am să plec peste câteva zile. Dar nu am 
chef să mă întorc la Halifax imediat. 

— Crezi că o să te caute la librărie? se ne- 
linişti Frederick. 

— Nu ştiu. Mi se pare logic s-o facă. 

— Te-ai culcat cu el? 

Frances arăta o curiozitate foarte feminină. 
Caroline roşi şi dădu afirmativ din cap. 

— Atunci, el crede că eşti Caroline, declară 
mama sa. Nu ar fi putut niciodată să se culce 
cu Gabrielle, după tot ce pretinde el că a fă- 
cut. 

— Cred că te înşeli, Frances, interveni tatăl 
său, Gabrielle este frumoasă şi asta nu e de 
neglijat, dimpotrivă... 

Caroline era scuturată de un râs irezistibil. 
lată de ce voise să vină aici! 

— Eşti nemaipomenit, tată! 

— Dacă te va găsi la librărie, va şti că tu 
eşti Caroline - replică Frances. Rămâi câteva 
zile aici şi odihneşte-te... Ai, într-adevăr, o mină 
proastă, draga mea... şi apoi poţi să te întorci 
la treabă. Dacă va veni, atunci vom vedea mai 
limpede. Poate vei descoperi că nu-l mai iubeşti 
sau, dimpotrivă, că te iubeşte şi el... 

— Eşti o romantică incurabilă, Frances, mur- 
mură soțul ei. 

— Şi nu-ţi place? 

— Ba da. De ce m-am căsătorit cu tine? 

li adresă acel surâs drăgăstos, ce-l avea 


numai pentru ea. Caroline învârti cafeaua şi suspi- 
nă. Ar fi vrut să cunoască împreună cu Sean 
aceeaşi fericire profundă, aceeaşi intimitate, a 
fiecărei clipe. Să împartă totul: dorinţa şi liniş- 
tea, râsul şi emoția, bucuria şi necazul... 

In seara aceea, în vechea ei cameră de fe- 
tită, unde păpuşile mai erau încă aliniate pe 
pat, adormi liniştită, reconfortată de optimismul 
debordant al mamei sale. 


10 


Dacă, sub acoperişul familiei, Caroline crezu- 
se că-şi va regăsi echilibrul şi va scăpa de sin- 
gurătatea care o chinuia, acum trebuia să se 
încline în faţa evidenţei: Sean îi lipsea din ce 
în ce mai mult, pe măsură ce timpul trecea. 
Acele câteva săptămâni petrecute în .casa de 
pe malul râului îşi lăsaseră amprentele nevăzu- 
te, iar trupul ei, trezit la dorinţe necunoscute, 
tânjea în fiecare noapte tot mai disperat. 

Paloarea şi ochii ei încercănaţi nu scăpară 
părinţilor, care se fereau să-i mărească amară- 
ciunea dându-i sfaturi. Grija lor afectuoasă nu 
se manifesta decât printr-o mulţime de mici a- 
tenţii, lucru pentru care le era infinit recunoscă- 
toare. 

Astfel, ca s-o mai distreze, mama ei îi aduse 
în seara asta catalogul unui magazin de modă. 
Caroline îl răsfoia distrată, în timp ce Frances 
se trântise într-un. fotoliu, văicărindu-se: 


— Ah, sărmanele mele picioare! 

Fiica examina cu ochi critic sandalele ele- 
gante abandonate pe jos. 

— Nici nu-i de mirare, cu asemenea tocuri! 
Medicul tău preferat nu ţi-a spus că e periculos 

să stai o zi întreagă cocoţată pe picioroange? 

— Ah, tinerii din ziua de azi! se prefăcu in- 
dignată Frances. Nu mai au nici un respect! 

Întorcând nepăsătoare paginile, Caroline se 
gândi că ar prefera să renunțe la orice pretenţie 
de eleganţă, dacă ar trebui să recurgă la aseme- 
nea instrumente de tortură... Deodată, tresări, cu 
ochii lipiţi de o reclamă. Nu din cauza fotografiei, 
care prezenta un compleu foarte sofisticat, ci din 
cauza rândurilor ce o însoțeau: „de vânzare, nu- 
mai în magazinul nostru”; urma o adresă: strada 
Sainte-Catherine, Montreal. Işi aminti că bluza 
Gabriellei avea aceeaşi marcă pe etichetă! 

Maică-sa o privi insistent, intrigată de starea 
ei de imobilitate. 

— La ce te uiţi, dragă? întrebă ea, aplecându- 
se peste umărul ei. Da, compleul ăsta e destul 
de drăguţ, dar mie nu-mi place croiala taiorului. 
Dar de ce eşti aşa de palidă? 

Caroline îi explică în câteva cuvinte şi adăugă: 

— Este primul fir peste care am dat până a- 
cum. Simt o dorinţă nebună să iau primul avion 
spre Montreal! 

— De ce n-am merge împreună? exclamă 
Frances cu convingere. Săptămâna asta am, în 


sfârşit, un week-end liber şi cred că e o ocazie 
grozavă ca să fac cumpărături! Desigur, dacă 
nu cumva doreşti să te duci singură. 

Pentru prima oară, de când evadase de la 
reşedinţa familiei Samers, Caroline simţi cum îi 
revine pofta de viaţă. Avea, în sfârşit, o spe- 
ranță, un scop... _ 

— Ar fi minunat să mergem împreună. II luăm 
şi pe tata? 

— Prin magazine? Doamne fereşte! Tele- 
fonează repede şi fă rezervările. Am putea ple- 
ca vineri seara şi să ne întoarcem duminică. 

In sâmbăta următoare, la zece dimineaţa, 
Caroline şi Frances erau în mijlocul aglomerației de 
pe strada Sainte-Catherine. Vitrina discret luxoasă 
a magazinului „Boutique Isabelle” le atrase privirile. 

— Nu poţi intra tu în magazin, decise Fran- 
ces. Te-ar lua drept Gabrielle... Lasă-mă pe mi- 
ne... şi, urează-mi noroc! 

Cu inima bătând puternic, Caroline urmări 
cum traversează, aruncând un surâs serafic şo- 
ferului de taxi, furios, care trebuise să frâneze 
disperat, şi cum dispare dincolo de uşa de sti- 
clă mată. Se înarmă cu răbdare, ştiind din ex- 
perienţă că lui Frances îi este imposibil să stea 
mai puţin de o jumătate de oră într-un magazin. 

Se scurseră trei sferturi de oră, până s-o 
vadă pe Frances trecând pragul, întorcându-se 
să răspundă cuiva dinăuntru şi încărcată cu do- 
uă pachete voluminoase. Induioşată, privi la 


această femeie strălucind de vitalitate, atât de 
tânără ca alură... Da, era mama ei, îşi spuse 
ea într-un elan de recunoştinţă, care-i transmi- 
sese caracterul independent şi setea devora- 
toare pentru toate bucuriile vieții. 

— Ei, cum a fost? 

— Mă simt ca un agent secret! îi şopti cu un 
aer conspirativ. Să intrăm în ceainăria asta! 

— Nu mă mai chinui... 

Dar, trebui să aştepte ca Frances să coman- 
de şocolată şi fursecuri. După aceea, cu o în- 
cetineală studiată, scoase o hârtie şi i-o întinse. 

— lată adresa Gabriellei. 

— Aici, la Montreal! Cum ai reuşit? 

— Am minţit cu neruşinare, declară Frances, 
muşcând dintr-o brioşă. Presupunând că Gabrielle 
este o clientă cunoscută, le-am spus că este fiica 
unei prietene... Aş fi vrut să-i cumpăr un mantou, 
dar nu-i aveam adresa, o rătăcisem pe undeva... 
Ce păcat... N-ar fi putut să mă ajute, cumva? 

Atacă o altă prăjitură. 

— Mm... Delicioasă... Şi ce nu faci pentru o 
clientă atât de bună? Mi-au dat adresa, iar eu 
am cumpărat mantoul - desigur, nu fără să mă 
asigur că e talia mea. 

— N-ai cumpărat decât mantoul? i-o întoarse 
Caroline, cu un ton fals acuzator. 

— Ah... şi o rochie adorabilă. Hai, bea şocolata 
şi să luăm un taxi, să vedem unde stă... 

Imobilul luxos era situat la poalele colinei Mont 


Royal, în cartierul cel mai select al oraşului. 

— Nu mi-aş putea permite să locuiesc aici, 
murmură Caroline. Se pare că traficul cu dro- 
guri este extrem de profitabil... 

— Şi prețurile magazinului erau prohibitive, re- 
marcă Frances. Trebuie să fim prudente, dacă 
vrem ca pasărea să nu zboare din cuib. Am 
să mă ocup tot eu de asta. 

După ce i-au cerut şoferului să le aştepte, 
Frances îşi potrivi ochelarii pe nas şi intră în 
holul de la intrare cu un pas de cuceritor... 

In mai puţin de cinci minute, se întoarse şi îi 
făcu Carolinei semnul victoriei. Apoi se aşeză pe 
bancheta maşinii şi dădu şoferului adresa hotelului. 

— Nu m-am deranjat degeaba. Am vorbit cu 
portarul Gabriellei, este plecată deocamdată, 
dar se va întoarce peste vreo opt zile. 

— Mai bine mi-ai spune cât te-a costat infor- 
maţia asta! 

Fiica o privea, pe jumătate admirativă, pe ju- 
mătate speriată. _ 

— Zece dolari. In schimbul cărora, acest mo- 
del de conştiinţă profesională a binevoit şi să 
uite că i-ar fi pus cineva întrebări despre lo- 
catara sa. 

Caroline tremura de nerăbdare. Cum să facă 
să ajungă la Sean aceste informaţii?? 

— Te-ar deranja să ne întoarcem mai devre- 
me? Dacă am pleca în seara asta, aş putea 
ajunge mâine la Halifax. 


— Ar fi perfect. Am ochit un magazin de lenjerie 
lângă hotel. Te aştept acolo, până schimbi tu biletele. 

Existau locuri disponibile pentru zborul de 
seară. La ora zece erau acasă şi Caroline se 
culcă imediat. 


În dimineaţa următoare, îşi făcu bagajele şi 
îşi îmbrăţişă părinţii, înainte de a porni la drum. 


— Vă mulţumesc că m-aţi suportat cu atâta înţe- 
legere. Ştiu că n-am fost o companie prea veselă. 

— Nu-ţi bate capul cu asta, îi răspunse calm 
tatăl său, trăgând din pipă. La ce altceva ar fi 
buni părinţii, dacă nu... | 

'— Eu m-am distrat grozav, în ce mă priveşte, 
adăugă Frances. Şi nu uita să ni-l prezinţi într-o 
zi pe frumosul necunoscut... Murim de curiozitate! 

La simpla formulare a acestei speranțe, inima 
Carolinei se strânse. 

— Sper, murmură cu ardoare. 

Un ultim semn cu mâna, şi se angajă pe 
şosea, privind în oglinda retrovizoare, cum se 
micşorau siluetele părinţilor săi. „Binecuvântaţi 
să fie”, se gândi cu recunoştinţă, că au fost 
atât de primitori şi înţelegători cu mine şi atât 


de puţin indiscreţi. Nu încercaseră niciodată să-i 
impună regulile lor de comportament. Le datora 
atât de mult... | 

De multă vreme nu mai simţise o asemenea 
veselă nerăbdare. Când Sean se va arăta la li- 
brărie, va avea un argument decisiv pentru a-l 
convinge: o adresă unde putea s-o descopere pe 
adevărata Gabrielle! Şi poate, cu puţin noroc, să 
obțină eliberarea lui Martin... Şi ei, Carolinei, i se 
va datora asta! Această idee îi umplu inima de 
mândrie. Nici un singur minut nu se gândi la i- 
poteza înspăimântătoare că el ar fi putut să fi ieşit 
din viaţa ei pentru totdeauna. 

De această dată, apartamentul nu i se mai 
păru atât de gol şi de rece. Reculeasă, ascultă 
ultimul act din Aida, lăsând ca amintirea lui 
Sean s-o cuprindă: râsul său irezistibil, lumina 
din ochii lui cenuşii , când îşi apropia buzele 
de ale ei, durerea care-i înăsprea figura la a- 
mintirea lui Martin... Mâine, poate că-l va reve- 
dea... Acest gând o însoţi în somn. 


Caroline nu se gândise să-şi reia munca de- 
cât peste două zile, dar în. dimineaţa asta se 


simțea nerăbdătoare ca o mânză sălbatică. Tre- 
buia să se întoarcă la librărie, singura legătură 
care o mai lega de Sean. Îşi făcu toaleta cu o 
grijă deosebită, oprindu- se, după multe ezitări, 
asupra unei bluze de in bleu deschis şi a unei 
fuste de culoarea tutunului. işi sublinie talia sub- 
tire cu o centură de piele arămie şi îşi completă 
ținuta cu o pereche de sandale asortate. 

Ajunse devreme. Marian era deja acolo. Au- 
zind cheia în broască, se întoarse şi o desco- 
peri buimăcită pe noua sosită. 

— Te-ai şi întors? Să nu-mi spui că ţi-era dor 
de muncă! 

— Am să plec negreşit peste câteva zile. Ce 
mai faci? Cum merg afacerile? 

„— Excelent. Cifra vânzărilor este superioară 
celei din luna trecută. 

Trecură amândouă în spate, unde Caroline 
verifică rapid ultimele bilanţuri. Regăsea cu plă- 
cere pe tânăra brunetă care-i devenise mai mult 
o colaboratoare şi o prietenă, decât o simplă 
angajată. Îi privi ochii negri, veseli, nasul spiri- 
tual şi gropiţele maliţioase din obraji. O figură 
poate nu tocmai frumoasă, dar plină de farmec 
Şi voiciune. 

— Mulţumesc, Marian. Văd că te-ai descurcat 
foarte bine. De Elisa eşti mulţumită? 

Era o tânără studentă pe care o angajase, 
în afara orelor ei de curs. 

Cu totul, deşi încă mai are tendinţa să 


atragă clientelă masculină... Dacă ai fi văzut-o 
când te-a căutat prietenul tău. Doamne! Ce 
desfăşurare de farmece! 

— Prietenul meu? 

Degetele Carolinei se crispară pe registru. 

— Desigur. Cel de care mi-ai vorbit. Sean 
Reilly. A venit de două ori. Trebuie să-ți măr- 
turisesc că şi eu aş fi fost gata să-i dau adresa 
mea de acasă, dacă s-ar fi arătat câtuşi de pu- 
țin interesat! Sau orice altceva, dacă mi-ar fi 
cerut. 

— Când a venit? insistă Caroline, cu inima 
bătându-i puternic. 

— A doua zi, după ce mi-ai telefonat şi din nou 
săptămâna trecută. l-am spus că nu vei veni de- 
cât miercuri... Nu puteam să ghicesc că vei fi 
aici două zile mai devreme... sunt dezolată... 

— N-are nici o importanţă... [i-a spus cumva 
dacă va mai trece? 

— La drept vorbind, nu. Dar, dacă a venit de 
două ori, sunt foarte sigură că-l vom revedea 
şi a treia oară... Nu pare omul care să renunţe 
atât de uşor! 

— Bine, vom vedea... Ă 

Reuşise oare s-o înşele pe Marian? Işi con- 
sultă ceasul. 

— E ora de deschidere, concluzionă ea. 

Caroline n-a avut deloc timp să-şi pună prea 
multe întrebări, până la ora închiderii. Librăria 
nu se golea o clipă, un val de turişti adău- 

gându-se clienţilor obişnuiţi. De două ori crezu 
că aude vocea gravă a lui Sean şi se întoarse, 
cu inima bătând de o speranţă nebună, dar 
| înlemni de deceptie. 

Seara, apartamentul singuratic i se păru mai 
puţin primitor ca în ajun. 

Sean nu se arătase nici marţi. Caroline în- 
| cerca să-şi dea curaj, spunându-şi că el ştia că 
| o să se întoarcă la magazin doar mâine.. Mier- 

curi, îşi îmbrăcă din nou bluza bleu deschis şi 
fusta tabac. Dimineaţa se târa greu, între vizi- 
tele câtorva rari clienţi. Apoi, deodată, spre o- 
rele unsprezece, librăria se umplu brusc de 
clienţi, ca şi cum întregul Halifax se hotărâse 


să cumpere o carte, în acelaşi timp... Marian 
se agita la casă, în timp ce Caroline se văzu 
nevoită să se caţere pe rafturile cele mai înalte, 
după cărţile pe care nu le mai ceruse nimeni 
de mai bine de o lună. 
Un domn în vârstă, irascibil, a cărui rigiditate 
"ŞI tunsoare perie îl trădau pe fostul militar, îi 
ceru imperios memoriile unei personalităţi politi- 
ce. Tocmai vânduse ultimul exemplar cu câteva 
momente mai înainte,'aşa că îl rugă să aştepte 
puţin. Sub privirea lui dezaprobatoare, se în- 
dreptă spre depozit. Desigur, cartea respectivă 
se afla pe raftul cel mai înalt! Cu braţele încăr- 
cate, cobori cu greutate de pe scară, bleste- 
mându-şi sandalele nepotrivite, cu toc înalt şi 
se reintoarse în magazin. 


Doi ochi cenuşii se înfipseră în ai ei. El era 
acolo, în faţa ei, nemişcat, aşteptând-o. Ima- 
ginându-şi această întâlnire, Caroline îşi promi- 
sese să păstreze un calm glacial şi distant... 
Şi acum iată că, tulburată, se împiedică de un 
colţ de covor, cărţile îi săriră din mâini în toate 
părțile şi.,scoase un „drace” răsunător, care de- 
clanşă o ilaritate generală... Stacojie de ruşine, 
se aplecă pentru a aduna cărţile împrăştiate. O 
siluetă înaltă îngenunche lângă ea şi o voce 
calmă se interesă: 

— Aruncaţi întotdeauna cărţile în capul clien- 
ilor? 

Conştientă de privirea din ce în ce mai se- 
veră a fostului militar, îi răspunse încet: 

— De obicei, nu, dar ai putea să mă faci 
să-mi schimb părerea... 

— Oh! N-am venit în calitate de client, îi spu- 
se el, întinzându-i ultimul volum. Voiam să te 
văd. . 

— |n acest caz, va trebui să aştepţi... lată 
cartea dumneavoastră, domnule. Sunt dezolată 
că v-am făcut să aşteptaţi, se scuză ea faţă de 
„Militar. 

— Hmmm... 

Mustaţa albă avu un freamăt de nemulţumire, 
în timp ce posesorul ei examina coperta. 

— Mult prea scump pentru un simplu volum 
broşat! remarcă el. 

— Am convingerea fermă că preţul cărţilor nu 


contribuie la inflaţia generală, răspunse Caro- 
line, apelând la ajutorul diplomaţiei... 

— Altădată, pentru banii ăştia, puteai să speri 
cel puţin la o legătură în piele... Nu-mi convine, 
o să mă mai gândesc, declară el şi îi înapoie 
exemplarul. 

Un salut sec şi făcu stânga-mprejur, lăsând-o 
pe Caroline cu gura căscată şi braţele încărcate 
de maldărul de cărţi. Evită cu grijă privirea lui 
Sean, temându-se că n-o să-şi ţină râsul nebun 
care o podidea. 

— Putem să luăm masa împreună? 

— N-am decât o oră la dispoziţie. 

— Va fi mai mult decât suficient. 

Ce să înţeleagă din asta? Că o suporta greu 
atâta vreme, ori că ceea ce avea să-i spună îi 
va lua mult mai puţin?... La ce bun să se tot 
întrebe... Cu un surâs pur comercial, se îndrep- 
tă să ajute o mamă al cărui prichindel dovedea 
un apetit devorator pentru gumele şi creioanele 
expuse în raionul de papetărie. Se întoarse, du- 
pă aceea, spre Marian. 

— Poţi să te descurci singură o oră? Cred 
că ce-a fost mai greu a trecut. 

— Mă descurc. Stai cât vrei. 

Părea fascinată şi ea de privirea ochilor cenușii. 

— Mă întorc într-o oră, o asigură Caroline 
luându-și geanta. 

Singurul restaurant mai apropiat era supra- 
populat. Uzând de un surâs cinematografic, 


adresat unei chelneriţe istovite, Sean obţinu în 
cele din urmă o minusculă masă de colţ, chiar 
dacă aşezaţi acolo, o ramură de palmier atârna 
pe umărul Carolinei, iar vecina blondă şi dur- 
dulie va participa supărător la conversaţie. 

— Voi lua un sandviş şi o cafea, spuse Caro- 
line, parcurgând lista de bucate. Mi se pare cel 
mai puţin riscant, în bomba asta... | 

El comandă acelaşi lucru, fără să se mai ui- 
te. li examină gâtul bronzat, în despicătura că- 
măşii cu gulerul deschis, amintindu-şi că acolo 
îşi lipise faţa. Evitând privirea lui scrutătoare, ea 
declară: 

— Imi pari într-o formă mai bună, decât ultima 
oară... 

— Am avut noroc că m-am ales numai cu un 
guturai zdravăn... datorită ţie... Caroline... 

— Deci, nu mai sunt Gabrielle? 

— Nu. 

Câtă siguranţă calmă în acest cuvânt simplu! 

— Nici n-ai fost vreodată. Am fost victima u- 
nei obsesii. |ți datorez mai mult decât scuze. 

— Pentru că m-ai ademenit în patul tău? 

— Era o canapea, ai uitat? Nu. Este singurul 
moment pe care nu-l regret. Cât de ciudat este 
să mă aflu aici, aşezat în. faţa ta. Imi eşti foarte 
apropiată şi străină în acelaşi timp... Caroline 
Travers, proprietară de librărie în Halifax, năval- 
nică, o! Cât de curajoasă şi nespus de frumoa- 
să... Mă asculți? 


Caroline, incapabilă să înghită un dumicat, îşi 
făcea bucăţi sandvişul cu conştiinciozitate. 

— Da... Numai că nu ştiu ce să-ţi răspund... 

— Te-am terorizat, am asmuţit câinele asupra 
ta! Te-am sechestrat! Vei putea să mă ierţi? ŞI 
totuşi mi-a fost silă de ceea ce trebuia să fac, 
chiar şi când eram convins că eşti Gabrielle... 
Dar era necesar. Trebuia să mă gândesc la 
Martin. 

„Martin! Cu o voce tremurătoare, Caroline se 
_bâlbâi: 

— Sean, ştiu unde este Gabrielle. 

— Ce-ai spus? 

Se sperie de figura lui răvăşită. 

— Ştiu unde este Gabrielle, sau, cel puţin, 
unde va fi peste câteva zile. 

— Unde? 

Destul de marcată de tensiunea din vocea 
lui, îi dădu adresa şi îi povesti pe scurt cum 
dăduse de urma drăgălaşei de Gabrielle. 

— Voi lua primul avion. Voi pune să fie su- 
pravegheată şi, cu puţin noroc, vom putea s-o 
prindem în flagrant delict... Oh, Caroline! Eu te- 
am torturat şi tu-mi aduci prima rază de spe- 
ranță! Credeam că i-am pierdut definitiv urma... 

— Dacă vei putea să dovedeşti că e implicată 
în traficul cu droguri, crezi că-l vei putea elibera 
pe Martin? 

— In orice caz, ancheta se va redeschide... Nu 
îndrăznesc deocamdată nici să mă gândesc... 


Sandvişul avea gust de carton. Caroline îşi 
împinse farfuria. 

— Doresc din tot sufletul ca Martin să fie do- 
vedit nevinovat! 

— Nu voi precupeţi nimic pentru asta! Ce ca- 
fea mizerabilă, nu-i aşa? 

Se alarmă dintr-o dată de inflexiunile vehe- 
mente din glasul lui. 

— Promite-mi că ai să fii prudent! 

— Nu te îngrijora pentru mine... 

„Cum aş putea să nu mă frământ pentru ti- 
ne? Dacă ţi s-ar întâmpla ceva, n-aş supravieţui 
nici eu”, striga inima Carolinei. 

— Caroline, uită-te la mine. 

Fermecată, îi oferi ochii. 

— Inţelegi că trebuie să plec imediat la Mon- 
treal, dacă vreau să pun mâna pe Gabrielle. 
Martin are prioritate. incă nu ştiu cât timp o să 
lipsesc... Poate chiar săptămâni... 

Se întrerupse, ca şi cum aştepta un: răs- 
puns. 

— Prioritate faţă de ce? se bâlbâi Caroline. 

— Faţă de noi. Vreau să te revăd. 

La masa vecină, blonda degusta o prăjitură 
enormă, debordând de frişcă şi ornată cu cireşe 
confiate. O să i se facă rău, îşi zise Caroline, 
aruncând o privire către silueta lăbărţată... Cu 
o voce golită de emoție, spuse: 

— Oh, văd... 

In realitate, nu vedea nimic. 


— Evident, relaţiile dintre noi au suferit de la 
început de un serios handicap... 

— Nu ştiam că au fost nişte relaţii între noi, 
îl întrerupse ea, cu un pic de amărăciune. 

— Până la urmă, am dormit împreună... 

Blondei îi scăpă furculita din mână. 

— Cu mine sau cu Gabrielle? 

— Caroline, dacă am lua-o de la capăt? 

Chelneriţa găsi tocmai atunci timpul să le a- 
rate lista de deserturi. Sec, Sean îi ceru nota. 
Caroline căută cu febrilitate în geantă. 

— Vreau să-mi plătesc partea mea. 

- La naiba cu spiritul tău de independenţă. 
Este lucrul cel mai neînsemnat pe care-l pot 
face pentru tine, să-ţi ofer masa asta! 

Caroline se destinse dintr-o dată şi privi ma- 
liioasă sandvişul pe care-l lăsase neatins în far- 
furie şi ceaşca de lichid călduţ ce le fusese o- 
ferit drept cafea. 

— Dacă te gândeşti bine, puteai să-mi oferi 
ceva mai bun! 

— Aşadar, consideri că un sanaviş şi o cafea 
nu pot compensa o răpire! Ai să mă ruinezi, 
Caroline Travers... 

Râsul lui molipsitor o făcu din nou să uite 
totul. 

— Cred că valorează cel puţin o masă bună 
când ai să te reîntorci. 

— Fie. Dar nu aici. 

— Desigur. Va fi o masă intimă, cu lumânări! 


— Negreşit. Îmi voi pune cel mai bun cos- 
tum... ştii că nu te-am văzut niciodată îmbrăca- 
tă în rochie? 

— Şi totuşi, am una. Fii liniştit, am să o scot 
de la naftalină. 

Işi trase mâna de sub a lui, ca să nu ob- 
serve cum îi tremură degetele. 

— lţi promit că vom lua masa împreună, 
Caroline. Şi doresc să fie cât mai curând posi- 
bil. 

— Eu... şi eu la fel. 

— M-am liniştit. Incepusem să mă tem că nu 
vei dori să mă revezi. Ora pe care mi-ai acor- 
dat-o, aproape a trecut. Trebuie să-mi pregă- 
tesc plecarea, să obţin bilet de avion, dacă nu 
merg cu maşina, ceea ce mi-ar permite să-l iau 
şi pe Baron... Hai, să mergem. 

Urmându-l pe străzile animate, puţin potrivite 
pentru o conversaţie intimă, Caroline înţelegea 
cu disperare că se vor despărţi peste câteva 
Clipe... şi că nu-l va mai revedea poate decât 
peste câteva săptămâni... 

Fără să se fi înţeles dinainte, se opriră a- 
mândoi când ajunseră la librărie şi se lipiră de 
perete, pentru a nu fi îmbrânciţi de trecători. 
Lângă ei, un băieţel bătea din picioare, scoțând 
țipete stridente, în timp ce mama lui, conster- 
nată şi neputincioasă, îi repeta descurajată: 

— Fii cuminte, David... O să te spun tatălui. 


- Dacă voi avea un fiu, declară Sean, care 
urmărea indignat scena, sper că va fi mai bine 
crescut. 

Caroline îşi imagină pe dată un băieţel cu 
părul negru, cu o bărbie la fel de voluntară ca 
a lui Sean şi cu ochi albaştri ca ai ei... Obrajii i 
se împurpurară sub privirea întrebătoare a înso- 
țitorului ei. 

— Nu cunosc prea bine legile eredității, ca să 
pot ghici dacă va avea părul negru sau castaniu. 

— Eu... nu, Nici eu. 

— Ei bine, Caroline, atunci îţi voi scrie să te 
anunţ când mă întorc şi vom continua discuţia... 
Iti aminteşti? [i-am spus odată că ai un glas 
minunat şi că frumuseţea ta mă scoate din 
minţi. Este în continuare adevărat, îi murmură 
el la ureche. 

Şi, fără să-i mai lase timp să răspundă, o 
cuprinse în braţe şi o sărută, încet şi cu ho- 
tărâre, ca şi cum ar fi aşteptat acest sărut din- 
totdeauna... In spatele lor, doi tineri îluierară 
admirativ, iar o fetiță întrebă, cu voce ascuţită: 

— Mamă! De ce o sărută aşa? 

Sean o strânse şi mai tare, lipind-o de el, în 
timp ce mama răspundea: 

— O sărută fiindcă o iubeşte. 

Cu coada ochiului, Caroline o zări pe Marian, 
care-i privea, cu gura căscată, din spatele casei 
de marcat... Şi toţi clienţii păreau foarte interesaţi 
de spectacol... 


— lată cum îmi distrugi reputaţia, murmură ea. 
— Perfect! Caroline, eu... Dumnezeule, am 
prea multe să-ţi spun şi n-am atâta timp! Vom 
începe totul de la început, când mă voi întoar- 
ce... 

Pentru a înlătura greutatea celor care nu fu- 
seseră spuse, şi care acum nu mai existau, 
Caroline schiţă un salut ceremonios: 

— Vom începe prin a face prezentările! Dom- 
nule Sean Reilly v-o prezint pe domnişoara Caro- 
ine Travers. . 

— Incântat. Incearcă să nu te mai zbengui pe 
acoperişuri, cât am să lipsesc! 

Şi, înainte ca ea să poată găsi o replică, se 
îndepărtă rapid, fără să se întoarcă. Caroline ră- 
mase pe loc, privindu-l cum dispare în mulţime, 
împărţită între bucurie şi amărăciune. Bucuria 
de a-l fi revăzut pe cel pe care-l iubea şi a- 
mărăciunea că o părăsise atât de repede, ca 
Şi întrebarea stăruitoare ce o chinuia încă: „|| 
iubesc atât de mult! Dar el, mă iubeşte oare?” 

O voce amabilă o făcu să tresară: 

— Bună ziua, domnişoară Travers. Aţi, hm... 
pierdut pe cineva? 

Surâse unuia din clienţii ei favoriţi, un căpitan 
în retragere, cititor pasionat, căruia îi ducea u- 
neori chiar ea cărţi în mica lui casă din cartierul 
de sud, cotropită de flori. Işi aminti de soţia lui, 
o gingaşă şi delicată doamnă în vârstă, cu părul 
argintiu... 


— Bună ziua, căpitane Simms! Ce... Spuneți- 
mi, vă rog: de câtă vreme sunteți căsătorit? 

Un moment descumpănit, el îi răspunse surâ- 
zând, cu privirea brusc emoționată: 

— De mai bine de cincizeci de ani. 

— Şi ați ştiut imediat că ați întâlnit femeia pe 
care doreąați s-o luaţi de soţie? 

— Din prima clipă în care am zărit-o. 

Aşa i se întâmplase. şi ei. Dar lui Sean? 

„Din prima secundă m-a luat drept Gabrielle 
şi m-a duşmănit. Cum ar putea acum să mă 
iubească?” 

Din fericire, munca reuşea s-o mai distragă 
pe Caroline de la gândurile care o chinuiau. 
Timp de o săptămână, nu avu nici o veste de 
la Sean. Absența lui crease un asemenea gol, 
încât Caroline era înspăimântată de violenţa 
sentimentelor pe care le trăia. 

Nu se temea de Gabrielle ca de o rivală, 
chiar dacă un sentiment de gelozie, de care îi 
era totuşi ruşine, o mai încerca uneori. Nu spu- 
sese oare tatăl său că această Gabrielle era 
frumoasă? Dar se liniştea repede, amintindu-şi 
de Martin şi de ura din ochii lui Sean... Ceea 
ce o înspâimânta era pericolul în care ar fi putut 
să se afle... Ea nu ştia prea multe despre tra- 
ficul de droguri, dar citise suficient de multe zia- 
re, pentru a înţelege că faţă de milioanele de 
dolari care erau în joc, o viaţă omenească nu 
conta prea mult. | 

Retrăia fără încetare toate detaliile ultimei 


întâlniri cu Sean, analizând şi cea mai neimpor- 
tantă intonaţie, cel mai nesemnificativ gest, pen- 
tru a ajunge la o singură concluzie: el nu-i spu- 
sese că o iubeşte! 

Capacitatea de concentrare se resimțea din 
cauza asta. Devenise distrată, ceea ce o de- 
ranja la alţii. De mai multe ori încurcă adresele 
Şi, bineînţeles că mulţi clienţi primiră cărţi pe 
care nu le comandaseră niciodată. Borderouri 
de recepţie se rătăciseră. Marian, care de câ- 
tăva vreme o privea ciudat, le descoperi pe un 
raft unde n-aveau ce căuta. 

— Poate că le-a pus femeia de serviciu? su- 
geră ea pe un ton nepăsător. 

— Doamna Courtney nu se atinge de ce n-o 
priveşte, îi răspunse Caroline, imitând vocea na- 
zală şi sâsâită a femeii. Of, Marian! Eu trebuie 
să fi fost... Cum am putut să uit? Nu mai ştiu 
ce fac... 

— Fără nici o îndoială, dragostea, fredonă 
Marian. 

Caroline se înroşi şi începu să-şi aranjeze, 
pentru a treia oară, biroul. 

In a opta zi, la librărie sosi o scrisoare de 
la Montreal. Marian, care tria ca de obicei co- 
respondenta, îi întinse, fără comentarii, un plic 
cu un Scris energic, tipic bărbătesc, barat cu 
menţiunea „personal”. Caroline îl luă nehotărâtă 
şi-l puse în buzunar. Cum clienţii dădeau năva- 
lă, trebui să aştepte mai mult de o oră, până 


să poată, în sfârşit, să se refugieze în birou şi 
să desfacă misiva, cu degete tremurânde. 

Hârtia scrisorii era crem. In ceea ce priveşte 
mesajul, era evident că fusese scris în mare 
grabă: 


„Caroline, 

O supraveghem pe Gabrielle zi şi noapte. 
Până acum, nici un rezultat dar, mai devreme 
sau mai târziu, va trebui să ia contact cu com- 
plicii ei. Trebuie să rămân până atunci. Mă gân- 
desc la tine. Imi lipseşti. Sean” 


Caroline se lăsă să cadă pe un scaun care 
scârţâia lugubru. „Cred că trebuie reparat”, se 
gândi maşinal. Reluă lectura scrisorii pe îndele- 
te. El se gândea la ea şi spunea că-i lipseşte. 
Mă rog! Dar nici măcar un „dragă Caroline”, un 
„cu dragoste, Sean”. Nici o mențiune despre în- 
toarcere. Şi, mai ales, nici o adresă şi nici un 
număr de telefon! Ştiind că el atinsese hârtia 
scrisorii, şi-o apropie de obraz. Nu simți nimic. 
ŞI nici nu era de mirare. Căci nu această hârtie 
rece şi impersonală o aştepta ea, ci pe Sean 
însuşi, cu surâsul lui fermecător, care o făcea 
să-şi piardă capul, cu mâinile sale fierbinţi şi 
puternice... Cum ar fi putut, o simplă hârtie, să- 
i compenseze această absenţă? 

O altă săptămână se scurse, urmată de un 
week-end mohorât. Duminica, mai ales, era cea 


mai neplăcută zi, pentru că librăria era închisă 
Şi, deci, n-avea nici o şansă să-l revadă pe 
Sean. De obicei, lunea nu se ducea la maga- 
zin, dar acum se dusese totuşi. 

Marţi uită să pună deşteptătorul, aşa că se 
trezi târziu. Afară ploua: o vreme care se po- 
triveşte de minune cu dispoziţia mea mizerabilă, 
se gândi Caroline, ridicându-se cu greu din pat. 
Decisă să-şi plângă de milă până la sfârşit, îm- 
brăcă o rochie neagră, care îi venea rău, deşi 
constatase asta chiar în ziua în care o cumpă- 
rase. Fiind în întârziere, nici nu-şi mai făcu ma- 
chiajul. 

Marţea era ziua liberă pentru Marian, aşa că 
până la închidere Caroline n-avu nici o clipă de 
răgaz. Se simţea istovită. Se duse în biroul din 
spate să-şi caute cheile şi îşi scoase pantofii, 
pentru a-şi masa picioarele dureroase. 

O voce calmă îi spuse: | 

— Eşti gata să mergem la masă? Una intimă, 
cu lumânări... 

Cheile îi scăpară din mână, căzând undeva 
pe jos, şi tot sângele îi fugi din inimă. 

— Tu... Sean, m-ai speriat grozav! Credeam 
că magazinul e gol. 

Sub trenciul ud el purta un pulover negru, pe 
gât. Cu un surâs cald pe buze, o contempla 
cu o emoție a cărei cauză ea n-o putea des- 
coperi. Primul impuls fusese să-i sară în braţe, 
dar rămase totuşi pe loc, nehotărâtă. 


— Eşti palidă - spuse el, examinându-i severa 
rochie neagră. Eşti gata să intri la mânăstire! 
Desigur, în ordinul visătorilor? 

Nu era capabilă să reziste provocării vesele 
ce-i fusese aruncată. 

— De ce nu? murmură ea, cu falsă modestie, 
coborându-şi privirea spre picioarele desculțţe. 
Nu crezi că prezint toate semnele unei vocaţii 
monahale? 

— Te sfătuiesc să mai aştepţi douăzeci şi pa- 
tru de ore! Cine ştie ce se poate întâmpla între 
timp? 

La naiba cu roşeaţa asta care-i cuprinse o- 
brajii!... 

— Când te-ai întors? 

— Acum trei minute şi treizeci de secunde, îi 
răspunse el, aruncând o privire scurtă la ceas. 
Acum eşti liberă? 

— Mai trebuie să verific casa. 

Caroline socoti de trei ori şi ajunse la trei 
rezultate diferite. In cele din urmă, trecu unul 
din ele în registru, la întâmplare. Işi puse pan- 
tofii, îmbrăcă impermeabilul şi îşi luă umbrela. 

— Sunt gata. Dar, mai întâi, să reglăm asta, 
declară ea, întinzându-i o bancnotă de douăzeci 
de dolari. [i-i datoram! 

— Aha! Am înţeles. Vrei să-ţi răscumperi pă- 
catele pe ziua de azi! Crezi că la mănăstire or 
să aprecieze gestul ăsta... ca să nu mai vorbim 
de purtarea ta față de mine! 


Ca de exemplu, căţăratul pe acoperişuri? 

Nu făceam aluzie la asta, ştii bine! 

In sfârşit. la banii şi termină cu predicile! 

Apropo, ce delicat din partea ta! Să par- 
chezi maşina chiar în faţa postului de poliţie. 
M-a emoționat foarte tare... 

— Mi-a fost frică că n-ai să apreciezi... 

Fără a schimba tonul, el spuse deodată: 

— Ne aparţinem unul altuia, Caroline. Ţi-ai dat 
seama, sper! 

Pământul începu să se clatine cu ea. Brusc, 
explodă: 

— Da. Chiar dacă tu eşti un personaj nu toc- 
mai onorabil! Eşti mult mai păcătos ca mine! 

Ciudată declaraţie făcea bărbatului pe care-l 
iubea! Dar era sigură că el va înţelege exact 
ce vrea să spună. 

— E absurd. Dar nu e de mirare din partea 
cuiva care se caţără pe acoperișuri şi agită pro- 
soape deasupra capului... 

— ŞI cine a început prin a mă râpi? 

— A fost greşeala cea mai benefică din viaţa 
mea! Asta îmi aminteşte că am o mulţime de 
lucruri să-ţi povestesc. Hai să plecăm de aici. 

Incă n-o atinsese. Şi totuşi, inima Carolinei 
deborda de bucurie. Renăştea prin simpla lui 
prezenţă. Şi apoi, cum spusese el, în douăzeci 
şi patru de ore, câte nu se pot întâmpla... 

— Maşina e acolo. Baron se va bucura să te 
vadă. 


Câinele, care împărțea bancheta din spate cu 
valiza lui Sean, agită din coadă când îi văzu. 
Stăpânul său puse mâna pe umărul Carolinei 
ŞI îi zise: 

— Prieten, Baron, prieten! Nu vreau să-şi în- 
chipuie că mai trebuie să te supravegheze, îi 
explică el. 

Puse cheia în contact şi porni ştergătoarele. 
Privind-o pe Caroline, ca şi când ar fi vrut să-şi 
fixeze în memorie fiecare trăsătură a chipului 
ei, o întrebă: 

— iți place să mergi prin ploaie? 

— Ador asta! | 

— Foarte bine. Tu cunoşti Halifaxul. Eu nu. 
Unde am putea merge? 

Ea îi indică drumul spre parc. 

— Vezi tu, comentă el, Baron şi cu mine nu 
ne-am mai mişcat de- pe scaun de la Mon- 
treal... Avem, amândoi, nevoie să ne dezmorţim 
picioarele! 

Conduse apoi în tăcere, până la intrarea în 
parc. Baron sări pe pământ, ţopăind. Ploaia fină 
avea o mireasmă puternică de pin. Sean scoa- 
se din maşină o umbrelă imensă şi o luă de 
braţ pe Caroline. 

— Bună ziua, Caro... .spuse el surâzând. 

— Bună ziua, Sean. Bine ai venit. 

El se aplecă spre ea, fără s-o îmbrăţişeze, 
pentru că trebuia să ţină umbrela deasupra. Nu- 
mai buzele li se atinseră. Timpul se opri pentru 

Caroline. Era împăcată cu ea însăşi. Golul 
înspăimântător al ultimelor zile dispăruse în sfâr- 
şit: el se întorsese. 

Merseră multă vreme, fără un cuvânt, apoi 
ea îl întrebă încet: 

— Ce ai făcut la Montreal? 

— Am prins-o în cursă. 

N-avea nevoie să-i mai precizeze despre cine 
era vorba. 

— Ne-a trebuit ceva timp, dar până la urmă 
s-a demascat... Am angajat doi detectivi parti- 
culari, ştiind că n-am să pot, singur, s-o pân- 
desc zi şi noapte. Am descoperit doi indivizi 
suspecți, care păreau că îi sunt complici. Poliţia 
îi cunoştea bine, dar nu avea probe contra lor. 
In sfârşit, într-o noapte s-au întâlnit toţi în apar- 
tamentul ei, o iniţiativă cam nefericită din partea 
lor. Poliţiştii, anunţaţi de noi, au venit repede, 
având şi mandat de percheziţie. Au găsit o can- 
titate destul de importantă de cocaină, ascunsă 
în camera Gabriellei. Toţi trei au fost inculpaţi 
pentru tăinuire şi trafic de droguri. De data asta 
n-o să mai poată scăpa prin minciuni bine ti- 
cluite! 

— Şi Martin? 

— M-am oprit să-l văd, revenind înspre Hali- 
fax. Mă aşteptam să proclame în continuare i- 
nocența Gabriellei, dar când i-am povestit cele 
întâmplate la Montreal, n-a mai protestat, n-a 
mai avut nici cea mai mică îndoială. Nu părea 


deloc surprins. Avusese destul timp de gândire 
şi înţelesese, în sfârşit, că numai Gabrielle a- 
vusese posibilitatea să-i pună drogurile, în ba- 
gaje... Va avea loc o revizuire a procesului. Am 
vorbit cu un avocat, care mi-a spus că va fi 
eliberat fără nici o îndoială. 

Lacrimile apărură în ochii Carolinei, care se 
simţea eliberată de o grea povară. Nu-l cunoş- 
tea pe Martin, dar se gândise adesea la el cu 
o duioşie aproape fraternă. Foarte aproape de 
ei, un pescăruş ţâşni în zbor şi Baron se luă 
după el cu frenezie. 

— Incă mai refuză să admită că aripile sunt 
superioare labelor, exclamă stăpânul lui. 

— Ce frumos e când aleargă, murmură şi 
Caroline, în mod sigur fără urmă de ranchiună 
pentru fostul ei temnicer. 

Sean îi povesti cum îl cumpărase pe Baron 
de la un poliţist, cu trei ani în urmă. Apoi, ea 
povesti ceva despre un câine al tatălui său, şi 
astfel, veni vorba şi despre familiile lor. Flecă- 
rind aşa fără grijă, se întorceau înapoi. Deodată, 
Sean declară brusc: 

— Ştii, o detestam pe Gabrielle încă înainte 
de a înţelege ce se întâmplase cu Martin. De 
când am întâlnit-o, ceva în ea mi se părea fals, 
ca şi când îşi compusese un personaj. Am fost 
imediat sigur că e amestecată în. povestea cu 
drogurile... Din lăcomie, şi-a ratat viaţa. Aveai 
impresia că a îmbătrânit brusc cu zece ani, 


atunci când au arestat-o. N-am să-i uit niciodată 
imaginea de atunci, bolnavă de frică, deja ter- 
minată... 

— Sunt fericită că ai încetat s-o urăşti. Ura 
“nu este un sentiment foarte pozitiv. 

— Nu, fără îndoială. Văd că nu eşti numai 
frumoasă şi curajoasă, ci şi foarte înţeleaptă! 
Aş vrea să mai adaug ceva: chiar în clipa în 
care am revăzut-o, m-am întrebat cum de am 
putut să te iau drept ea. Sunt asemănări, evi- 
dent, şi chiar uluitoare, în forma fetelor voastre, 
în culoarea părului... Dar ochii tăi nu au ace- 
eaşi nuanţă, sunt mult mai expresivi, mai tul- 
burători, şi... tu ai onduleuri, adăugă el, privin- 
du-i. buclele perlate de picături de ploaie. ` 

— AŞ fi preferat de multe ori o pieptănătură 
dreaptă şi disciplinată... impecabilă, ca cea a 
Gabriellei. 

El înfăşură o şuviţă în jurul degetului. 

— Dar, mai e o diferenţă între voi, mult mai 
importantă, care reiese din expresiile voastre. 
Sufletul i se citeşte pe figură. Care este aspră, 
cu tot machiajul. Gura strânsă şi surâsurile fără 
spontaneitate, dozate cu grijă, pentru a obţine 
ceea ce vrea... Cum am putut să fiu atât de 
orb, ca să vă confund? 

— Ei bine, admise Caroline cu generozitate, 
şi eu am contribuit la semănarea confuziei în 
sufletul tău. 

— N-ai mai putea s-o faci astăzi. Niciodată, 


de aici înainte, imaginile voastre nu se vor mai 
confunda! 

— Mă faci fericită... La drept vorbind, nu mi-ar 
fi plăcut să ştiu că îți amintesc de ea... ` 

Se întrerupse, încurcată de mărturisirea invo- 
luntară pe care o făcuse. Dorea cu ardoare să-l 
vadă cât mai des cu putință, dar de aici până 
la a i-o spune! Intră într-o băltoacă îngheţată şi 
începu să bombăne. 

— i s-au udat pantofii. să ne întoarcem la 
maşină, îi sugeră el. 

Se grăbiră, căci ploaia se întețea. Când a- 
junseră în maşină, se întoarse încet către ea: 

— Doresc să luăm masa împreună, Caroline. 
Nu glumesc. Eşti liberă? 

— Da. 

Işi privi pantalonii plini de apă şi pantofii 
umeziţi. 

— Te las acasă şi caut un hotel. Asta trebuie 
să fac mai întâi. Dar mi-e teamă că am să te 
întârzii de la librărie. Lasă-mi numai timpul să 
mă schimb şi să telefonez pentru rezervarea 
mesei. 

Neîncrezătoare, se auzi cum îi răspunse în- 
cet: 

— Ai putea foarte bine să te schimbi şi să 
telefonezi de la mine. 

— De acord, aprobă el, ca şi cum era lucrul 
cel mai firesc de pe lume. Arată-mi pe unde 
s-o iau. 


Căutând cheile în geantă, câteva momente 
mai târziu, Caroline îşi regreta iniţiativa. De ce 
nu-l lăsase pe Sean să se ducă la hotel? Acum 
era imposibil să dea înapoi. Cu un sentiment 
de fatalitate implacabilă, descuie uşa şi-l invită 
să intre. Se îndreptă imediat spre baie, spunând 
fără să întoarcă capul: 

— Trebuie să fie pe acolo o cuvertură veche, 
pentru Baron. Când se întoarse, îi găsi nemiş- 
caţi. intinse cuvertura pe parchet şi Baron se 
culcă cu botul pe labe, scoțând un suspin de 
uşurare. 

— Ce ar fi să-mi arăţi şi restul apartamentu- 
lui? Tapetul este absolut nemaipomenit. E au- 
tentic, nu-i aşa? 

Ea confirmă şi îl conduse, fără un cuvânt, 
din cameră în cameră, ca şi cum ar fi vrut să-i 
dezvăluie nişte gânduri indiscrete despre ea în- 
săşi. La fel de tăcut, el examină fiecare perete, 
fiecare mobilă, fiecare combinaţie de culori. 
Sfârşi prin a-i arăta camera ei, unde el con- 
templă pe îndelete cuverturile de pe pat şi bu- 
chetele luxuriante de flori răspândite peste tot. 
Reveniră în living, privind seara ce începuse să 
cadă dincolo de frunzişul pomilor. Sean aruncă 
o ultimă privire în jurul camerei şi spuse rar: 

— In câteva minute, am impresia că am aflat 
despre tine mai multe decât în acele două săp- 
tămâni: dragostea ta pentru frumos, nevoia de 
ordine şi armonie... In acelaşi timp, îţi plac şi 


culorile mai vibrante ca şi spaţiile largi... Cum 
de n-am înţeles asta de la început, eu care sunt 
pasionat de navigaţie! Am dormit împreună. Am 
fost uniţi atât de intim, cât pot fi de uniţi un 
bărbat şi o femeie... Şi totuşi, încă nu te cu- 
nosc cu adevărat! 

„Despre ce unire vorbeşti? se gândi ea cu 
amărăciune, m-ai respins cu atâta cruzime când 
ţi-ai revenit!” Trebuia să îndepărteze pericolul 
nedesluşit care o pândea. 

— Vrei să telefonez ca să rețin o masă? 

Ochii bărbatului se întunecară. 

— Nu. Nu acum. Mi-e dor de tine. 

— Eu... Nu cred că... 

El străbătu dintr-un pas distanţa care îi des- 
părea şi o luă în braţe. | 

— Oh, Caroline, te doresc atât de mult! 

li înăbuşi sub buzele lui protestul slab, într-un 
sărut care o transportă în afara timpului. Se 
prinse de umerii lui, ameţită, conştientă doar de 
fiorul ce-i cuprindea fiecare fibră. Era pierdută, 
se gândi ea fugitiv... Apoi, toată raţiunea i se 
frânse sub stăpânirea buzelor lui imperioase, a 
mâinilor fierbinţi. 

Ca prin vis, simţi cum Sean o ridică de la 
pământ şi o duce, strâns lipită la piept, spre 
dormitor, acoperindu-i cu săruturi nerăbdătoare 
fruntea, tâmplele, obrajii, gâtul... 

Nu îşi reveni la realitate decât când îi simţi 
mâinile febrile căutându-i fermoarul rochiei. Il 


respinse cu o energie disperată. Fusese slavată 
de rochia monahală, care îl amuzase şi care 
avea fermoarul la spate. 

— Nu, strigă ea cuprinsă de panică. 

El o strângea mai tare, murmurând cu o vo- 
ce răguşită: 

— Nu te teme, draga mea... Te doresc de 
- atât de multă vreme. 

Siguranţa lui de sine o înfurie la culme. Nu 
era înspăimântată de asaltul fizic în sine, ci de 
faptul că el se producea fără dragoste adevă- 
rată. Suferinţa înzecindu-i forțele, se desprinse 
din îmbrăţişarea lui. 

- Lasă-mă, Sean! Nu vreau. 

El rămase interzis, incapabil să-şi desprindă 
privirile din ochii ei albaştri, plini de spaimă şi 
suferință, de buclele castanii răsfrânte pe perna 
albă. 

— Ce s-a întâmplat? Ţi-am făcut. vreun rău? 

— Nu. Dar nu vreau, asta-i tot. 

— Dar se părea că vrei adineaori... 

Ea surâse forţat. 

— Eşti foarte convingător, Sean Reilly. 

— Şi tu nu vrei să te laşi convinsă? 

Riscul mi se pare prea mare. 

— Nu a fost plăcut data trecută? 

Vocea îi era fermă, totuşi descoperi în ea o 
urmă de amărăciune. || rănise! 

— A fost incredibil de frumos. Niciodată n-am 
trăit ceva mai înălţător. 


Ochii lui rămaseră îngrijoraţi, dar gura încleş- 
tată i se destinse uşor. 

— Atunci, ce s-a întâmplat? 

Ea nu mai putea să tacă. Işi reţinuse prea 
mult timp această suferinţă în suflet. 

— S-a întâmplat după... Adormisem împreună 
şi când te-ai trezit, m-ai strigat Gabrielle, privin- 
du-mă cu ură, ca şi cum nu puteai să-ţi ierți 
cele întâmplate... 

Niciodată nu mai văzuse o asemenea uluială 
zugrăvită pe faţa cuiva! In sinea ei se simţea 
uşurată. Cunoştea răspunsul, dar trebuia să 
continue pentru a se elibera complet de umbre- 
le care mai stăruiau între ei. 

— Nu ştiai pe care o ţinusei în braţe... Eram 
eu, sau era Gabrielle? Mi se părea normal ca 
asta să aibă importanţă. 

— Caroline, strigă el neîncrezător, vrei să spui 
că te-am strigat Gabrielle în seara aceea? 

— Da, murmură ea. Este motivul pentru care 
am fugit când s-a întors familia Samers. Nu mai 
puteam suporta să te văd... 

— Oh, Doamne! Acum înţeleg... 

Nu-i vedea faţa, dar umerii lui încovoiaţi do- 
vedeau o atât de mare disperare, încât i se 
strânse inima de milă. Cu duioşie, îl trase către 
ea, lăsându-se din nou cuprinsă de căldura cor- 
pului său. 

— Ce vrei cu adevărat? Trebuie să ştiu! in- 
sistă ea. 


Faţa lui Sean nu mai era decât la câţiva cen- 
timetri de a ei. El îşi cufundă privirile în ochii 
ei albaştri. 

— Nu mă gândeam decât la tine, Caro! [i-o 
jur, trebuie să mă crezi. Nu-mi amintesc nimic 
din ce s-a întâmplat în continuare... Nu-mi a- 
mintesc să te fi strigat Gabrielle şi nici altce- 
va... Probabil că începusem să delirez, e sin- 
gura explicaţie posibilă. 

Ea îşi încruntă sprâncenele, rememorând fie- 
care detaliu atât de dureros întipărit pe ea. 

— M-ai întrebat unde este Martin, voiai să 
Ştii ce i-am făcut... Eram atât de disperată, 
încât nici măcar nu m-am gândit să-ţi răs- 
pund. 

— Niciodată n-aş fi putu să accept aşa ceva 
din partea Gabriellei! Era incapabilă să-mi ofere 
ceea ce tu mi-ai dăruit din tot sufletul, cu atâta 
generozitate nevinovată. 

— Atunti înseamnă că pentru tine eram eu, 
. numai eu, surâse ea visătoare. 

- Da, erai tu. Fata extraordinară care intrase 
în viața mea ca inamică şi căreia îi desco- 
perisem încet-încet o personalitate surprinzător 
de atrăgătoare... ceea ce m-a împiedicat s-o 
duşmănesc aşa cum o duşmăneam pe Gabri- 
elle... o fată pe care am început s-o iubesc 
chiar înainte să ştiu cine e în realitate. O fiinţă 
temperamentală, de un curaj nemăsurat. O fe- 
meie pasională, capabilă să jertfească totul pentru 


dragostea sa... lată pe cine ţineam atunci în 
braţele mele. Ţi-o jur, Caroline. 

— Te cred. 

El continuă, cu o anume ezitare: 

— Acum câteva clipe aveam o nevoie dispe- 
rată de tine, ca şi cum, avându-te, aş fi putut 
să anulez distanțele, să luminez “toate umbre- 
le... Şi acum, ce eliberare să fiu lângă tine, 
fără ca Gabrielle să mai fie între noi... Nu ştiu, 
încă, atâtea lucruri despre tine şi, cu toate a- 
cestea, am impresia că te cunosc mai bine de- 
cât oricine. Foamea de tine mă face să uit de 
toate întrebările pe care aş mai vrea să mi le 
pun. 

Ea îi surâse, învinsă. 

— Fermoarul rochiei mele este la spate. 

N-o să uite niciodată faţa lui, rând pe rând 
surprinsă, fermecată, nebună de fericire şi apoi 
drăgăstos ironică. 

— Aveai oricum intenţia să te schimbi pentru 
masă, nu-i aşa? 

— Exact. Mi-am pus rochia asta pentru că 
afară ploua, iar dispoziția mea nu era mai ve- 
selă decât cerul. 

Ochii ei de catifea albastră dezminţeau ră- 
ceala afectată a cuvintelor. 

El se ridică deodată pentru a o privi mai bi- 
ne, ca şi când n-ar fi putut să-şi desprindă ochii 
de la frumuseţea ei luminoasă. Apoi o dobori 
pe pat, cu un geamăt de plăcere. Caroline simţi 


îndrăzneli necunoscute, toată bucuria îmbătătoa- 
re de a se dărui fără nici un fel de rezervă. 

Se lăsă dusă în hăul vertiginos, cuceritoare 
şi supusă totodată, până la o apoteoză ce o 
făcu să piardă simţul realității. 

Se odihnea liniştită în braţele lui, inimile bătân- 
du-le la unison. Intredeschizând alene un ochi, 
se întinse cu voluptate, sigură că era imposibil 
să. fie mai fericită decât în clipa asta. 

Dar se înşela. Avu dovada câteva secunde 
mai târziu, când Sean îi prinse drăgăstos faţa 
în mâini şi o sărută încetişor pe pleoape, cu un 
mic râs vanitos. 

— Cât de mult te iubesc, Caroline! Nu voi 
obosi niciodată să te iubesc. 

— Tu... Cum?...Ce-ai spus? 

Vocea i se gâtuia. Il fixă cu o uimire neîn- 
crezătoare. . 

— Te iubesc. Te iubesc. Te iubesc. 

li punctă fiecare cuvânt cu o sărutare. 

— Nu voiam să ţi-o mărturisesc atât de cu- 
rând, pentru ca să ai timp să te obişnuieşti cu 
ideea că am nevoie de tine mai mult decât de 
oricine. Dar sunt atât de fericit, că nu m-am 
mai putut reţine să ţi-o spun. 

— Mă iubeşti cu adevărat? 

— De câte ori vrei să ţi-o repet? 

Era pe punctul să strige: „Sean, te iubesc 
mai mult ca propria-mi viaţă”, când simţi un de- 
get pe buze. 


— Sst! Nu spune încă nimic. Cu timpul, am 
să te fac să împărtăşeşti dragostea mea. Dacă 
ai şti de cât timp trăiesc cu speranţa asta! Cum 
ai putea să mă iubeşti, după ce m-am purtat 
atât de rău cu tine? Te-am sechestrat! Te-am 
lăsat pradă singurătăţii, pentru a-l răzbuna pe 
Martin. L-am asmuţit pe Baron contra ta! Doam- 
ne! Mai tremur şi acum de ruşine. 

Neliniştită, Caroline îşi eliberă buzele, dar îna- 
inte să poată spune un cuvânt, el o îmbrăţişă. li 
dădu un sărut uşor şi delicat, care exprima mai 
degrabă tandreţe şi respect decât pasiune. 

— Am ceva speranţe, totuşi, îi murmură el 
maliţios, Pari destul de atrasă de mine. Corpul 
tău nu poate minţi... 

Fără să-i mai aştepte răspunsul, reîncepu s-o 
mângâie. Ea îl respinse cu fermitate, cu ochii 
_scânteind de un surâs mut şi cu pieptul înecat 
de emoție. 

— Caroline! Ce s-a întâmplat? 

— Te iubesc! strigă ea, ca şi cum se adresa 
lumii întregi, Oh! Cât te iubesc, Sean! De ce 
mă împiedici să ţi-o spun? 

Tulburaţi, ochii lui cenuşii se umplură de la- 
crimi de fericire. 

— Cum &ş putea să nu te iubesc! reluă ea. 
Eşti un prost! Nu vezi şi tu? De ce crezi că 
eram atât de nefericită să te aud cum mă 
numeai Gabrielle? Fiindcă te iubeam fără spe- 
ranță şi tu iefuzai să accepţi că exist! 


— Şi totuşi, existai. Din prima zi am simţit că 
acea Gabrielle pe care o întâlnisem într-un bar 
de noapte şi cea pe care o răpisem, erau di- 
ferite: lecturile tale, gusturile tale... Gabrielle n- 

ar fi fost emoţionată de Aida! Curajul cu care 
„ai suportat arsura... 

li mângâie duios părul. 

— E în tine ceva înnăscut, o bucurie de a 
trăi, care m-a făcut să-mi presimt greşeala. ŞI 
râsul tău. Niciodată Gabrielle n-a râs aşa, sunt 
sigur. 

— Biata Gabrielle! 

— ŞI, cum aş putea uita ce ai făcut în ziua 
cu furtuna. Femeii care şi-a riscat viaţa pentru 
a mea, i-am dat inima. Nu alteia. Tu eşti cea 
pe care o aşteptam de atâta vreme! Am crezut 
că înnebunesc după ce ai plecat. 

Un licăr de nelinişte trecu prin privirile Caro- 
linei. | 

— Şi ce le-ai spus celor doi Samers? 

— Să-şi vadă de treburile lor şi să cheme un 
doctor, lan n-a insistat, dar Joan m-a asaltat cu 
întrebări idioate, la care nici nu puteam, nici nu 
voiam să răspund. Cerul a fost îndurător cu mi- 
ne că nu mi-a dat o nevastă ca ea! 

— Oh! intenţionezi să te însori? 

— Sigur că da... N-aş putea să găsesc o par- 
tidă mai grozavă decât Caroline Travers... O 
fată care se caţără pe acoperişuri! 
~ — Aşa mă gândeam şi eu! 


— Trebuie să-mi repar greşelile şi să fac din 
tine o femeie cinstită. 

— Este singurul motiv? 

— Bineînţeles. 

Se contrazise imediat, adăugând cu ardoa- 
re: 

— Oh, Caroline! Mărită-te cu mine. Nu pot să 
trăiesc fără tine. 

— Mă mărit, Sean. 

Işi pecetluiră acordul cu un sărut lung. A- 
proape imediat, Sean îi şopti la ureche: 

— Trebuie să ne ridicăm şi să mergem la 
masă, dacă nu vrei să cedez unei tentaţii mai 
puternice decât foamea. 

In loc de răspuns, îl cuprinse cu braţele. Du- 
pă aceea, potoliţi, adormiră. Se făcuse noapte 
când se treziră. 

— Caroline Travers, am nevoie să mănânc 
ceva! 

— Da, domnul şi stăpânul meu, îi răspunse 
mimând supunerea. 

— Şi să nu îmbraci rochia aia oribilă. 

— De acord. Dar numai fiindcă aşa vreau 
eu. Să nu crezi că sunt una dintre acele fe- 
mei care aprobă fără crâcnire orice vorbă a 
soţului lor. 

— Nici nu mi-a trecut prin minte! 

— Aş vrea ca lucrul ăsta să fie clar între noi. 
Dacă nu mă înşel, s-a mai întâmplat să mă iei 
drept altcineva! 


— Nu voi mai face niciodată greşeala asta! 
ŞI o înlănţui din nou. 


În seara aceea, au fost ultimii clienţi ai re- 
staurantului. 


- Sst! Nu spune încă nimic. Cu timpul, am. 
să te fac să împărtăsești dragostea mea. 
Dacă ai ști de cât timp trăiesc cu speranța 
asta! Cum ai putea să mă iubesti, după ce 
- m-am purtat atât de rău cu tine? | 
| Te-am sechestrat! Te-am 
lăsat pradă singurătăţii, 
pentru a-l răzbuna pe 
Martin. L-am asmuţit 
pe Baron contra tal 
Doamne! Mai tremur și 
E acum de rusine. 


Doze 
de dolhăne 

- Cum aș putea să nu te iubesc! reluă 
ea. Esti un prost! Nu vezi si tu? De ce 
„crezi că eram atât de nefericită să te aud 
cum mă numeai Gabrielle? Fiindcă te 
iubeam fără-speranță și tu refuzai să 
accepți că exist! ; 


